അജയ് ദേവ്ഗൺ നായകനാകുന്ന 'മൈതാൻ' അടുത്ത വർഷം റിലീസ് ചെയ്യും, Bollywood News - Trootop -->\nഅജയ് ദേവ്ഗൺ നായകനാകുന്ന 'മൈതാൻ' അടുത്ത വർഷം റിലീസ് ചെയ്യും, Bollywood News\nഅജയ് ദേവ്ഗൺ നായകനാകുന്ന 'മൈതാൻ' അടുത്ത വർഷം റിലീസ് ചെയ്യും\nഅജയ് ദേവ്ഗൺ നായകനാകുന്ന 'മൈതാൻ' എന്ന സിനിമ ഈ വർഷം റിലീസ് ചെയ്യില്ല. 'മൈതാൻ' അടുത്തവർഷം ഓഗസ്റ്റ് 13നു റിലീസ് ചെയ്യുമെന്ന് അജയ് ദേവ്ഗൺ ട്വിറ്ററിലൂടെ അറിയിച്ചു. ഈ വർഷം നവംബറിലും പിന്നീട് ഡിസംബറിലും റിലീസ് ചെയ്യാൻ തീരുമാനിച്ചിരുന്നു. എന്നാൽ കോവിഡ് വ്യാപനം കൂടുതൽ ആയാതോടെ ഈ തീരുമാനം മാറ്റി.\n'മൈതാൻ ' സിനിമയിൽ ഇന്ത്യൻ ഫുട്ബോളിന്റെ മികച്ചകാലമാണ് പറയുന്നത്. ഇന്ത്യൻ ഫുട്ബോൾ ടീം മുൻ കോച്ചായ സയീദ് അബ്ദുൽ റഹീമിന്റെ വേഷമാണ് അജയ് ചെയ്യുന്നത്, പ്രിയാമണിയാണ് നായിക. ചിത്രീകരണം മഴമൂലം മുഴുവൻ പൂർത്തിയായിട്ടില്ല.


Mathrubhumi - Agriculture - ജാതിത്തറവാട്ടിലെ കേരളശ്രീ -\nമലപ്പുറം കരുവാരക്കുണ്ടിലെ മാത്യു സെബാസ്റ്റ്യനും കോഴിക്കോട്ടെ ഭാരതീയ സുഗന്ധവിള ഗവേഷണകേന്ദ്രവും കൈകോര്‍ത്തപ്പോള് വാണിജ്യകൃഷിക്ക് പറ്റിയൊരു മുന്തിയ ഇനം ജാതി ഉരുത്തിരിഞ്ഞുഐ.ഐ.എസ്.ആര്. കേരളശ്രീ.\nഇതുവരെയുള്ള ജാതിക്കഥകളെയെല്ലാം പിന്നിലാക്കാന് പോന്ന ജാതകവിശേഷങ്ങളുള്ള ഇനം. കരുവാരക്കുണ്ടില് കണ്ണത്തുമലവാരത്താണത്, താഴത്തേല് മാത്യു സെബാസ്റ്റ്യന്റെ ജാതികൃഷി പരീക്ഷണശാല. ജാതിയും കവുങ്ങും കുരുമുളകുമെല്ലാമുള്ള 12 ഏക്കര്. കവുങ്ങില് മോഹിത്‌നഗര് 4,000 മരങ്ങള്, കുരുമുളകില് ശ്രീകരയും ശുഭകരയും പഞ്ചമിയുമാണ് മുഖ്യം. എണ്ണത്തില് രണ്ടാംസ്ഥാനം ജാതിക്കാണെങ്കില് ആദായത്തില് മേല്‍ക്കോയ്മയുണ്ട് ആയിരത്തിലേറെ വരും മരങ്ങള്. 22 ഇനങ്ങള്, കേരളത്തിനുപുറമേ കര്‍ണാടക, തമിഴ്‌നാട്, ആന്ധ്ര എന്നീവിടങ്ങളില്‍നിന്ന് മികച്ച ഇനങ്ങള് തിരഞ്ഞെടുത്താണ് കൃഷിയിറക്കിയത്. ഏറ്റവും നല്ലത് കണ്ടെത്താനുള്ള ശ്രമങ്ങളുടെ ആദ്യപടി. 1999ലാണ് കൃഷിത്തുടക്കം. ഇവിടം ജാതിത്തോട്ടമായി. ജാതിക്ക് കിലോഗ്രാമിന് 80 രൂപയുള്ളപ്പോഴാണ് കൃഷിക്കിറങ്ങിയത്.\nവളര്‍ച്ചക്കൂടുതല്‍കാട്ടി ഏതാനും ജാതിത്തൈകള് ശ്രദ്ധകവര്‍ന്നു. അവ നാലാംവര്‍ഷംമുതല് കായ്ക്കാന് തുടങ്ങി. ആണ്ട് പിന്നിടുന്തോറും കായ്കളുടെ എണ്ണംകൂട്ടി അദ്ഭുതം കാട്ടി. പിന്നെ അവയ്ക്ക് പ്രത്യേക പരിചരണമായി. ഇവയുടെ കമ്പെടുത്ത് മറ്റ് മരങ്ങളില് ഒട്ടിച്ചു. അങ്ങനെ അവിടം മേല്‍ത്തരക്കാരുടെ വിളനിലമായി. 'കേരളശ്രീ' പിറന്നു.\nപത്താംവര്‍ഷം ഒറ്റമരത്തില്‍നിന്നുള്ള ആദായം പതിനായിരം കവിഞ്ഞു. ഇക്കാര്യം കോഴിക്കോട്ടെ ഭാരതീയ സുഗന്ധവിള ഗവേഷണകേന്ദ്രത്തിലെ ശാസ്ത്രജ്ഞരുടെ കാതിലുമെത്തി. വന്ന് കണ്ടവര് കീഴടങ്ങി. ശാസ്ത്രീയ കൃഷിരീതികളുടെ അല്ലറചില്ലറ ചിട്ടവട്ടങ്ങള് നിര്‍ദേശിച്ചു. കായ്പിടിത്തം കുറഞ്ഞ ഇനങ്ങളെ വെട്ടി നീക്കാന് കല്പിച്ചു. പരാഗണം സുഗമമാക്കാന് ഏതാനും ആണ്‍മരങ്ങള് നട്ടു. കായയെ പൂര്‍ണമായും പൊതിഞ്ഞ പത്രി, ഉണക്കുഭാരം കൂടുതല്, മരത്തില് കായ്കളുടെ എണ്ണക്കൂടുതല്, രോഗകീടബാധകള് കുറവ്... കേരളശ്രീയുടെ പെരുമകള് പലതാണ്.\nകര്‍ഷകപങ്കാളിത്ത ഗവേഷണ പദ്ധതിപ്രകാരം കോഴിക്കോട്ടെ ഭാരതീയ സുഗന്ധവിള ഗവേഷണകേന്ദ്രം (ഐ.എസ്.എസ്. ആര്.) വികസിപ്പിച്ചെടുത്ത ജാതി ഇനമാണ് കേരളശ്രീ. 2013 നവംബറില് നടന്ന ദേശീയ സെമിനാറിലാണ് കേരളശ്രീക്ക് ഈ ഭാഗ്യമൊരുങ്ങിയത്. കൃഷിയിടത്തിലെയും പരീക്ഷണശാലയിലെയും നിരീക്ഷണങ്ങള്‍ക്കൊടുവിലാണ് വാണിജ്യകൃഷിക്ക് അത്യുത്തമമെന്ന് തെളിഞ്ഞത്. ഇനി ഐ.ഐ.എസ്.ആറിന്റെ മേല്‍നോട്ടത്തിലാണ് ഇവയുടെ തൈ ഉത്പാദിപ്പിക്കുക.\n10 വര്‍ഷം പിന്നിട്ട് നാലരഅഞ്ച് മീറ്റര് പൊക്കമുള്ള മരത്തില് 2,000ത്തിലേറെ കായ്കള് വിളഞ്ഞാണ് കേരളശ്രീ മിടുക്കുകാട്ടിയത്. 21 കിലോഗ്രാമായിരുന്നു തൊണ്ടോടുകൂടിയ ജാതിക്കയുടെ അളവ്. ജാതിപത്രിയാണെങ്കില് 4.2 കിലോഗ്രാം. ഹെക്ടറൊന്നിന് 360 മരങ്ങള് നടാം. 10 വര്‍ഷം പിന്നിട്ടാല് അവിടെ ഏഴരടണ് ജാതിക്കയും ഒന്നര ടണ് ജാതിപത്രിയും വിളയും.\nമലപ്പുറത്തെ മേലാറ്റൂരിലാണ് മാത്യുവിന്റെ താമസം. വീടിനടുത്താണ് ജാതിത്തൈകള് വാണിജ്യാടിസ്ഥാനത്തില് ഉത്പാദിപ്പിക്കാനുള്ള പോളിഹൗസ് നഴ്‌സറിയൊരുക്കിയത്. 6,000 ചതുരശ്ര അടിയാണ് പോളിഹൗസിന്റെ വിസ്തീര്‍ണം. 10,000 തൈകളാണ് ഇത്തവണ ഉത്പാദിപ്പിക്കുന്നത്.\nകോട്ടയം കുറവിലങ്ങാട്ടുനിന്ന് നാലുപതിറ്റാണ്ടുമുമ്പ് കരുവാരക്കുണ്ടിലെത്തിയതാണ് മാത്യുവിന്റെ കുടുംബം. കരുവാരക്കുണ്ട് പഞ്ചായത്തിലെ മികച്ച കര്‍ഷകന്. 2012ലെ മികച്ച കര്‍ഷകനുള്ള കര്‍ഷക തിലകമടക്കം ഒരുപിടി അവാര്‍ഡുകള് കിട്ടി.\n(മാത്യു സെബാസ്റ്റ്യന്‍ഫോണ്: 9447178151, 8553418025)


കോഹ്‌ലിക്ക് സെഞ്ച്വറി, താക്കൂറിന് നാല് വിക്കറ്റ്; ഇന്ത്യയ്ക്ക് അഞ്ചാം ജയം - themediasyndicate\nകോഹ്‌ലിക്ക് സെഞ്ച്വറി, താക്കൂറിന് നാല് വിക്കറ്റ്; ഇന്ത്യയ്ക്ക് അഞ്ചാം ജയം\nസെഞ്ചൂറിയൻ: നായകൻ വിരാട് കോഹ്ലിയുടെ സെഞ്ചുറിയുടെ മികവിൽ ഇന്ത്യക്ക് ദക്ഷിണാഫ്രിക്കയ്ക്കെതിരായ അവസാന മത്സരത്തിൽ ജയം. ദക്ഷിണാഫ്രിക്കയുടെ 205 റൺസിന്റെ വിജയലക്ഷ്യം ഇന്ത്യ രണ്ടു വിക്കറ്റ് നഷ്ടത്തിൽ മറികടന്നു. സെഞ്ച്വറി നേടിയ കോഹ്‌ലിയും പരമ്പരയിൽ ആദ്യമായി കളിക്കാനിറങ്ങി നാലു വിക്കറ്റുകൾ നേടിയ ശർദ്ദുൽ താക്കൂറുമാണ് ഇന്ത്യൻ ജയം എളുപ്പമാക്കിയത്.\nആറു മത്സരങ്ങളുടെ പരമ്പരയിൽ മൂന്നാം സെഞ്ച്വറി നേടിയ കോഹ്‌ലി 96 പന്തിൽ 129 റൺസ് ആണ് അടിച്ചുകൂട്ടിയത്. കോഹ്ലിയുടെ 35-ാം സെഞ്ചുറിയായിരുന്നു ഇത്. 50 പന്തിൽ 34 റൺസുമായി അജിങ്ക്യ രഹാനെ കോഹ്‌ലിക്ക് പിന്തുണയേകി.\nശിഖർ ധവാൻ (34 പന്തിൽ 18) രോഹിത് ശർമ (13 പന്തിൽ 15) എന്നിവരുടെ വിക്കറ്റുകൾ മാത്രമാണ് ഇന്ത്യയ്ക്ക് നഷ്ടപ്പെട്ടത്. എൻഗിഡിയുടെ പന്തിലാണ് ഇരുവരും പുറത്തായത്. 107 പന്തുകൾ ബാക്കിനിൽക്കെയായിരുന്നു ഇന്ത്യയുടെ വിജയം.\nടോസ് നഷ്ടപ്പെട്ട ബാറ്റിങ്ങിനിറങ്ങിയ ദക്ഷിണാഫ്രക്കയെ 46.2 ഓവറിൽ 204 റൺസിന് ഇന്ത്യൻ ബൗളർമാർ പുറത്താക്കി. അർധസെഞ്ച്വറി നേടിയ സോണ്ടോ (74 പന്തിൽ 54 റൺസ്) മാത്രമാണ് ദക്ഷിണാഫ്രിക്കൻ നിരയിൽ ഭേദപ്പെട്ട പ്രകടനം പുറത്തെടുത്തത്.\nനാല് വിക്കറ്റുകൾ പിഴുതെടുത്ത ശർദ്ദുൽ താക്കൂറാണ് ദക്ഷിണാഫ്രിക്കൻ ബാറ്റിങ് നിരയുടെ നട്ടെല്ലൊടിച്ചത്. ബുംറയും ചാഹലും രണ്ട് വിക്കറ്റ് വീതം വീഴ്ത്തിയപ്പോൾ പാണ്ഡ്യയും യാദവും ഓരോ വിക്കറ്റ് വീതം പങ്കിട്ടു. 4-1 എന്ന മാർജിനിൽ ഇന്ത്യ നേരത്തെ പരമ്പര സ്വന്തമാക്കിയിരുന്നു.\nTags: Thakur then finished withafour-wicket haul as South Africa were bowled out for 204.\nകേപ്ടൗണ് ടെസ്റ്റ്; 12 റണ്‍സിനിടെ3വിക്കറ്റ് നഷ്ടപ്പെട്ട് ദക്ഷിണാഫ്രിക്ക


oil companies says about loss\nഇന്ത്യയില് ഇന്ധനം വില്‍ക്കുന്നത് വന് നഷ്ടത്തില്; സര്‍ക്കാരിന്റെ ഇടപെടല് ആവശ്യപ്പെട്ട് എണ്ണക്കമ്പനികള്\nഡീസല് ലിറ്ററിന് 20 മുതല് 25 വരെ രൂപയും പെട്രോള് 14 മുതല് 18 വരെ രൂപയും നഷ്ടംസഹിച്ചാണു ഇന്ത്യന് വിപണിയില് വില്‍ക്കുന്നെന്നും അവര് പറയുന്നു.\nഇന്ത്യയില് പെട്രോളും ഡീസലും വില്‍ക്കുന്നത് വന് നഷ്ടത്തിലെന്ന് സ്വകാര്യ എണ്ണക്കമ്പനികള്. അന്താരാഷ്ട്ര വിപണിയില് എണ്ണവില ഉയര്‍ന്നതോതില് നില്‍ക്കുമ്പോഴും അതിനനുസരിച്ച് ഇന്ത്യയില് മാറ്റം വരുത്താതിനാലാണ് പ്രതിസന്ധിയെന്നും കമ്പനികള് അവകാശപ്പെടുന്നു. ഡീസല് ലിറ്ററിന് 20 മുതല് 25 വരെ രൂപയും പെട്രോള് 14 മുതല് 18 വരെ രൂപയും നഷ്ടംസഹിച്ചാണു ഇന്ത്യന് വിപണിയില് വില്‍ക്കുന്നെന്നും അവര് പറയുന്നു.\nജിയോ ബി.പി., നയാര എനര്‍ജി, ഷെല് തുടങ്ങിയ സ്വകാര്യ എണ്ണക്കമ്പനികളാണ് ഇത്തരമൊരു പ്രതിസന്ധിയില് പെട്രോളിയം മന്ത്രാലയത്തിന്റെ ഇടപെടല് ആവശ്യപ്പെട്ടത്. പെട്രോള്, ഡീസല് വില്‍പ്പനയിലെ നഷ്ടം ഈ മേഖലയില് തുടര്‍ന്നുള്ള നിക്ഷേപങ്ങള് പരിമിതപ്പെടുത്തുമെന്ന് ഫെഡറേഷന് ഓഫ് ഇന്ത്യന് പെട്രോളിയം ഇന്‍ഡസ്ട്രി ചൂണ്ടിക്കാട്ടി.\nഅന്താരാഷ്ട്ര വിപണിയില് അസംസ്‌കൃത എണ്ണവില കുതിക്കുമ്പോഴും രാജ്യത്തെ എണ്ണവില്‍പ്പനയുടെ 90 ശതമാനവും കൈയാളുന്ന പൊതുമേഖലാ കമ്പനികള് പെട്രോള്, ഡീസല് വില ആകെ ചെലവിന്റെ മൂന്നിലൊന്നാക്കി നിര്‍ത്തുകയാണ്.\nഅന്താരാഷ്ട്ര വിപണിയില് ഉയര്‍ന്ന വിലയുള്ള സമയത്തും 2021 നവംബര് ആദ്യം മുതല് 2022 മാര്‍ച്ച് 21 വരെ 137 ദിവസം രാജ്യത്ത് എണ്ണവിലയില് മാറ്റം വരുത്തിയിരുന്നില്ല. അതിനുശേഷം 14 തവണയായി ശരാശരി 80 പൈസ വീതം കൂട്ടി. ഇതോടെ എണ്ണവിലയില് ലിറ്ററിന് ഏതാണ്ട് 10 രൂപ കൂടി. എങ്കിലും തങ്ങള്‍ക്ക് പഴയ വിടവ് നികത്താനാകുന്നില്ലെന്നാണ് കമ്പനികളുടെ പരാതി.


യൂറോപ്പിലൂടെ ഒരു യാത്ര – (യാത്രാ വിവരണം: ഭാഗം#8) | Malayali Manasu\nHome Travel യൂറോപ്പിലൂടെ ഒരു യാത്ര – (യാത്രാ വിവരണം: ഭാഗം#8)\nയൂറോപ്പിലൂടെ ഒരു യാത്ര – (യാത്രാ വിവരണം: ഭാഗം#8)\n2018 ജൂലൈ 14ശനി . (തുടരുന്നു )\nവാഹനം ഓടിക്കൊണ്ടിരുന്നു.വളരെ സുന്ദരമായ പ്രകൃതിദൃശ്യങ്ങൾ വാഹനത്തിലിരുന്ന് തന്നെ വീഡിയോയിൽ പകർത്തി. വഴിയിൽ കാണുന്ന പ്രധാന കാര്യങ്ങളെക്കുറിച്ചും കാണാൻ പോകുന്ന സ്ഥലത്തെക്കുറിച്ചും ഗൈഡ് വിവരണം തന്നു കൊണ്ടിരിക്കുന്നു.\nഇനിയും ഇവിടെ അടുത്തലക്ഷ്യം ചരിത്ര പ്രസിദ്ധമായ സ്റ്റോൺഹെൻജ് എന്ന സ്ഥലമാണ്. ലോകാത്ഭുതങ്ങളിൽ ഒന്നായി ഈ സ്ഥലവും കണക്കാക്കപ്പെടുന്നു, ഇംഗ്ലണ്ടിലെ വിൽ ഷൈയർ എന്ന പ്രദേശത്താണ് വളരെ ചരിത്ര പ്രാധാന്യമുള്ള സ്റ്റോൺഹെൻജ്. ഒന്നാംലോകമഹായുദ്ധ കാലത്ത് ഈ സ്ഥലം ഒരു എയർ ഫീൽഡ് ആയിരുന്നുവത്രേ.1986 ൽ ഈ പ്രദേശത്തെ യുനെസ്കോ ലോക പൈതൃക പട്ടികയിൽ ഏർപ്പെടുത്തിയിട്ടുണ്ട്. ഓരോ വർഷവും ഒരു മില്യണിലധികം ആളുകൾ ഇവിടം സന്ദർശി ക്കുന്നുണ്ടെന്നാണ് കണക്ക്.ഒന്നരയോടു കൂടി ഞങ്ങളുടെ ലക്ഷ്യസ്ഥാനത്തെത്തി.\nവെയിലിന് നല്ല ചൂടുണ്ടായിരുന്നു നോക്കെത്താദൂരത്തോളം പുല്ലുകൾ വളർന്നു കിടന്നിരുന്ന ഒരു സ്ഥലത്ത് വണ്ടികൾക്കുള്ള പാർക്കിങ് ഏരിയ കണ്ടു. തൊട്ട് പുറത്തായി വേലിക്കപ്പുറം ഒരു ചെറിയ ഷെഡ് പോലുള്ള ഒരു കെട്ടിടം കണ്ടു.. ഞങ്ങൾക്കു മുൻപേ എത്തിയ സന്ദർശകരുടെ വണ്ടികൾ അവിടെ പാർക്ക് ചെയ്തിരുന്നു. ഞങ്ങളുടെ വണ്ടിയും അവിടെ പാർക്ക് ചെയ്തു. നീണ്ട വരിയിൽ ഞങ്ങളും ചേർന്നു . ഞങ്ങൾക്ക് കാണേണ്ട സ്ഥലത്തെത്താൻ ഇനിയും പോകണം. അത് ടിക്കറ്റ് എടുത്ത ശേഷം അവരുടെ വണ്ടിയിൽ കൊണ്ടുപോകും. നല്ല നീളമുള്ള പുല്ലുകൾ വളർന്നുനിൽക്കുന്നതിനിടയിൽ കുറേ ദൂരെയായി ചില സ്തൂപങ്ങൾ കണ്ടു. അവിടെയാണ് ഞങ്ങൾക്ക് എത്തേണ്ടത്.\nഗൈഡ് ടിക്കറ്റ് എടുത്തു വരുന്നതും കാത്തു കത്തിക്കാളുന്ന വെയിലിൽ ഞങ്ങൾ നിന്നു. പുൽക്കൂട്ടങ്ങളിൽ നിന്നും വരുന്ന ചെറുപ്രാണികൾ കടിക്കുന്നത് കൊണ്ട് പലർക്കും ചൊറിച്ചിൽ അനുഭവപ്പെട്ടു തുടങ്ങി.\nവിളഞ്ഞുനിൽക്കുന്ന പുല്ലുകൾ ബാർലിയോ ഓട്സോ ആണെന്ന് തോന്നുന്നു എന്ന് ചിലർ പറഞ്ഞു. അതിനിടയിൽ തിളക്കമുള്ള ഓറഞ്ച് നിറത്തിലുള്ള പൂക്കളുള്ള ചെടികൾ കണ്ടു. അത് പോപ്പി ചെടി ആണെന്ന് ചിലർ പറഞ്ഞു.\n1927 ൽ നാഷണൽ ട്രസ്റ്റ് ഇവിടം ഭൂമി തരംതിരിച്ച് ഈ പുൽമേട് നിലനിർത്താൻ ശ്രമിച്ചു തുടങ്ങി. അവരുടെ ഓഫീസും മ്യൂസിയവുമാണ് ആ കണ്ട ചെറിയ കെട്ടിടം.\nഗൈഡ് ടിക്കറ്റുമായി എത്തി.ഒരാൾക്ക് മാത്രം കടന്നുപോകാവുന്ന മരക്കഷണം കൊണ്ടുണ്ടാക്കിയ പടിവാതിൽ കടന്ന് ഓരോരുത്തരായി ബസ്സിലേക്ക് നടന്നു. ബസ്സ് നീങ്ങുമ്പോൾ നടന്നുപോകുന്ന ചിലരെ കണ്ടു. ഞങ്ങളുടെ കൂട്ടത്തിലുള്ള നടക്കുവാൻ ആഗ്രഹിച്ച ചിലരും നടന്നിരുന്നു. വാഹനം ഇറങ്ങിയിട്ടും കുറച്ചു ദൂരം നടക്കാൻ ഉണ്ടായിരുന്നു. വൃത്താകാരത്തിൽ കുറെ നീളൻ കല്ലുകൾ കൊണ്ട് ഒരു വളയം തീർത്തിരിക്കുന്നു ഓരോ കല്ലിനും 13 അടി നീളവും ഏഴടി വീതിയും ഏകദേശം 25 ടണ്ണോളം ഭാരവും ഉണ്ട് എന്നായി അവിടെ എഴുതി കണ്ടു.\nഇത് ബി സി 3000നും 2000നും ഇടയിൽ നിർമ്മിച്ചു എന്നാണ് വിശ്വസിക്കപ്പെടുന്നത്. നീയോലിത്തിക് മനുഷ്യർ ഇതെങ്ങനെ നിർമ്മിച്ചു എന്നതിനെക്കുറിച്ചുള്ള പര്യവേക്ഷണങ്ങൾ ഇപ്പോഴും നടക്കുന്നുണ്ട്. ആദിമ മനുഷ്യർ ജീവിച്ചിരുന്ന വാസസ്ഥലം എന്ന രീതിയിലുള്ള കുടിലുകൾ, സന്ദർശകരെ ആകർഷിക്കുന്നതിനുവേണ്ടി പുനർനിർമ്മിച്ചത് കുറച്ചു ദൂരെയായി കണ്ടു.\nവളയത്തിന് ചുറ്റും നടന്നു വരാൻ തന്നെ കുറച്ച് സമയം വേണം. കൊട്ടാരത്തിൽ നടന്ന ക്ഷീണം കൊണ്ടും വെയിലത്ത് നടക്കാനുള്ള മടി കൊണ്ടും കുറച്ചു ദൂരം നടന്നു ഞങ്ങൾ തിരിച്ചു പോന്നു. നമ്മുടെ നാട്ടിലെ പഴയകാലത്തെ ചില കെട്ടിടങ്ങളുടെയും സ്തൂപങ്ങളുടെയും എൻജിനീയറിംഗ് വൈദഗ്ദ്യം ഇന്നുള്ളവർക്ക് അജ്ഞാതം ആണെന്ന കാര്യം പറഞ്ഞു ഞാനും മാധുരിയും ചിരിച്ചു. അടുത്ത ട്രിപ്പ് സന്ദർശകർ വന്നിറങ്ങിയ വണ്ടിയിൽ ഞങ്ങൾ തിരിച്ചുപോന്നു. എന്തുപറഞ്ഞാലും യുകെയിലെ വളരെ പ്രധാനപ്പെട്ട ഒരു ഭൂപ്രദേശമാണിത്. സന്ദർശകരെ ആകർഷിച്ച് വരുമാനമുണ്ടാക്കാൻ ഗവൺമെന്റ് നല്ലപോലെ ശ്രമിക്കുന്നുണ്ട്.. മ്യൂസിയത്തിലേക്ക് പുറത്തുനിന്ന് എത്തിച്ചു നോക്കി പ്രത്യേകിച്ച് ഒന്നും കാണാൻ ഉള്ളതായി തോന്നിയില്ല.\nഎല്ലാവരും തിരിച്ചെത്തിയപ്പോൾ ഞങ്ങൾ വാഹനത്തിൽ കയറി. എല്ലാവരും കയറിയപ്പോൾ രണ്ടരയോടെ ഞങ്ങൾ വീണ്ടും യാത്ര തുടങ്ങി.\nഇനി അടുത്ത യാത്ര പ്രശസ്തമായ ബാത്ത് എന്ന സ്ഥലത്തേക്കാണ്.\n2000 വർഷത്തിലധികം പഴക്കമുള്ള ഈ സ്ഥലം ഇംഗ്ലണ്ടിലെ വളരെ പ്രാധാന്യമുള്ള ഒരു പട്ടണമാണ്. വർഷാവർഷം ഒരു മില്യണിലധികം ആളുകൾ സന്ദർശിക്കുന്ന പട്ടണമാണിത്. റോമാക്കാരുടെ കാലത്ത് പൊതുജനങ്ങൾക്ക് കുളിക്കാൻ വേണ്ടി ഉണ്ടാക്കിയ ഒരു കെട്ടിടവും പ്രകൃതി തന്നെ നേരിട്ട് ചൂടുവെള്ളം നൽകുന്ന അരുവിയും ഉള്ള ഈ സ്ഥലവും ലോകാത്ഭുതങ്ങളിൽ ഒന്നായി കണക്കാക്കപ്പെടുന്നു. ഈ സ്ഥലവും ലോക പൈതൃക പട്ടികയിൽ ഇടംപിടിച്ചിട്ടുണ്ട്\nറോമാസാമ്രാജ്യത്തിലെ പണ്ടത്തെ പൊതുസ്ഥലത്തെ നല്ലരീതിയിൽ സംരക്ഷിച്ചിരിക്കുന്ന സ്ഥലമാണിത്.\nഅതിനെക്കുറിച്ചുള്ള വിവരങ്ങൾ അടുത്ത ലക്കത്തിൽ പറയാം\nJaideep March 7, 2021\tAt\t4:27 AM\nPrevious articleഫൊക്കാന ഇന്റര്‍നാഷണല് വനിതാ ദിനാഘോഷം ‘സ്‌നേഹ സാന്ത്വനം’ മാര്‍ച്ച് 13 ന്\nNext articleഓർമ്മയിലെ മുഖങ്ങൾ – സഹോദരൻ അയ്യപ്പൻ.\nഡൽഹിയിലെ ചില പ്രധാന സഞ്ചാരകേന്ദ്രങ്ങൾ\nവിനോദസഞ്ചാര കേന്ദ്രങ്ങൾ ഏറെയുള്ള ഡൽഹിയിലെ ചില സഞ്ചാരകേന്ദ്രങ്ങളെക്കുറിച്ചാണ് ഇന്നത്തെ വിവരണം. അതിനുമുൻപ് ഡൽഹിയെക്കുറിച്ച് രണ്ട് വാക്ക്. ദിലു എന്ന 50 ബി. സി കാലഘട്ടത്തിലെ മൗര്യരാജാവിന്റെ പേരിൽ നിന്നാണ് ഡൽഹി എന്ന പേര് ലഭിച്ചതെന്ന്...\nLucknow – British Residency\nMalayalimanasu - January 20, 2022 3\nഔദ്യോഗിക വസതിയും ഉയരമുള്ള വാതിലുകളും നവാബുകൾ ഉപയോഗിക്കുന്ന സങ്കീർണ്ണമായ കൊത്തുപണികളോട് കൂടിയ വിരുന്നുഹാളും അടുക്കളയും ഡോ. ഫെയറർ (Fayrer) ന്റെ വീടും ---.. എല്ലാം ചുറ്റിക്കറങ്ങി നടന്നു കാണുമ്പോൾ,അന്നൊക്കെ അവർ നയിച്ച മഹത്തായ...\nMalayalimanasu - January 18, 2022 2


ഇസ്‌ലാമിക നീതിക്കുമുമ്പില് ഞാനിതാ തലകുനിക്കുന്നു! | islamonlive.in\nസ്വിഫ്ഫീനിലേക്കുള്ള നിശാപ്രയാണത്തിനിടെ ഖലീഫ അലി(റ)വിന്റെ പടയങ്കി നഷ്ടപ്പെടുകയുണ്ടായി. അദ്ദേഹം തന്റെ ഐഡന്റിറ്റിയുടെയും പ്രതാപത്തിന്റെയും ഭാഗമായിട്ട് സൂക്ഷിച്ചിരുന്ന പടയങ്കിയായിരുന്നു അത്. പിന്നീട് കൂഫയിലെ അങ്ങാടിയില് പടയങ്കി വില്‍ക്കാനായി കൊണ്ടുവന്ന ഒരു ദിമ്മിയുടെ കയ്യില് അത് കണ്ടു. കണ്ട മാത്രയില് അത് എന്റേതാണെന്ന് അലി(റ) തിരിച്ചറിഞ്ഞു.\n‘ഇത് എന്റെ പടയങ്കിയാണ്, ഇന്ന രാത്രിയില് ഇന്ന സ്ഥലത്ത് വെച്ച് എന്റെ ഒട്ടകപ്പുറത്ത് നിന്നും വീണതാണ് ഇത്’ -ഖലീഫ അലി(റ) ദിമ്മിയോട് പറഞ്ഞു.\nഅല്ല, എന്റെ കയ്യിലുള്ള ഈ പടയങ്കി എന്റേതാണ്- ദിമ്മി പ്രതികരിച്ചു.\nഎന്റെ ഈ പടയങ്കി നിങ്ങളുടെ കയ്യിലെത്തും വരെ ഒരാള്‍ക്കും ഞാന് വിറ്റിറ്റിട്ടില്ല, ദാനമായും കൊടുത്തിട്ടില്ല.-അലി (റ) പറഞ്ഞു.\n-ഈ പ്രശ്‌നത്തില് നമുക്ക് ഖാദി ശുറൈഹിന്റെ വിധി തേടാം എന്ന് ദിമ്മി പറഞ്ഞപ്പോള് ‘നീ നീതി പാലിച്ചു, നമുക്ക് അദ്ദേഹത്തിന്റെയടുത്തേക്ക് പോകാം എന്ന് അലി(റ) വൈമനസ്യം കൂടാതെ സമ്മതിച്ചു.\nഖാദി ശുറൈഹിന്റെയടുത്ത് പ്രശ്‌നം എത്തിയപ്പോള് അമീറുല് മുഅ്മിനീന്! താങ്കളുടെ പ്രശ്‌നം എന്താണെന്ന് വിവരിക്കാന് അദ്ദേഹം അലി(റ)യോട് ആവശ്യപ്പെട്ടു.\n‘ഇന്ന രാത്രി ഇന്ന സ്ഥലത്ത് വെച്ചു എന്റെ പടയങ്കി നഷ്ടപ്പെട്ടിരുന്നു. അത് ഞാനൊരാള്‍ക്കും വില്‍ക്കുകയോ ദാനം ചെയ്യുകയോ ചെയ്തിട്ടില്ല. ഇപ്പോള് ഇത് ഇദ്ദേഹത്തിന്റെ കയ്യില് കാണുന്നു’- അലി പറഞ്ഞു.\nപിന്നീട് ശുറൈഹ് ദിമ്മിക്കു നേരെ തിരിഞ്ഞു ചോദിച്ചു : ‘താങ്കള്‍ക്ക് എന്താണ് പറയാനുള്ളത്?\n‘എന്റെ കയ്യിലുള്ള ഈ പടയങ്കി എന്റേതാണ്. അമീറുല് മുഅ്മിനീന് കളവു പറയുകയാണെന്ന് ഞാന് ആരോപിക്കുകയില്ല’- ദിമ്മി പറഞ്ഞു.\nശുറൈഹ് അലി(റ)വിന് നേരെ തിരിഞ്ഞുകൊണ്ട് പറഞ്ഞു : അമീറുല് മുഅ്മിനീന്! താങ്കള് പറഞ്ഞത് സത്യമാണെന്നതില് എനിക്ക് സംശയമില്ല, ഈ പടയങ്കി താങ്കളുടേത് തന്നെയാണ്. എന്നാല് താങ്കളുടെ വാദത്തിന്റെ സ്വീകാര്യതക്കായി രണ്ട് സാക്ഷികളെ കൊണ്ടു വരണം.\nഅതെ, എന്റെ അടിമ ഖന്‍ബറും എന്റെ മകന് ഹസനും എന്റെ സാക്ഷികളാണ്്-അലി (റ) പറഞ്ഞു.\nഉടന് ശുറൈഹ് പറഞ്ഞു: ‘ഉപ്പക്കു വേണ്ടിയുള്ള മകന്റെ സാക്ഷ്യം അനുവദനീയമല്ല, അമീര്!\nഅലി(റ) പറഞ്ഞു : സുബ്ഹാനല്ലാഹ്, സ്വര്‍ഗാവകാശികളില് പെട്ട വ്യക്തിയുടെ സാക്ഷ്യം അനുവദനീയമല്ലെന്നോ!! ‘സ്വര്‍ഗത്തിലെ യുവനേതാക്കന്മാരാണ് ഹസനും ഹുസൈനുമെന്ന’ പ്രവാചക വചനം താങ്കള് കേട്ടിട്ടില്ലേ…..\n‘അതൊക്കെ ശരി തന്നെ, പക്ഷെ ഉപ്പക്കു മകന് സാക്ഷിയാകുക എന്നത് ഞാന് അനുവദിക്കില്ല, – ശുറൈഹ് തന്റെ നിലപാട് വ്യക്തമാക്കി.\n-അലി(റ) ദിമ്മിയിലേക്ക് തിരിഞ്ഞുകൊണ്ട് പറഞ്ഞു : ‘ അത് നീ എടുത്തോ, എന്റെയടുത്ത് മറ്റൊരു സാക്ഷിയുമില്ല.\n-ദിമ്മി പറഞ്ഞു : അമീറുല് മുഅ്മിനീന്! ഈ പടയങ്കി താങ്കളുടേതാണെന്ന് ഞാന് സാക്ഷ്യം വഹിക്കുന്നു. ‘അല്ലാഹുവാണെ സത്യം..എന്റെ വിഷയത്തില് അമീറുല് മുഅ്മിനീന് ഖാദിയുടെ മുമ്പില് വിധി തേടുന്നു. എനിക്കനുകൂലമായും അദ്ദേഹത്തിനെതിരായും ഖാദി വിധി പ്രഖ്യാപിക്കുന്നു. സത്യത്തില് നിലകൊള്ളുന്ന ദീനാണ് ഇത് എന്ന് ഞാന് സാക്ഷ്യം വഹിക്കുന്നു. ഞാനിതാ ഇസ്‌ലാമിക നീതിക്കുമുമ്പില് തലകുനിക്കുന്നു. അല്ലാഹു അല്ലാതെ ഇലാഹ് ഇല്ല എന്നും മുഹമ്മദ് നബി അവന്റെ ദൂതനുമാണെന്ന് ഞാനിതാ സാക്ഷ്യം വഹിക്കുന്നു.\n‘ അല്ലയോ ഖാദി, ഈ പടയങ്കി അമീറുല് മുഅ്മിനീന്റെ പടയങ്കിയാണ്. അദ്ദേഹം സ്വിഫ്ഫീനിലേക്ക് പുറപ്പെടുന്ന സന്ദര്‍ഭത്തില് ഞാന് അദ്ദേഹത്തെ പിന്തുടര്‍ന്നു. അദ്ദേഹത്തിന്റെ ഒട്ടകപ്പുറത്ത് നിന്ന് പടയങ്കി താഴെ വീണപ്പോള് ഞാന് അത് എടുത്തതാണ്’ – ദിമ്മി കൂട്ടിച്ചേര്‍ത്തു\nഉടനെ അലി(റ) അദ്ദേഹത്തോട് പറഞ്ഞു : താങ്കള് ഇപ്പോള് ഇസ്‌ലാമാശ്ലേഷിച്ചിരിക്കുകയാണല്ലോ…ഈ പടയങ്കി താങ്കള്‍ക്ക് ഞാനിതാ ദാനമായി നല്‍കുന്നു. ഇതോടൊപ്പം ഈ കുതിരയെ കൂടി താങ്കള് എടുത്തുകൊള്ളുക!\nസംഭവം കഴിഞ്ഞു കുറച്ചു നാളുകള്‍ക്ക് ശേഷം അദ്ദേഹം അലി(റ) വിന്റെ പിന്നിലണിനിരന്നു കൊണ്ട് ഖവാരിജുകളോട് യുദ്ധം ചെയ്യുകയും രക്തസാക്ഷ്യം വരിക്കുകയും ചെയ്തു.\nഖാദി ശുറൈഹിന്റെ മകന് ഒരിക്കല് മറ്റൊരാളുമായി തര്‍ക്കത്തിലായി. പ്രശ്‌നത്തില് കോടതിയെ സമീപിക്കണോ അതോ രഞ്ജിപ്പ് (സുല്‍ഹ്) ഉണ്ടാക്കണോ എന്ന് സംശയമായി. ‘പ്രശ്‌നം കോടതിയില് എത്തിയാല് വിധി എനിക്കനുകൂലമാകുമോ അതോ പ്രതികൂലമാകുമോ? താങ്കളുടെ ന്യായബോധം എന്തായിരിക്കും?’ മകന് പിതാവിനോട് ചോദിച്ചു. ‘എനിക്ക് അനുകൂലമാണെങ്കില് കോടതിയില് പോകാം, അല്ലെങ്കില് ‘സുല്‍ഹ്’ ആവാം’ മകന്റെ വിശദീകരണം. ‘കോടതിയില് പോകുന്നതാവും നല്ലത്.’ കുടുംബകോടതിയുടെ തീര്‍പ്പ്. മകന് വേഗം കൂട്ടുകാരെ കണ്ട് നമുക്ക് കോടതിയെ സമീപിക്കാം എന്ന് അവരെ ബോധ്യപ്പെടുത്തി.\nകേസുവാദം പൂര്‍ത്തിയായപ്പോള് ഖാദി ശുറൈഹ് മകനെതിരെ വിധി പ്രസ്താവിച്ചു.\nഅന്നു രാത്രി വീട്ടില് തിരിച്ചെത്തിയപ്പോള് പിതാവിനോട് മകന്: ‘ഉപ്പാ, നിങ്ങളല്ലേ എന്നോട് കോടതിയില് പോകാന് പറഞ്ഞത്. എന്നിട്ടിപ്പോള്…?’\nപിതാവ് മകനെ അരികിലിരുത്തി പറഞ്ഞു: ‘ലോകത്തെ മറ്റേതൊരാളേക്കാളും എനിക്കിഷ്ടം നിന്നെയാണ്. നിന്നെ ഞാന് അതിരറ്റ് സ്‌നേഹിക്കുന്നു. എന്നാല്, അല്ലാഹുവിന്റെ ഇഷ്ടം നേടുന്ന കാര്യം വരുമ്പോള് അവിടെ നീ ഒന്നുമല്ല മകനേ. വിധി നിനക്കെതിരാകും എന്ന് ഞാന് കാലെക്കൂട്ടി പറഞ്ഞിരുന്നെങ്കില് നീ രഞ്ജിപ്പിന് പോകും. അതാവട്ടെ എതിര്‍കക്ഷിയുടെ അവകാശം ഒത്തുതീര്‍പ്പെന്ന നിലക്ക് നിന്റെ ഓഹരിയില് വന്നു ചേരാനിടയാകും. അപരന്റെ മുതല് കൈപറ്റുന്നത് അല്ലാഹുവിനിഷ്ടമല്ല. ആ ഇഷ്ടക്കേട് നീ സമ്പാദിച്ചുകൂടാ. അതിനാലാണ് കോടതിയില് പോകാന് ഞാന് പറഞ്ഞത്’ ശുറൈഹ് വിശദീകരിച്ചു.\nമകനെ ജയിലിലയച്ചുകൊണ്ട് ഖാദി ശുറൈഹ് പുറപ്പെടുവിച്ച ഒരു ഉത്തരവ് ഏറെ കൗതുകമുണര്‍ത്തുന്നതാണ്. ശുറൈഹിന്റെ മകനെ ജാമ്യം നിര്‍ത്തി ഒരാള് പരോളിലിറങ്ങിയിരുന്നു. അയാള് മുങ്ങി. നിശ്ചിത ദിവസമായിട്ടും പ്രതി ഹാജാരായില്ല. ഖാദി ശുറൈഹ് ജാമ്യക്കാരനെ അറസ്റ്റ് ചെയ്ത് ജയിലിലടക്കാന് ഉത്തരവിട്ടു. ആ മകന് ഭക്ഷണവുമായി പിതാവ് ശുറൈഹ് നിത്യവും ജയില് കവാടത്തിലെത്തുമായിരുന്നു. ശുറൈഹിന്റെ നീതിബോധത്തിന് മുമ്പില് എല്ലാവരും സമം.\nസമൂഹത്തിലെ മുഴുവനാളുകളോടും ഗുണകാംക്ഷയോടെ വര്‍ത്തിച്ച ചരിത്രമേ ശുറൈഹിനുണ്ടായിരുന്നുള്ളൂ. ഒരു സ്‌നേഹിതന് തന്നെ വിഷമിപ്പിച്ചുവെന്ന പരാതിയുമായി ഖാദി ശുറൈഹിന്റെയടുത്ത് ചെന്നയാളെ അടുത്തേക്ക് വിളിച്ച് ചേര്‍ത്തുപുടിച്ച് അദ്ദേഹം പറഞ്ഞു. ‘പ്രിയ സഹോദരാ, അല്ലാഹുവല്ലാത്തവരോട് പരാതി പറയുന്നതിനെ നീ കരുതിയിരിക്കുക. അത് സുഹൃത്തിനോടായാലും ശത്രുവോടായാലും. സുഹൃത്താണെങ്കില് അതവനില് ദുഖമുണ്ടാക്കും. ശത്രുവാണെങ്കില് അവന് നിന്നെ കളിയാക്കിച്ചിരിക്കും’. എന്നിട്ട് തന്റെ ഒരു കണ്ണിലേക്ക് ചൂണ്ടിയിട്ട് ശുറൈഹ് പറഞ്ഞു. ‘പതിനഞ്ചു വര്‍ഷമായി എനിക്കീ കണ്ണിന്റെകാഴ്ച നഷ്ടപ്പെട്ടിട്ട്. ഈ നിമിഷം ഇക്കാര്യം നിങ്ങളോടു പറഞ്ഞുവെന്നല്ലാതെ ഞാനൊരാളോടും അതിനെക്കുറിച്ച് പരാതി പറഞ്ഞിട്ടില്ല. യഅ്ഖൂബ് നബി നടത്തിയ പ്രാര്‍ത്ഥന താങ്കള്‍ക്കറിയില്ലെ -എന്റെ വേവലാതിയും വ്യസനവും ഞാന് അല്ലാഹുവോട് മാത്രമാണ് ബോധിപ്പിക്കുന്നത്- (യൂസുഫ്. 87). നിന്നെ ബാധിക്കുന്ന മുഴുവന് പ്രശ്‌നങ്ങളും പ്രയാസങ്ങളും അല്ലാഹുവിനു മുന്നില് മാത്രമാക്കുക. ഉത്തരവാദിത്തം നിറവേറ്റാനും പ്രാര്‍ത്ഥനക്കുത്തരം നല്‍കാനും ഏറ്റവും കഴിവുള്ളവനും അവനത്രെ’.\nഒരിക്കല് ഒരാള് മറ്റൊരാളോട് സഹായിക്കാന് വേണ്ടി യാചിക്കുന്ന ഘട്ടത്തില് ശുറൈഹ് പറഞ്ഞു. ‘സഹോദരാ, ഒരാവശ്യത്തിന് താങ്കള് മറ്റൊരാളെ സമീപിച്ചാല് അത് താങ്കളുടെ മനസില് അസ്വസ്ഥത സൃഷ്ടിക്കും. അഥവാ ആ ആവശ്യം നിറവേറ്റപ്പെട്ടാല് അത് നിറവേറ്റിയവന്റെ മുന്നില് ഓഛാനിച്ചു നില്‍ക്കേണ്ടി വരും. അഥവാ ആ ആവശ്യം നിറവേറ്റപ്പെട്ടിട്ടില്ലെങ്കില് രണ്ടു പേരും നിന്ദ്യരാകും. ഒരാള് പിശുക്കിന്റെ പേരിലും മറ്റെയാള് ആവശ്യം നിരാകരിക്കപ്പെട്ടതിന്റെ പേരിലും. അതിനാല് ചോദിക്കുമ്പോള് പടച്ചവനോട് ചോദിക്കുക. സഹായമഭ്യര്‍ത്ഥിക്കുന്നെങ്കില് അതും പടച്ചവനോടാക്കുക. അവനല്ലാതെ യാതൊരു കഴിവും ശക്തിയുമില്ല’.\nഇതിനൊക്കെ പുറമെ അദ്ദേഹം മികച്ച ഒരു കവി കൂടിയായിരുന്നു. ആസ്വദ്യകരവും നര്‍മ്മം കലര്‍ന്നതുമായ കവിതകള് അദ്ദേഹം രചിച്ചിരുന്നു. അതിലൊന്ന് തന്റ പത്തു വയസുള്ള അല്‍പം വികൃതിയുള്ള മകനെ കാണാതായപ്പോള് എഴുതിയ കവിതയാണ്. മകന് വിദ്യാലയത്തില് പോകാതെ സുഹൃത്തുക്കളുമൊത്ത് നായ്ക്കളെ വേട്ടയാടാന് പോയി നമസ്‌ക്കരിക്കാതെ തിരിച്ചു വന്നപ്പോള് അദ്ദേഹം ഒരു പേപ്പറില് കാര്യങ്ങള് തമാശകലര്‍ത്തി കവിതാരൂപത്തില് ഉസ്താദിന് കൊടുത്തയച്ചു.\nനീതിയുടെ കാവലാളായി അറുപത് വര്‍ഷം ജനങ്ങള്‍ക്കിടയില് ജീവിച്ച് സത്യത്തിന്റെ സല്‍പാന്ഥാവില് ജീവിച്ച മഹാനായിരുന്നു ഖാദി ശുറൈഹ്. അനീതയെ പൊറുപ്പിക്കാത്ത, നീതി നടപ്പിലാക്കുന്നിടത്ത് രാജാവെന്നോ പൊതുജനമെന്നോ വിവേചനം കാണിക്കാതെ മാതൃക കാണിച്ച ഖാദി ശുറൈഹ്, പ്രകാശപൂരിതമായ ഒരു ചരിത്രം നമുക്കായി സമ്മാനിച്ചാണ് ദൈവത്തിങ്കലേക്ക് യാത്രയായത്.\nഖാദി ശുറൈഹ് : നീതിയുടെ തിരുനെറ്റിയില് ഉദിച്ച പ്രകാശബിന്ദു – 1


സുധാകരന്റെ പ്രയോഗത്തിൽ ജാതി അധിക്ഷേപമാണോ ? അതിനേക്കാൾ വലിയൊരു കൂരമ്പില്ലേ ? - Boolokam\nHome Politics സുധാകരന്റെ പ്രയോഗത്തിൽ ജാതി അധിക്ഷേപമാണോ ? അതിനേക്കാൾ വലിയൊരു കൂരമ്പില്ലേ ?\nസുധാകരന്റെ പ്രയോഗത്തിൽ ജാതി അധിക്ഷേപമാണോ ? അതിനേക്കാൾ വലിയൊരു കൂരമ്പില്ലേ ?\nകെ.സുധാകരന് പറഞ്ഞത്: ”പിണറായി വിജയന് ആരാ. എനിക്കും നിങ്ങള്‍ക്കും അറിയാം പിണറായി ആരെന്ന്. പിണറായിയുടെ കുടുംബം എന്താ. എന്താ പിണറായിയുടെ കുടുംബം. ചെത്തുകാരന്റെ കുടുംബാ. ആ ചെത്തുകാരന്റെ കുടുംബത്തില്‍നിന്ന് അദ്ധ്വാനിക്കുന്ന തൊഴിലാളി വര്‍ഗത്തിന്റെ വിപ്ലവജ്വാല ഏറ്റെടുത്ത് ചെങ്കൊടി പിടിച്ച് മുന്നില് നിന്ന് നിങ്ങള്‍ക്കു നേതൃത്വം കൊടുത്ത പിണറായി വിജയന് ഇന്നെവിടെ. പിണറായി വിജയന് കേരളത്തിന്റെ മുഖ്യമന്ത്രിയായപ്പോള് ചെത്തുകാരന്റെ\nവീട്ടില്‍നിന്നുയര്‍ന്നു വന്ന ഒരു മുഖ്യമന്ത്രിക്ക് സഞ്ചരിക്കാന് ഹെലികോപ്റ്ററെടുത്ത കേരളത്തിലെ ആദ്യത്തെ മുഖ്യമന്ത്രിയായി തൊഴിലാളി വര്‍ഗത്തിന്റെ അപ്പോസ്തലന് പിണറായി വിജയന് ചരിത്രത്തില് രേഖപ്പെടുത്തപ്പെട്ടിരിക്കുന്നു. നിങ്ങള്‍ക്ക് അഭിമാനമോ. നിങ്ങള്‍ക്ക് അപമാനമോ ആണോ. സി പി എമ്മിന്റെ നല്ലവരായ പ്രവര്‍ത്തകന്മാര് ചിന്തിക്കണം.”\nഇതു കേട്ടിട്ട് എന്തു തോന്നുന്നു? സുധാകരന് ജാതിയധിക്ഷേപം നടത്തിയെന്നാണോ? പിറന്ന വര്‍ഗവും പ്രവര്‍ത്തിക്കുന്ന വര്‍ഗവും തമ്മിലുള്ള താരതമ്യം തൊഴിലാളിവര്‍ഗത്തിന് അഹിതകരമാവുമോ? ഇ എം എസ് താന് തൊഴിലാളി വര്‍ഗത്തിന്റെ ദത്തുപുത്രന് മാത്രമാണെന്ന് ഖേദിച്ചിട്ടുണ്ട്. ജനിച്ച വര്‍ഗം മാറ്റാന് കഴിയില്ലല്ലോ. എന്നാല് ജീവിക്കേണ്ട ( പ്രവര്‍ത്തിക്കുന്ന) വര്‍ഗം തനിക്കു നിശ്ചയിക്കാം. സ്വത്തു മുഴുവന് തൊഴിലാളിവര്‍ഗ പ്രസ്ഥാനത്തിനു നല്‍കി അദ്ദേഹം തൊഴിലാളി വര്‍ഗത്തിന്റെ ദത്തുപുത്രനാവാന് നിശ്ചയിച്ചു. എന്നാല് തൊഴിലാളി വര്‍ഗത്തില് പിറന്ന പലരും മുതലാളിവര്‍ഗത്തിന്റെ പുത്രവേഷത്തില് തിമര്‍ക്കുന്നു. ഇതു ചൂണ്ടിക്കാണിക്കുന്നത് അപരാധമാവുമോ?\nചെത്തുകാരന്റെ കുടുംബം എന്നത് തൊഴിലാളിവര്‍ഗത്തിന്റെ പാരമ്പര്യം എന്ന അര്‍ത്ഥത്തിലാണ് സുധാകരന്റെ പ്രസംഗത്തിലുള്ളത്. എന്നാല് ചെത്തുകാരന് എന്നാല് ഈഴവന് എന്നു മനസ്സിലുറപ്പിച്ച ജാതിവാദികള്‍ക്ക് ഏതു പാര്‍ട്ടിക്കൊടി പുതച്ചാലും ജാതിപ്പനി വിട്ടുപോവില്ല. ചെത്തെന്നേ കേട്ടുള്ളു. ജാത്യധിക്ഷേപം എന്നു മുറവിളിയായി. സൈബറിടങ്ങളില് പ്രതിഷേധമിരമ്പി.\nഎല്ലാ പാര്‍ട്ടികളിലും ബുദ്ധിജീവികളിലുമുണ്ട് ചില മാന്യതാവേഷങ്ങള്. അവര് ജാതി – മത വിവേചനങ്ങള്‍ക്കെതിരെ സംസാരിക്കാനുള്ള ഒരവസരവും പാഴാക്കില്ല. സുധാകരന് ചെത്തെന്നു പറഞ്ഞപ്പോഴേയ്ക്കും ഉള്ളിലെ ജാതി നുരച്ചു പൊന്തി. നവോത്ഥാന വിപ്ലവ ആഭിമുഖ്യം വെളിപ്പെടുത്താന് കിട്ടിയ അവസരമാണ്. സുധാകരനെ തള്ളിപ്പറയാം. ചാനലുകള് ചര്‍ച്ച ചെയ്തു. സുധാകരന് മാത്രം പറഞ്ഞു. ‘ഞാന് തിരുത്തുകയില്ല.’ പറഞ്ഞത് വര്‍ഗ പ്രശ്നമാണ്. പലര്‍ക്കുമത് സ്വത്വപ്രശ്നമാക്കാന് താല്‍പ്പര്യം കാണും.\nവര്‍ഗ പ്രശ്നത്തെ സ്വത്വപ്രശ്നമാക്കി ജാതി/മത വിഭാഗീയതകളിലേക്കും കലഹാസ്പദ വിപരീതങ്ങളിലേക്കും സമൂഹത്തെ തള്ളിവിടുന്ന പ്രക്രിയയിലാണ് പലരും ഇപ്പോള് ഏര്‍പ്പെട്ടു പോരുന്നത്. ഫാഷിസത്തിന്റെ കാലത്ത് അതത്ര നിഷ്കളങ്കമല്ല. ജാതി ഹിന്ദുത്വ ഫാഷിസ്റ്റ് അജണ്ടയില് ഒപ്പുവെക്കലാണ്. അതു നടപ്പാക്കലാണ്.\nതൊഴിലാളിവര്‍ഗത്തിന്റെ രാഷ്ട്രീയം വഴിയില് ഉപേക്ഷിച്ചവരെന്ന് അധിക്ഷേപിക്കുകയാണ് സുധാകരന് ചെയ്തത്. ജാത്യധിക്ഷേപത്തെക്കാള് കഠിനമായ വിമര്‍ശനമാണത്. അതിനുള്ള മറുപടി പറയാതെ ജാതിമറയില് ഒളിക്കാനുള്ള ശ്രമം ലജ്ജാകരമാണ്.\n(05 ഫെബ്രുവരി 2021)\nPrevious articleകാലങ്ങൾ നീണ്ട തർക്കം, ഇരുളിൻ മഹാനിദ്രയിൽ എഴുതിയതാര് ?\nNext articleഒരിക്കലും നിലപാട് വ്യക്തമാക്കാത്ത ചിലർ പെട്ടെന്നൊരു ദിവസം ഒരേ പാട്ട് പാടുകയാണ്, അതാണ് യഥാര്‍ത്ഥത്തില് പ്രൊപ്പഗണ്ട


മോദി വാഗ്ദാനം ചെയ്തത് വര്‍ഷം 1 കോടി തൊഴിലവസരം; 2018 ല് മാത്രം ജോലി നഷ്ടമായത് 1 കോടി പേര്‍ക്ക് | india lost 11 million jobs 2019 - Malayalam Oneindia\nPublished: January62019, 18:04 [IST]\nരാജ്യത്തെ ഏറ്റവും വലിയ പ്രശ്‌നം തൊഴിലില്ലായ്മ | Oneindia Malayalam\nദില്ലി: തൊഴിലില്ലായ്മ അടക്കമുള്ള വിവിധ പ്രശ്‌നങ്ങളില് കോണ്‍ഗ്രസ് സര്‍ക്കാറിനെതിരെ രൂക്ഷവിമര്‍ശനങ്ങള് ഉന്നയിച്ചു നടത്തിയ പ്രചരണങ്ങള്‍ക്കൊടുവിലായിരുന്നു 2014 ല് വലിയ ഭൂരിപക്ഷത്തോടെ നരേന്ദ്രമോദിയുടെ നേതൃത്വത്തില് ബിജെപി സര്‍ക്കാര് അധികാരത്തിലെത്തിയത്.\nഅധികാരത്തില് എത്തിയാല് ഇന്ത്യയില് ഓരു കോടി തൊഴില് അവസരങ്ങള് സൃഷ്ടിക്കുമെന്നായിരുന്നു മോദിയുടെ തിരഞ്ഞെടുപ്പ് വാഗ്ദാനം. എന്നാല് 2018 ല് ഇന്ത്യയില് തൊഴില് നഷ്ടമായത് ഒരു കോടിയിലേറെ പേര്‍ക്കാണെന്നാണ് പുതിയ കണക്കുകള് വ്യക്തമാക്കുന്നത്. വിശദാംശങ്ങള് ഇങ്ങനെ..\nസെന്റര് ഫോര് മോണിറ്ററിങ് ഇന്ത്യന് ഇക്കണോമി പുറത്തുവിട്ട കണക്കുകളിലാണ് രാജ്യത്ത് കഴിഞ്ഞ ഒരു വര്‍ഷത്തില് മാത്രം തൊഴില് നഷ്ടമായത് ഒരു കോടിയിലേറെപേര്‍ക്കാണെന്ന് വ്യക്തമാക്കുന്നത്. സമീപകാല ചരിത്രത്തില് ആദ്യമായാണ് ഇത്ര വലിയ തൊഴില് നഷ്ടം.\nഗ്രാമീണമേഖലയില് ഉള്ളവര്‍ക്കാണ് കൂടുതല് തൊഴില് നഷ്ടമായിരിക്കുന്നത്. ഗ്രാമങ്ങളില് നിന്നുള്ള 91 ലക്ഷം പേര്‍ക്ക് തൊഴില് നഷ്ടമായപ്പോള് നഗരങ്ങളില് താമസിക്കുന്ന 18 ലക്ഷം പേര്‍ക്കുമാണ് തൊഴില് നഷ്ടപ്പെട്ടത്.\nതൊഴിലില്ലായ്മ വര്‍ധിച്ചു വരുന്നു\n2017 ല് 49.67 കോടി ജനങ്ങള്‍ക്ക് തൊഴില് ഉണ്ടായിരുന്നു. എന്നാല് 2018 ആയപ്പോഴേക്കും ഇത് 39.7 കോടിയായി കുറഞ്ഞു. ഇന്ത്യയില് തൊഴിലില്ലായ്മ വര്‍ധിച്ചു വരുന്നതായും കണക്കുകള് സൂചിപ്പിക്കുന്നു. 7.4 ആണ് ഇപ്പോഴുള്ള തൊഴിലില്ലായ്മ നിരക്ക്. 15 മാസത്തിനുള്ളിലെ ഏറ്റവും ഉയര്‍ന്ന നിരക്കാണിത്.\nതൊഴില് നിലനിര്‍ത്താന് സാധിച്ചത്\nസ്ത്രീകള്‍ക്കാണ് കൂടുതല് തൊഴില് നഷ്ടമായിരിക്കുന്നത്. 88 ലക്ഷം സ്ത്രീകള്‍ക്കും 22 ലക്ഷം പുരുഷന്മാര്‍ക്കും തൊഴില് ഇല്ലാതായി. 40 മുതല് 50 വയസ് വരെ പ്രായമുള്ളവര്‍ക്ക് മാത്രമാണ് തൊഴില് നിലനിര്‍ത്താന് സാധിച്ചതെന്നും റിപ്പോര്‍ട്ട് വ്യക്തമാക്കുന്നു.\nനോട്ട് നിരോധനത്തിന്റെ ദുരിതങ്ങളും\nമാസ ശമ്പളം വാങ്ങുന്ന 37 ലക്ഷം പേര്‍ക്കാണ്് തൊഴില് നഷ്ടമായത്. കൂലിപ്പണിക്കാര്, കര്‍ഷകര്, ചെറുകിട കച്ചവടക്കാര് എന്നിവരാണ് തൊഴില് നഷ്ടമായവരില് കൂടുതല്. നോട്ട് നിരോധനത്തിന്റെ ദുരിതങ്ങളും കൂടുതല് അനുഭവിച്ചതും ഇവർതന്നെയാണ്.\nവാഗ്ദാനങ്ങള് നിറവേറ്റുന്നതില് സര്‍ക്കാര് പരാജയപ്പെട്ടതോടെ വലിയ പ്രക്ഷോഭങ്ങള് സംഘടിപ്പിക്കാന് ഒരുങ്ങുകയാണ് കോണ്‍ഗ്രസ്. വലിയ വാഗ്ദാനങ്ങളുമായി അധികാരത്തിലെത്തിയ നരേന്ദ്രമോദി രാജ്യത്ത് തൊഴിലവസരങ്ങള് സൃഷ്ടിക്കുന്നതില് പരാജയപ്പെട്ടതോടെ 'തൊഴില് രഹിതരുടെ സൈന്യം' തന്നെ രൂപപ്പെട്ടതായാണ് കോണ്‍ഗ്രസ് ദേശീയ അധ്യക്ഷന് രാഹുല് ഗാന്ധി കഴിഞ്ഞ ദിവസം ആരോപിച്ചത്\nരാജ്യത്ത് വളര്‍ന്നു വരുന്ന അക്രമ സംഭവങ്ങളും വര്‍ധിച്ചു വരുന്ന തൊഴിലില്ലായ്മയും തമ്മില് ബന്ധമുണ്ട്. 2019 ലെ പൊതുതിരഞ്ഞെടുപ്പില് തൊഴില്ലായ്മയുള്‍പ്പടേയുള്ള വിഷയങ്ങള് ഉയര്‍ത്തിക്കാട്ടിയാവും കോണ്‍ഗ്രസ് തിരഞ്ഞെടുപ്പ് പ്രചരണങ്ങള് സംഘടിപ്പിക്കുക എന്ന് രാഹുല് ഗാന്ധി നേരത്തെ വ്യക്തമാക്കിയിരുന്നു.\nഒരു ദിവസം 30000 യുവാക്കളാണ് തൊഴില് മാര്‍ക്കറ്റിലേക്ക് കടന്നുവരുന്നത്. എന്നാല് ഇവരില് 450 പേര്‍ക്ക് മാത്രമാണ് തൊഴില് ലഭിക്കുന്നത്. ജോലിയില്ലാത്ത യുവാക്കളെ വച്ച് നമ്മളൊരു സൈന്യത്തെ ഉണ്ടാക്കുകയാണ്. ഒരു മാസത്തിനുള്ളുല് ഒരു മില്യണ് അംഗങ്ങളെ ഈ സൈന്യത്തില് അണിനിരത്തും.\nയുവാക്കള്‍ക്ക് ജോലി നല്‍കാതിരുന്നാല് ദേഷ്യം വരും. പല വവികളിലൂടെയായിരിക്കും ഈ ദേഷ്യവും അമര്‍ശവും പുറത്തുവരിക. കൃഷിയിടങ്ങളിലും ഫാക്ടറികളിലും തെരുവുകളിലും അത് കാണും. രാജ്യത്തെ സംബന്ധിച്ച് അത് അപകടകരമായ അവസ്ഥയാണെന്നും രാഹുല് ഗാന്ധി അഭിപ്രായപ്പെടുന്നു.\nരാജ്യത്തെ ഏറ്റവും വലിയ പ്രശ്‌നം തൊഴില്ലായ്മയാണെന്ന് വ്യക്തമാക്കി കേന്ദ്രമന്ത്രി നിതിന് ഗഡ്കരിയും രംഗത്തെത്തി. ജോലികള് കുറവായിക്കും. പരമാവധി തൊഴില് സൃഷ്ടിക്കുക എന്നതാണ് ഇതിനുള്ള പരിഹാരമാര്‍ഗ്ഗം എന്നായിരുന്നു ഫോര്‍ച്ചുന് ഫൗണ്ടേഷന് സംഘടിപ്പിച്ച പരിപാടില് നിതിന് ഗഡ്കരി വ്യക്തമാക്കിയത്.\nlok sabha elections 2019 election rahul narendra modi delhi bjp ലോക്സഭ തിരഞ്ഞെടുപ്പ് 2019 തിരഞ്ഞെടുപ്പ് ദില്ലി ബിജെപി\nindia lost 11 million jobs 2019\nStory first published: Sunday, January 6, 2019, 18:04 [IST]


100 MB internet for Rs 2: This startup wants to beat Jio - Malayalam Gizbot\n| Updated: Tuesday, November 21, 2017, 12:01 [IST]\nടെലികോം മേഖലയില് വീണ്ടുമൊരു യുദ്ധം തുടങ്ങുന്നു. ആരേയും ഞെട്ടിച്ചു കൊണ്ട് വന് ഓഫറുമായി നിങ്ങള് പ്രതീക്ഷിക്കാത്ത കമ്പനി എത്തുന്നു. ജിയോ വിപണിയില് എത്തിയിട്ട് ഇപ്പോള് 13 മാസം കഴിഞ്ഞു.\nഇതിനകം തന്നെ ജിയോയുമായി മത്സരിക്കാന് അനേകം ടെലികോം കമ്പനികള് രംഗത്തെത്തിയിരുന്നു. റിപ്പോര്‍ട്ടുകള് പറയുന്നത് ഇന്ത്യയിലെ ഡാറ്റ നിരക്കുകള് വളരെ കൂടുതല് എന്നാണ്.\nനിലവില് വൈഫൈ ഡബ്ബാ എന്നു പറയുന്ന കമ്പനിയാണ് ഹൈ സ്പീഡ് ഇന്റര്‍നെറ്റ് സേവനവുമായി എത്തിയിരിക്കുന്നത്. അതും ബംഗ്ലൂരുവില്. മൂന്നു പ്ലാനുകളാണ് വെബ്‌സൈറ്റില് ലിസ്റ്റ് ചെയ്യപ്പെട്ടിരിക്കുന്നത്. 100എംബി ഡാറ്റ2രൂപ, 500എംപി ഡാറ്റ5രൂപ, 1ജിബി ഡാറ്റ 20 രൂപ എന്നിങ്ങനെ. ഈ പ്ലാനുകളുടെ വാലിഡിറ്റി ഒരു ദിവസം മാത്രമാണ്.\nപ്രീ പെയ്ഡ് ടോക്കണുകള് എന്ന രീതിയിലാണ് വൈഫൈ ഡബ്ബാ ഓഫറുകള് ചെയ്യുന്നത്. ബംഗ്ലൂരുവിലെ ചില തേയില സ്‌റ്റോറുകളിലും ബേക്കറികളിലുമാണ് ഇത് ലഭിക്കുന്നത്.\nഇത് ഉപയോഗിക്കാനായി നിങ്ങള് ഒരു ആപ്പും ഡൗണ്‍ലോഡ് ചെയ്യേണ്ടതില്ല. നിങ്ങളുടെ മൊബൈല് നമ്പറില് ഒരു കീ ആവശ്യമാണ്, പരിശോധനക്കായി OTP പൂരിപ്പിച്ച് ഇന്റര്‍നെറ്റിലേക്ക് കണക്ടു ചെയ്യുകയും വേണം. 100 മുതല് 200 മീറ്റര് വ്യത്യാസത്തില് 50Mbps ഇന്റര്‍നെറ്റ് സ്പീഡ് വരെ ലഭിക്കും എന്നു കമ്പനി അവകാശപ്പെടുന്നു. ഇതിനകം തന്നെ നഗരത്തില് 350 റൗട്ടറുകള് ഇന്‍സ്റ്റോള് ചെയ്തിട്ടുമുണ്ട്. കൂടാതെ 1800 കണക്ഷനുകളും ലഭിച്ചിട്ടുണ്ട്.\nReliance changed the rules of the game by launching Jio; forcing the other telecom operators to either play by those rules or lose customers.


441 people from the mosque in Delhi have Covid symptoms, Says Kejriwal | തബ്ലീഗ് മത സമ്മേളനത്തിൽ പങ്കെടുത്ത 441 പേർക്ക് കൊവിഡ് സംശയം! എണ്ണം കൂടിയേക്കാമെന്ന് കെജ്രിവാൾ - Malayalam Oneindia\nUpdated: Tue, Mar 31, 2020, 21:27 [IST]\nദില്ലി: നിസാമുദീന് പളളിയിലെ മതപരിപാടിയില് പങ്കെടുത്ത 441 പേര്‍ക്ക് കൊവിഡ് 19 രോഗലക്ഷണങ്ങളുളളതായി ദില്ലി മുഖ്യമന്ത്രി അരവിന്ദ് കെജ്രിവാള്. പരിപാടിയില് പങ്കെടുത്ത 24 പേര്‍ക്ക് കൊവിഡ് സ്ഥിരീകരിച്ചിട്ടുണ്ടെന്നും കെജ്രിവാള് പറഞ്ഞു. ഇനിയും നിരവധി പേര്‍ക്ക് കൊവിഡ് സ്ഥിരീകരിക്കാന് സാധ്യത ഉണ്ടെന്നും കെജ്രിവാള് വ്യക്തമാക്കി.\nതബ്ലിഗ് ജമാഅത്ത് ഗ്രൂപ്പിന്റെ ദില്ലി ഹെഡ് ക്വാര്‍ട്ടേഴ്‌സായ മര്‍ക്കസ് നിസാമുദ്ദീനില് താമസിച്ചിരുന്ന 1500ലധികം ആളുകളെ ക്വാറന്റീന് ചെയ്തിരിക്കുകയാണ്. തികച്ചും നിരുത്തരവാദപരമായ പ്രവര്‍ത്തിയാണ് ദില്ലിയിലെ പളളിയില് നടന്നത് എന്ന് കെജ്രിവാള് കുറ്റപ്പെടുത്തി. ദില്ലിയില് 97 പേര്‍ക്ക് കൊറോണ വൈറസ് സ്ഥിരീകരിച്ചതില് 24 പേരും പളളി കെട്ടടത്തില് ഉണ്ടായിരുന്നവരാണ് എന്നും കെജ്രിവാള് പറഞ്ഞു.\nലോകമെമ്പാടും കൊവിഡ് ബാധിച്ച് ആളുകള് മരിച്ച് കൊണ്ടിരിക്കുന്ന സാഹചര്യത്തില് എല്ലാ മതസ്ഥാപനങ്ങളും അടച്ചിട്ടപ്പോഴും ദില്ലിയില് സംഭവിച്ചത് ഗുരുതരമായ ലംഘനമാണ് എന്നും കെജ്രിവാള് കുറ്റപ്പെടുത്തി. മാര്‍ച്ച് 8 മുതല് 10 വരെയാണ് മതപരിപാടി സംഘടിപ്പിക്കപ്പെട്ടത്. രണ്ടായിരത്തോളം ആളുകള് ഈ പരിപാടിയില് പങ്കെടുത്തിട്ടുണ്ട്. രാജ്യത്തിന്റെ വിവിധ ഭാഗങ്ങളില് നിന്നുളളവരെ കൂടാതെ വിദേശികളും ഇവിടെ എത്തിയിരുന്നു.\nഈ പരിപാടിയില് പങ്കെടുത്തവര് തമിഴ്‌നാടും തെലങ്കാനയും അടക്കമുളള സംസ്ഥാനങ്ങളില് സഞ്ചരിച്ചിട്ടുണ്ട്. കഴിഞ്ഞ ദിവസം തെലങ്കാനയില് മരിച്ച ആറ് കൊവിഡ് രോഗികളും ദില്ലിയിലെ മതപരിപാടിയില് പങ്കെടുത്തവരാണ്. എത്ര പേരെയാണ് ഈ പരിപാടി അപകടത്തിലാക്കിയത് എന്ന ചിന്ത പോലും തന്നെ ഭയപ്പെടുത്തുന്നുവെന്നും കെജ്രിവാള് പറഞ്ഞു. ഏത് മതക്കാരനായാലും ഒരാളുടെ ജീവനാണ് ഏറ്റവും വിലപ്പെട്ടത് എന്നും കെജ്രിവാള് പറഞ്ഞു.\nപള്ളി അധികാരികള്‍ക്കെതിരെ പോലീസ് കേസെടുത്തിരിക്കുകയാണ്. കേരളമടക്കമുളള സംസ്ഥാനങ്ങള് പരിപാടിയില് പങ്കെടുത്തവരെ കണ്ടെത്താനുളള ശ്രമത്തിലാണ്. പരിപാടിയില് പങ്കെടുത്ത 15 മലയാളികളെ തിരിച്ചറിഞ്ഞിട്ടുണ്ട്. നാല് പേര് പാലക്കാടുകാരാണ്. തമിഴ്‌നാട്ടില് രോഗം സ്ഥിരീകരിക്കപ്പെട്ട 50 പേരില് 45 ആളുകളും ദില്ലിയിലെ പരിപാടിയില് പങ്കെടുത്തവരാണ്. ദില്ലിയിലെ മതപരിപാടിയില് പങ്കെടുത്ത 107 പേര് മധ്യപ്രദേശില് എത്തിയതായി മുഖ്യമന്ത്രി ശിവരാജ് സിംഗ് ചൗഹാന് അറിയിച്ചു. ഇവരെ കണ്ടെത്താന് അടിയന്തര ഉത്തരവ് നല്‍കിയിട്ടുണ്ട്. ചിലരെ പോലീസ് കണ്ടെത്തി ക്വാറന്റീനില് പ്രവേശിപ്പിച്ചിരിക്കുകയാണെന്നും ചൗഹാന് പറഞ്ഞു.\ncoronavirus virus kerala china india covid19 വൈറസ് കേരളം ഇന്ത്യ delhi telangana ദില്ലി തെലങ്കാന arvind kejriwal\n441 people from the mosque in Delhi have Covid symptoms, Says Kejriwal


എല്ലാ സ്‌കൂളും ഹൈടെക്കായി; പ്രഖ്യാപനം ജനുവരിയില് – M-Today |\nപൊതുവിദ്യാഭ്യാസ സംരക്ഷണയജ്ഞത്തിന്റെ ഭാഗമായുള്ള ഹൈടെക് സ്കൂൾ–ഹൈടെക് ലാബ് പദ്ധതികൾ പൂർത്തീകരണത്തിലേക്ക്. 4,752 സ്കൂളിലെ 45,000 ക്ലാസ്‍മുറി പൂർണമായും ഹൈടെക്കായി. ഒന്നുമുതൽ ഏഴുവരെ ക്ലാസുകളുള്ള 9,941 സ്കൂളിൽ ഹൈടെക് ലാബും സജ്ജമാക്കി. 562കോടിരൂപ കിഫ്ബി ഫണ്ടാണ് പദ്ധതികൾക്ക് ചെലവഴിച്ചത്. ജനുവരിയിൽ സംസ്ഥാനതല ഹൈടെക് പൂർത്തീകരണ പ്രഖ്യാപനം നടത്തുമെന്ന് പൊതുവിദ്യാഭ്യാസമന്ത്രി സി രവീന്ദ്രനാഥ് പറഞ്ഞു.\nസ്കൂൾ, തദ്ദേശഭരണ സ്ഥാപനം, നിയോജകമണ്ഡലം അടിസ്ഥാനത്തിൽ ഹൈടെക് പൂർത്തീകരണപ്രഖ്യാപനം നടത്തും. ഒന്നുമുതൽ ഹയർസെക്കൻഡറി വരെയുള്ള സർക്കാർ -എയ്‌ഡഡ് സ്കൂളുകളിൽ 1,16259 ലാപ്‌ടോപ്, 97,655 യുഎസ്ബി സ്പീക്കർ, 67,194 പ്രൊജക്ടർ, 41,811 മൗണ്ടിങ് കിറ്റ്, 23,098 സ്ക്രീൻ എന്നിവ ലഭ്യമാക്കി. 4,545 എൽഇഡി ടെലിവിഷൻ, 4,611 മൾട്ടിഫങ്‌ഷൻ പ്രിന്റർ, 4,578 ഡിഎസ്എൽആർ ക്യാമറ, 4,720 എച്ച്ഡി വെബ്ക്യാം എന്നിവയും വിന്യസിച്ചു.\nഏറ്റവും കൂടുതൽ ഉപകരണം ലഭ്യമാക്കിയ ജില്ലകൾ മലപ്പുറവും (17,959 ലാപ്‌ടോപ്, 9,571 പ്രൊജക്ടർ) കോഴിക്കോടുമാണ് (12,114 ലാപ്‌ടോപ്, 6,940 പ്രൊജക്ടർ). കോഴിക്കോട് ഫറൂഖ് ജിജിവിഎച്ച്എസ്എസാണ് ഏറ്റവും കൂടുതൽ ഉപകരണങ്ങൾ ലഭിച്ച സർക്കാർ സ്കൂൾ (98 ലാപ്‌ടോപ്, 62 പ്രൊജക്ടർ). എയ്‌ഡഡ് സ്കൂൾ മലപ്പുറം എടരിക്കോട് പികെഎംഎംഎച്ച്എസ്എസ് (143 ലാപ്‌ടോപ്, 123 പ്രൊജക്ടർ). ഹൈടെക് ഉപകരണങ്ങൾ ലഭ്യമാക്കിയ സ്കൂളുകളുടെ വിശദാംശങ്ങൾ ‘സമേതം’ പോർട്ടലിൽ (www.sametham.kite.kerala.gov.in) ലഭിക്കും.\nഡിജിറ്റൽ സംവിധാനം ഉപയോഗിച്ച് ക്ലാസെടുക്കാൻ ‘സമഗ്ര’ പോർട്ടൽ സജ്ജമാക്കി. അധ്യാപകർക്ക് പരിശീലനം നൽകി. 2060 സ്കൂളിൽ ‘ലിറ്റിൽ കൈറ്റ്സ്’ യൂണിറ്റ് സ്ഥാപിച്ചു. പരാതിപരിഹാരത്തിന് പ്രത്യേക കോൾ സെന്ററും വെബ് പോർട്ടലും കൈറ്റ് ഏർപ്പെടുത്തിയതായി സിഇഒ കെ അൻവർ സാദത്ത് അറിയിച്ചു.


ഫേസ്ബുക്ക് മാട്രിമോണി വഴി വീണ്ടും ഒരു വിവാഹം;മലപ്പുറത്തുകാരി ജ്യോതിയെ മിന്നുകെട്ടിയത് തമിഴ്‌നാട്ടില് നിന്നുള്ള പോലീസ് ഉദ്യോഗസ്ഥന്\nFalcon News Desk June 13, 2018\nഇന്നായിരുന്നു ജ്യോതിയുടെ കല്യാണം. വരൻ തമിഴ്നാട് പൊലീസിൽ ഉദ്യോഗസ്ഥനായ രാജ്കുമാർ. രാവിലെ പത്ത് മണിക്ക് കൽകിപുരി ശിക്ഷേത്രത്തിൽ വച്ചായിരുന്നു ഏറ്റവും ലളിതമായ ചടങ്ങുകൾ നടന്നത്. ഈ കല്യാണത്തിന് ഒരു വലിയ പ്രത്യേകതയുണ്ട്. മലപ്പുറം എലവണ്ണപ്പാറ സ്വദേശിനിയായ ജ്യോതി തനിക്കൊരു കൂട്ട് വേണമെന്ന് ആദ്യം പറഞ്ഞത് ഫേസ്ബുക്കിനോടാണ്. ജാതിയോ മതമോ പ്രശ്നമല്ലെന്ന് പറഞ്ഞ്, കഴിഞ്ഞ ഏപ്രിൽ മാസത്തിൽ ജ്യോതി ഫേസ്ബുക്കിലൊരു പോസ്റ്റിട്ടു.\n”എന്റെ കല്യാണം കഴിഞ്ഞിട്ടില്ല. സുഹൃത്തുക്കളുടെ അറിവിൽ ഉണ്ടെങ്കിൽ അറിയിക്കുക. ഡിമാന്റുകൾ ഇല്ല, ജാതി പ്രശ്നമല്ല, എന്റെ അച്ഛനും അമ്മയും ജീവിച്ചിരിപ്പില്ല. ഞാൻ ഫാഷൻ ഡിസൈനിംഗ് പഠിച്ചിട്ടുണ്ട്.” നൂറ് കണക്കിന് ആൾക്കാരാണ് ഇത് കണ്ട് ജ്യോതിയുടെ ഫോണിലേക്ക് വിളിച്ചത്. ആ കോളുകളിലൊന്നായിരുന്നു പൊലീസുകാരനായ രാജ്കുമാറിന്റേത്. തമിഴ്നാട് ബർഗൂർ സ്വദേശിയാണ് രാജ്കുമാർ. ഇരുവരുടെയും ബന്ധുക്കളുടെയും സുഹൃത്തുക്കളുടെയും സാന്നിദ്ധ്യത്തിലായിരുന്നു വിവാഹം.\nTags: facebook matrimony\nഅഞ്ചാം ദിവസവും മരണത്തെ മുഖാമുഖം കണ്ട് ജീവന് വേണ്ടി യാചിച്ച് ഒരു പൂച്ച;...


മുഹമ്മദ് റിയാസിൻ്റെ പ്രസ്താവന; അവകാശലംഘനത്തിന് നോട്ടീസ് നൽകാനൊരുങ്ങി പ്രതിപക്ഷം - Newscom - Malayalam News\nമുഹമ്മദ് റിയാസിൻ്റെ പ്രസ്താവന; അവകാശലംഘനത്തിന് നോട്ടീസ് നൽകാനൊരുങ്ങി പ്രതിപക്ഷം\nകരാറുകാരുമായി എംഎൽഎമാർ മന്ത്രിയെ കാണരുതെന്ന പരാമർശത്തിൽ മുഹമ്മദ് റിയാസിനെതിരെ അവകാശലംഘനത്തിന് നോട്ടീസ് നൽകാനൊരുങ്ങി പ്രതിപക്ഷം. സ്പീക്കർക്ക് നോട്ടീസ് നൽകുമെന്ന് കെ.ബാബു വ്യക്തമാക്കി. വിവാദ പരാമർശത്തിൽ മുഹമ്മദ് റിയാസിനെതിരെ സിപിഎം നിയമസഭാ കക്ഷി യോഗത്തിൽ തന്നെ വിമർശനം ഉയർന്നിരുന്നു. എന്നാൽ പറഞ്ഞതിൽ തെറ്റില്ലെന്നും കരാറുകാരുമായി എംഎൽഎമാർ വരരുതെന്നും മന്ത്രി ഇന്നും പറഞ്ഞു. സ്വന്തം മണ്ഡലത്തിലെ പ്രവർത്തിയിൽ തെറ്റുണ്ടെന്ന് പറഞ്ഞ് എംഎൽഎയ്ക്ക് വരാം എന്നാൽ മറ്റൊരു മണ്ഡലത്തിലെ കാര്യവുമായി വരുന്നത് ശരിയല്ലെന്ന് മന്ത്രി വ്യക്തമാക്കി.\nഐഎസ്ആർഒ ചാരക്കേസ്: ശ്രീകുമാറിന് തന്നോട് വ്യക്തിവിരോധം; നമ്പി നാരായണൻ എതിർ സത്യവാങ്മൂലം നൽകി\nഒ.ബി.സി വിഭാഗം വിദ്യാർഥികൾക്ക് വിദേശ പഠനത്തിന് ധനസഹായം\nഐഎസ്ആർഒ ചാരക്കേസ്; പ്രതികൾ നൽകിയ മുൻകൂർ ജാമ്യ ഹർജി ഹൈക്കോടതി പരിഗണിക്കും


pinarayi and maniyamma | ഇനിയെങ്ങനെ തടിയൂരും സാറേ... രോഷം അടക്കാനായില്ല ആൾക്കൂട്ടത്തിനിടയിൽ നിന്നും ചാടി വീണു; സുപ്രീം കോടതി വിധിക്കെതിരെ റിവ്യൂ ഹര്‍ജി നല്‍കില്ലെന്നും വിധി നടപ്പാക്കുമെന്നുമുള്ള സര്‍ക്കാര് നിലപാടിൽ മുഖ്യമന്ത്രിക്കെതിരെ രോഷം പ്രകടിപ്പിച്ച മണിയമ്മപെട്ടു - Malayalivartha.com Widgets Magazine\nഇനിയെങ്ങനെ തടിയൂരും സാറേ... രോഷം അടക്കാനായില്ല ആൾക്കൂട്ടത്തിനിടയിൽ നിന്നും ചാടി വീണു; സുപ്രീം കോടതി വിധിക്കെതിരെ റിവ്യൂ ഹര്‍ജി നല്‍കില്ലെന്നും വിധി നടപ്പാക്കുമെന്നുമുള്ള സര്‍ക്കാര് നിലപാടിൽ മുഖ്യമന്ത്രിക്കെതിരെ രോഷം പ്രകടിപ്പിച്ച മണിയമ്മപെട്ടു\n11 OCTOBER 2018 02:36 PM IST\nമുഖ്യമന്ത്രി പിണറായി വിജയനെ ജാതിപ്പേര് വിളിച്ച് അധിക്ഷേപിച്ച പത്തനംതിട്ട ചെറുകോല് സ്വദേശിനി മണിയമ്മക്കെതിരെ പോലീസ് കേസെടുത്തു. പരാമര്‍ശത്തില് എസ്‌എന്‍ഡിപി യോഗം ഭാരവാഹിയായ വി.സുനില് കുമാര് നല്‍കിയ പരാതിയിലാണ് കേസെടുത്തിരിക്കുന്നത്.\nശബരിമല സ്ത്രീപ്രവേശനവുമായി ബന്ധപ്പെട്ടു പ്രതിഷേധങ്ങൾ ശക്തമാവുന്നതിനിടയിലാണു മണിയമ്മ മുഖ്യമന്ത്രിയെ അവഹേളിച്ചത്. പിണറായി വിജയന് ജന്മം കൊണ്ട് ഈഴവ (തിയ്യ) ജാതിക്കാരനാണ് എന്നു പറഞ്ഞായിരുന്നു അധിക്ഷേപം. സുപ്രീം കോടതി വിധിക്കെതിരെ റിവ്യൂ ഹര്‍ജി നല്‍കില്ലെന്നും വിധി നടപ്പാക്കുമെന്നുമുള്ള സര്‍ക്കാര് നിലപാടെടുത്തതുമാണ് മുഖ്യമന്ത്രിക്കെതിരെ രോഷം പ്രകടിപ്പിക്കാന് കാരണം. എസ്എന്‍ഡിപി യോഗം ഭാരവാഹി വി.സുനിൽകുമാർ നൽകിയ പരാതിയിലാണു മണിയമ്മയ്ക്കെതിരെ കേസെടുത്തത്. ഒപ്പമുണ്ടായിരുന്ന സ്ത്രീ മാന്യമായ ഭാഷയില് ഇതിന് മറുപടി നല്‍കുന്നതിനിടെയാണ് മണിയമ്മ ചാടി വീണത്. തനിക്കറിയാവുന്ന രീതിയിലൊക്കെ വിശദീകരണം, നടത്തിയ ശേഷം അവസാനം മുഖ്യമന്ത്രിയെ ചീത്ത വിളിച്ചത്.\nആ ചോവ കൂ...മോന്റെ മോന്ത അടിച്ചു പൊളിക്കണമെന്നായിരുന്നു പരാമര്‍ശം. ഇത് അജി വാസുദേവ് എന്നയാളാണ് ഫേസ് ബുക്കില് പോസ്റ്റ് ചെയ്തത് എന്നാണ് പൊലീസിന്റെ പ്രാഥമിക നിഗമനം. ഇത് അജി വാസുദേവ് എന്നയാളാണ് ഫേസ് ബുക്കില് പോസ്റ്റ് ചെയ്തത് എന്നാണ് പൊലീസിന്റെ പ്രാഥമിക നിഗമനം. എന്നാലിത് അയാള് തന്നെ ഷൂട്ട് ചെയ്തതാണോ എന്ന് അന്വേഷിച്ചു വരികയാണ്. സംഭവത്തിന്‍റെ വിഡിയോ സമൂഹമാധ്യമങ്ങളിൽ വൈറലായിരുന്നു. മുഖ്യമന്ത്രിക്കെതിരായ അധിക്ഷേപത്തിനെതിരെ വ്യാപക പ്രതിഷേധവും ഉയർന്നിരുന്നു. അതേസമയം വര്‍ഗീയ പരാമര്‍ശം(153), അസഭ്യം വിളി(294ബി), ഭീഷണി മുഴക്കല്(504ഴ സെക്ഷന് ഒന്ന്) എന്നീ വകുപ്പുകള് പ്രകാരമാണ് കേസ് എടുത്തിട്ടുള്ളത്.\nശബരിമലയിലെ സ്ത്രീപ്രവേശനത്തില് പ്രതിഷേധം ശക്തമാകുന്നതിനിടെയാണ് ഇത്തരത്തില് പ്രതികരണമുണ്ടായത്. നവമാധ്യമങ്ങളില് പ്രചരിക്കുന്ന വീഡിയോയിലാണ് ഇത്തരം പരാമര്‍ശമുണ്ടായിരിക്കുന്നത്. മുഖ്യമന്ത്രിക്കെതിരായ അധിക്ഷേപത്തിനെതിരെ വെള്ളാപ്പള്ളി നടേശന് അടക്കമുള്ളവര് വ്യാപകപ്രതിഷേധവും ഉയര്‍ന്നുവന്നിരുന്നു.\nവിവാദ ഫെയ്‌സ്ബുക്ക് പോസ്റ്റിട്ട ധനമന്ത്രി തോമസ് ഐസക്കിനെതിരെ ബിജെപി സംസ്ഥാന പ്രസിഡന്റ് അഡ്വ.പി.എസ്. ശ്രീധരന്‍പിള്ള; തെറ്റിദ്ധാരണയുടെ പുറത്തിട്ട പോസ്റ്റിന്റെ പേരിൽ നിയമനടപടി വേണ്ടെന്ന് ഐസക്കിന്റെ സുഹൃത (4 minutes ago)\nസി.പി.എം പ്രവര്‍ത്തകനെ ബോംബെറിഞ്ഞ് കൊലപ്പെടുത്തിയ കേസില് അഞ്ച് ആര്.എസ്.എസ് പ്രവര്‍ത്തകര് കുറ്റക്കാരെന്ന് കോടതി. ആര്.എസ്.എസ് നേതാവ് വത്സന് തില്ലങ്കേരിയെ കോടതി വെറുതെ വിട്ടു (12 minutes ago)\nകല്‍പ്പറ്റയിൽ കാട്ടാനയുടെ ആക്രമണത്തില് യുവാവ് കൊല്ലപ്പെട്ടു (15 minutes ago)\nമുംബൈയിൽ ഗ്യാസ് സിലിണ്ടർ പൊട്ടിത്തെറിച്ചു; 13 പേർക്ക് പരിക്ക് (52 minutes ago)


ശബരിമല കേസിന്റെ നാള് വഴി\nശബരിമല ക്ഷേത്രത്തില് 10 മുതല് 50 വരെ പ്രായമുള്ള സ്ത്രീകളെ പ്രവേശിപ്പിക്കുതിന് ആചാരപരമായ വിലക്കുണ്ടായിരുന്നു. അയ്യപ്പന് നൈഷ്ഠിക ബ്രഹ്മചാരിയാണെന്നതും, ആര്‍ത്തവം അശുദ്ധമാണെതും സ്ത്രീകള് ശബരിമല ക്ഷേത്രത്തില് പ്രവേശിപ്പിക്കുന്നതിനും തിരിച്ചടിയായി. ഹൈക്കോടതി, ഹൈന്ദവ സംഘടനകള് എന്നിവയുടെ നിലപാടുകള് ശ്രദ്ധേയമാണ്.\n1990ല് ദേവസ്വം കമ്മീഷണറായിരുന്ന എസ്. ചന്ദ്രികയുടെ കൊച്ചുമകളുടെ ചോറൂണ് സന്നിധാനത്ത് നടത്തിയതിന്റെ ചിത്രം പത്രങ്ങളില് വന്നതോടെയാണ് ശബരിമല സ്ത്രീ പ്രവേശനം കേസിന് തുടക്കം കുറിച്ചത്. ചങ്ങനാശ്ശേരി സ്വദേശിയായ എസ് മഹേന്ദ്രന് ഈ ചിത്രവുമായി ആദ്യ കേസ് കേരള ഹൈക്കോടതിയില് സമര്‍പ്പിച്ചു. 1990സെപ്തംബര് 24നായിരുന്നു ഇത്. 1991 ഏപ്രിൽ 5ന് ശബരിമലയിലെ സ്ത്രീപ്രവേശനം നിരോധിച്ചുകൊണ്ട് ഹൈക്കോടതി വിധി പറഞ്ഞു.10 മുതല് 50 വരെ പ്രായമുള്ള സ്ത്രീകളെയാണ് ക്ഷേത്രത്തില് പ്രവേശിക്കുന്നതില് നിന്ന് വിലക്കിയത്. വിധി നടപ്പാക്കുന്നത് ഉറപ്പുവരുത്താന് പൊലീസിനെ ഉപയോഗിക്കാന് സര്‍ക്കാരിന് നിര്‍ദ്ദേശവും നല്‍കി. പിന്നീട് 15 വര്‍ഷത്തിന് ശേഷം യങ് ലോയേഴ്സ് അസോസിയേഷന് സുപ്രീം കോടതിയില് ഹര്‍ജി നല്‍കുകയായിരുന്നു. കേസിന്റെ നാള് വഴി ഇങ്ങനെ\nശബരിമല വിഷയത്തില് അഭിപ്രായ വോട്ടെടുപ്പ് നടത്താന് സര്‍ക്കാര് തയാറെന്ന് ദേവസ്വം മന്ത്രി അറിയിച്ചു. കോടതി ഉത്തരവിനേക്കാള് സര്‍ക്കാര് പ്രാധാന്യം നല്‍കുന്നത് അഭിപ്രായ സമന്വയത്തിനായിരുന്നു.\nസര്‍ക്കാരിനെ വെല്ലുവിളിച്ച് കുമ്മനം രാജശേഖരന് രംഗത്ത് എത്തി. വിഷയത്തില് രാഷ്ട്രീയ പാര്‍ട്ടികള് ഇടപെടേണ്ട. വിശ്വാസ സമൂഹവും തന്ത്രിമാരും ചേര്‍ന്ന് ഇക്കാര്യത്തില് തീരുമാനമെടുക്കും. എല്ലാ ആരാധനാലയങ്ങളിലും സ്ത്രീപ്രവേശനത്തില് നിയമം കൊണ്ടുവരാന് തയാറാണോയെന്ന് സര്‍ക്കാറിനെ വെല്ലുവിളിക്കുകയും ചെയ്തു.\n7 ജൂലൈ 2016\nശബരിമല കേസ് പരിഗണിക്കു ബഞ്ച് സുപ്രീം കോടതി പുന:സംഘടിപ്പിച്ചു. നിലവിലുള്ള ബഞ്ചില് നിന്ന് രണ്ട് ജഡ്ജിമാരെ മാറ്റി\nസ്ത്രീ പ്രവേശനം ഭരണഘടനാ ബഞ്ചിന് വിട്ടു.5അംഗ ഭരണഘടനാ ബഞ്ച് സ്ത്രീപ്രവേശനത്തില് തീരുമാനമെടുക്കണം. സ്ത്രീകളുടെ മൗലികാവകാശം ലംഘിക്കപ്പെടുന്നുണ്ടോ സ്ത്രീകള് വിവേചനം നേരിടുന്നുണ്ടോ എന്നും ബഞ്ച് പരിശോധിക്കും.\n2015 ജൂലൈ 18\nപൊതുക്ഷേത്രങ്ങളില് സ്ത്രീവിവേചനം പാടില്ലെന്ന് ചീഫ് ജസ്റ്റിസ്. ശബരിമല പൊതുക്ഷേത്രമാണെങ്കില് എല്ലാവര്‍ക്കും ഒരുപോലെ ആരാധന നടത്താന് കഴിയണം. അതല്ലാത്ത പക്ഷം അത് ഭരണഘടനാവിരുദ്ധമാണെന്നും ഭരണഘടനാ ബഞ്ചിന്റെ പരാമര്‍ശം.\nഇന്ത്യന് യങ് ലോയേഴ്‌സ് അസോസിയേഷന് നല്‍കിയ ഹര്‍ജിയിലായിരുന്നു ഈ പരാമര്‍ശം.\nമതപരമായ കാര്യങ്ങളില് നിയമ നിര്‍മ്മാണം നടത്താന് ഭരണഘടന ആര്‍ട്ടിക്കിള് 25-(2)ബി പ്രകാരം സര്‍ക്കാരിന് അധികാരമുണ്ട്.\nഭരണഘടന പരിഷ്‌ക്കാരാധിഷ്ഠിതമാണ്. സ്ത്രീ പ്രവേശനം നിയന്ത്രിക്കുന്നത് തുല്യതയുടെ ലംഘനമല്ലെന്ന് അമിക്കസ് ക്യൂറി കെ രാമമൂര്‍ത്തി.\nആര്‍എസ്എസ് ദേശീയ നേതൃത്വത്തിന്റെ നിലപാട്\nശബരിമലയില് സ്ത്രീകള്‍ക്ക് പ്രവേശനം അനുവദിക്കണമെന്ന് ആര്‍എസ്എസ് അഖില ഭാരതീയ പ്രതിനിധി സമ്മേളനത്തില് ദേശീയ ജനറല് സെക്രട്ടറി ഭയ്യാജി ജോഷി അ അവതരിപ്പിച്ച റിപ്പോര്‍ട്ട്. രാജ്യത്താകമാനമുള്ള അമ്പലങ്ങളില് സ്ത്രീപ്രവേശനം അനുവദിക്കേണ്ടതാണ്. പ്രവേശനത്തെ എതിര്‍ത്ത മുന്‍നിലപാടില് മാറ്റം. സ്ത്രീകളെ പ്രവേശിപ്പിക്കാതിരിക്കാനുള്ള പരമ്പരാഗത കാരണങ്ങള് മനസിലാക്കണം. മതപരവും ആത്മീയവുമായ കാര്യങ്ങളില് സ്ത്രീക്കും പുരുഷനും തുല്യത വേണം.\nജൂലൈ 30- 2018\nസ്ത്രീകള്‍ക്ക് 41 ദിവസത്തെ വ്രതമെടുക്കാനാവില്ല. പ്രവേശനത്തെ എതിര്‍ത്ത് ദേവസ്വം ബോര്‍ഡ്. ആര്‍ത്തവകാലത്ത് 41 ദിവസത്തെ വ്രതമെടുക്കാന് ഋതുമതികളായ സ്ത്രീകള്‍ക്ക് കഴിയില്ലെന്ന് ദേവസ്വം ബോര്‍ഡിന് വേണ്ടി ഹാജരായ മനു അഭിഷേക് സിങ്വി.\n10 മുതല് 50 വരെ പ്രായമുള്ള സ്ത്രീകളെ ശബരിമലയില് പ്രവേശിപ്പിക്കാറില്ല. വിശ്വാസത്തിന്റെയും ആചാരത്തിന്റെയും ഭാഗമാണിത്. അല്ലാതെ വിവേചനമല്ല. കാലങ്ങളായി തുടര്‍ന്നു വരുന്ന രീതിയാണെന്നും സിങ്വി.\nജൂലൈ 25- 2018\n10 മുതല് 50 വരെയുള്ള പ്രായം എങ്ങനെ മാനദണ്ഡമാകുമെന്നും ഇത് എങ്ങനെ നീതീകരിക്കാനാകുമെന്നും കോടതി ആരാഞ്ഞു.\nഎല്ലാ പ്രായത്തിലുള്ള സ്ത്രീകളെയും ശബരിമലയില് പ്രവേശിപ്പിക്കണമെന്ന് സര്‍ക്കാര് അഭിഭാഷകന്.\nശബരിമലയിൽ സ്ത്രീകളെ മാറ്റി നിർത്തുന്നത് എന്തിനെന്ന് സുപ്രീംകോടതി. എല്ലാ പ്രായത്തിലുമുളള സ്ത്രീകൾക്കും ആരാധനാലയം തുറന്നു കൊടുക്കാൻ സർക്കാരിന് അധികാരം ഉണ്ടെന്ന് ഭരണഘടനയുടെ 25(2) (ബി) വ്യവസ്ഥ ചെയ്യുന്നുണ്ടെന്നും കോടതി പറഞ്ഞു.\nഭരണഘടനയനുസരിച്ച് മതവിശ്വാസത്തിനും ആചാരങ്ങൾക്കുമുളള തുല്യാവകാശം സ്ത്രീകൾക്കുണ്ടെന്നും കോടതി. ശബരിമലയിലെ സ്ത്രീ പ്രവേശന കേസിൽ സുപ്രീംകോടതിയിൽ വാദം കേൾക്കവെയാണ് കോടതി ഇക്കാര്യം പറഞ്ഞത്.\nശബരിമല ഹൈന്ദവ ക്ഷേത്രം തന്നെയാണ്. ജാതിമത ഭേദമെന്യേ എല്ലാവര്‍ക്കും പ്രവേശനമുണ്ട്. 41 ദിവസത്തെ വ്രതമെടുത്ത് മല ചവിട്ടുന്നവരെ മാത്രമായി സമുദായമായിക്കാണുതെങ്ങനെയെന്ന് കോടതി. അയ്യപ്പഭക്തര് ഒരു സമുദായമാണെങ്കില് ശബരിമലയില് പോകാത്ത ഭക്തര് അതിന്റെ ഭാഗമല്ലേയെന്നും കോടതി. ക്ഷേത്രത്തിലെ ഭക്തര്‍ക്ക് ആചാരങ്ങളുടെ പേരില് മാത്രം സമുദായ പദവിയെത് ഏതു ക്ഷേത്രത്തിലെയും വിശ്വാസികള്‍ക്ക് അവകാശപ്പെടാനാകും. മാതധിഷ്ഠിത സമുദായമെന്നതിന് അത്തരം പരിഗണനകള് മാത്രം മതിയാകുമെന്നും കോടതി വ്യക്തമാക്കി.\nഗോപാല് ശങ്കരനാരായണന്റെ അഭിപ്രായം\nജാതിമത വ്യത്യാസമില്ലാതെ പ്രവേശനമനുവദിക്കുതാണ് ശബരിമല ക്ഷേത്രം. ഭരണഘടനയുടെ 25(2) വകുപ്പില് പറയുന്ന ഹിന്ദുമത സ്ഥാപനങ്ങള് എന്ന ഗണത്തില് പെടില്ല. ക്ഷേത്ര പ്രവേശനത്തിന് സര്‍ക്കാരിന് അനുമതി നല്‍കുതാണ് 25(2) വകുപ്പ്.\n1965 ലെ കേരള ഹിന്ദു ആരാധനാസ്ഥലവും നിയമവും അതിന്റെ ചടങ്ങുകളും ശബരിമലയ്ക്കു ബാധകമാകില്ല. അഹിന്ദുക്കള്‍ക്ക് പ്രവേശനമുള്ള ആരാധനാ സ്ഥലങ്ങള് ഈ നിയമത്തിന്റെ പരിധിയില് വരില്ല.ചട്ടം3(എ) അഹിന്ദുക്കള്‍ക്ക് പ്രവേശനം നിഷേധിക്കുന്നതാണ്.\nസെപ്തംബര് 18, 2018\nശബരിമലയില് പ്രായഭേദമില്ലാതെ എല്ലാ സ്ത്രീകള്‍ക്കും പ്രവേശിക്കാമെന്ന് സുപ്രീം കോടതി


മുൻ സഊദി പെട്രോളിയം മന്ത്രി ഷെയ്ഖ് അഹ്‌മദ് സാക്കി അന്തരിച്ചു • Suprabhaatham\nമുൻ സഊദി പെട്രോളിയം മന്ത്രി ഷെയ്ഖ് അഹ്‌മദ് സാക്കി അന്തരിച്ചു\nFebruary 23, 2021 | 11:30 am IST\nമക്ക: മുൻ സഊദി പെട്രോളിയം ധാതു വിഭവ മന്ത്രി ഷെയ്ഖ് അഹ്‌മദ് സാക്കി യമാനി അന്തരിച്ചു. 90 വയസായിരുന്നു. 1962 ൽ പെട്രോളിയം, ധാതുവിഭവ മന്ത്രി സ്ഥാനം ഏറ്റെടുത്ത അദ്ദേഹം 1986 വരെ തുടർന്നു. ഒപെക് സംഘടനയുടെ ആദ്യത്തെ സെക്രട്ടറി ജനറലായിരുന്നു അദ്ദേഹം.\n1930 ൽ മക്കയിൽ ജനിച്ച അദ്ദേഹം കെയ്‌റോ സർവകലാശാലയിൽ നിന്ന് നിയമത്തിൽ ബിരുദം നേടി. ന്യൂയോർക്ക്, ഹാർവാർഡ് സർവകലാശാലകളിൽ നിന്ന് നിയമത്തിൽ ബിരുദാനന്തര ബിരുദവും കരസ്ഥമാക്കി. അറബിക്ക് പുറമെ ഇംഗ്ലീഷ്, ഫ്രഞ്ച് ഭാഷകൾ സംസാരിക്കുന്നതിൽ അദ്ദേഹം നിപുണനാണ്.\nമക്കയിൽ മയ്യത്ത് നിസ്കാരം നടത്തിയ ശേഷം ജന്നത്തുൽ മുഅല്ലയിൽ ഖബറടക്കുമെന്ന് ബന്ധപ്പെട്ട വൃത്തങ്ങൾ പറഞ്ഞു.


ഗോളടിച്ചു സഹായിച്ച് എതിരാളികൾ,തിരിച്ചു വന്നു ജയം കണ്ടു ആഴ്സണൽ News Malayalam\nSunday, Apr 18, 2021 02:08 AM\nHome Football Europa League ഗോളടിച്ചു സഹായിച്ച് എതിരാളികൾ,തിരിച്ചു വന്നു ജയം കണ്ടു ആഴ്സണൽ\nഗോളടിച്ചു സഹായിച്ച് എതിരാളികൾ,തിരിച്ചു വന്നു ജയം കണ്ടു ആഴ്സണൽ\nNovember 6, 2020 - 4:09 AM\nയൂറോപ്പ ലീഗിൽ മൂന്നാം മത്സരത്തിൽ നോർവീജിയൻ ക്ലബ് മോൾഡയെ ഒന്നിനെതിരെ നാലു ഗോളുകൾക്ക് തകർത്തു ആഴ്സണൽ യൂറോപ്പായിലെ മൂന്നാം ജയം കണ്ടത്തി. പ്രീമിയർ ലീഗിൽ കഴിഞ്ഞ മത്സരത്തിൽ മാഞ്ചസ്റ്റർ യുണൈറ്റഡിനെ തോൽപ്പിച്ച ടീമിൽ നിന്നു വലിയ മാറ്റവും ആയി ഇറങ്ങിയ ആഴ്സണൽ തുടക്കത്തിൽ ആധിപത്യം നേടിയെങ്കിലും മാർട്ടിൻ എലിഗ്സനിലൂടെ മോൾഡ ആണ് 22 മത്തെ മിനിറ്റിൽ മത്സരത്തിൽ മുന്നിലെത്തിയത്. ആദ്യ പകുതി അവസാനിക്കാൻ തൊട്ട് മുമ്പ് നെകിത ആഴ്സണലിന് സമനില നൽകിയെങ്കിലും റഫറി ഓഫ് സൈഡ് വിളിച്ചു. എന്നാൽ തൊട്ടടുത്ത നിമിഷം വേഗമേറിയ ഒരു പ്രത്യാക്രമണത്തിൽ ആഴ്സണൽ സൃഷ്ടിച്ച അവസരം മോൾഡ താരം ക്രിസ്റ്റഫർ ഹോഗന്റെ ദേഹത്ത് തട്ടി ഗോൾ ആയതോടെ ആഴ്സണൽ സമനില കണ്ടത്തി.\nരണ്ടാം പകുതിയിൽ കൂടുതൽ ആക്രമിച്ചു കളിക്കുന്ന ആഴ്സണലിനെ ആണ് കണ്ടത്. ഇതിന്റെ ഫലമായിരുന്നു വിലോക്ക് സൃഷ്ടിച്ച അവസരത്തിൽ ഷെരീഫ് സിനിയൻ വഴങ്ങിയ സെൽഫ് ഗോൾ. 62 മത്തെ മിനിറ്റിൽ ആണ് ഈ ഗോൾ പിറന്നത്. തുടർന്ന് പകരക്കാരൻ ആയി ഇറങ്ങിയ ബുകയോ സാക്ക നൽകിയ പാസിൽ ആഴ്സണലിന്റെ മൂന്നാം ഗോൾ കണ്ടത്തിയ നിക്കോള പെപെ 69 മത്തെ മിനിറ്റിൽ ആഴ്സണൽ ജയം ഉറപ്പിച്ചു. 88 മത്തെ മിനിറ്റിൽ പെപെ നൽകിയ പാസിൽ നിന്നു തുടർച്ചയായ മത്സരത്തിൽ യൂറോപ്പയിൽ ഗോൾ നേടിയ ജോ വില്ലോക്ക് ആണ് ആഴ്സണലിന്റെ നാലാം ഗോൾ നേടിയത്. ഗ്രൂപ്പ് ബിയിലെ മറ്റൊരു മത്സരത്തിൽ റാപ്പിഡ് വിയന്ന ഡുണ്ടൽക്കിനെ 4-3 നു തോൽപ്പിച്ചു. ഗ്രൂപ്പിൽ കളിച്ച എല്ലാ കളിയും ജയിച്ച ആഴ്സണൽ ആണ് നിലവിൽ ഒന്നാമത്.\nPrevious articleസ്പർസിനായി ഇരുന്നൂറാം ഗോൾ അടിച്ച് ഹാരി കെയ്ൻ\nNext articleയൂറോപ്പ ലീഗിൽ എ. സി മിലാനെ ഞെട്ടിച്ച് ലില്ലി


മഴക്കെടുതി ഒഴിയാതെ കോട്ടയം; 34.43 കോടിയുടെ നഷ്ടം\nMon Feb 18 2019 23:51:01 GMT+0530 (IST)\nകോട്ടയം: ജില്ലയില് മഴയ്ക്കു ശമനമുണ്ടായിട്ടുണ്ടെങ്കിലും മഴക്കെടുതികളില് നിന്നു ജനങ്ങള് മുക്തിനേടിയില്ല. പൊതുവെ ജലനിരപ്പ് താഴ്ന്നിട്ടുണ്ടെങ്കിലും പടിഞ്ഞാറന് മേഖലകളായ കുമരകം, വൈക്കം, ചെങ്ങളം, ചങ്ങനാശ്ശേരി, അയ്മനം തുടങ്ങിയ പ്രദേശങ്ങളിലെ വീടുകളിലും പരിസരങ്ങളിലും കയറിയ വെള്ളം പൂര്‍ണമായും ഇറങ്ങിയിട്ടില്ല. ഇതു ദുരിതം തുടരുന്നതിന് കാരണമായിരിക്കുകയാണ്.\nഎട്ടോളം പേരാണ് ജില്ലയില് കാലവര്‍ഷക്കെടുതിയില് മരണപ്പെട്ടത്. മഴക്കെടുതിയില് ജില്ലയില് 34.43 കോടിയുടെ നഷ്ടം സംഭവിച്ചതായാണ് ഇതുവരെയുള്ള കണക്ക്്. 238 വീടുകള് ഭാഗികമായും രണ്ടു വീടുകള് പൂര്‍ണമായും തകര്‍ന്നിട്ടുണ്ട്. ഭാഗികമായി തകര്‍ന്ന വീടുകള്‍ക്ക് 55.04 ലക്ഷം രൂപയുടെയും പൂര്‍ണമായും തകര്‍ന്ന വീടുകള്‍ക്ക് ഏഴുലക്ഷം രൂപയുടെയും നഷ്ടം കണക്കാക്കിയിട്ടുണ്ട്. 3044.19 ഹെക്റ്റര് വിളനാശം ഉണ്ടായിട്ടുണ്ട്. 25.27 കോടിയുടെ നഷ്ടമാണ് ഈ ഇനത്തില് കണക്കാക്കിയിട്ടുള്ളത്.\nപിഡബ്ല്യൂഡി റോഡുകള്‍ക്ക് അഞ്ചുകോടി രൂപയുടെ നഷ്ടവും കെഎസ്ഇബിക്ക് 86 ലക്ഷം രൂപയുടെ നഷ്ടവും ഉണ്ടായി. വാട്ടര് അതോറിറ്റിക്ക് 14.05 ലക്ഷം രൂപയുടെയും ജലസേചന വകുപ്പിന് 1.29 കോടി രൂപയുടെയും നഷ്ടമുണ്ടായി. മൃഗസംരക്ഷണ വകുപ്പിന് 1.20 കോടിയുടെ നഷ്ടമാണ് ഇതുവരെ കണക്കാക്കിയിട്ടുള്ളത്. ലഭ്യമായ കണക്കുപ്രകാരം ഫിഷറീസ് വകുപ്പിന് ജില്ലയില് അഞ്ചുലക്ഷം രൂപയുടെ നഷ്ടം മാത്രമാണ് ഉണ്ടായത്.\n39,406 പേര് ജില്ലയിലെ വിവിധ ദുരിതാശ്വാസ ക്യാംപുകളില് കഴിഞ്ഞ ദിവസമുണ്ടായിരുന്നു. കോട്ടയം താലൂക്കില് 76, വൈക്കം താലൂക്കില് 66, ചങ്ങനാശ്ശേരി താലൂക്കില് 35, മീനച്ചില് താലൂക്കില് അഞ്ച് എന്നിങ്ങനെയാണ് ക്യാംപുകള് പ്രവര്‍ത്തിച്ചിരുന്നത്. എന്നാല്, ഇന്നലെയും മഴ കാര്യമായി പെയ്യാതിരുന്നതിനാല് ക്യാംപുകളില് ഉണ്ടായിരുന്നവര് പലരും വീട്ടിലേക്കു തിരിച്ചുപോയി തുടങ്ങി. കുടിവെള്ളത്തിന് പ്രദേശത്തെ ജനങ്ങള് വലിയ ദുരിതമാണു നേരിടുന്നത്. കിണറുകളും മറ്റു കുടിവെള്ളസ്രോതസ്സുകളും വെള്ളത്തില് മുങ്ങിയതിനെ തുടര്‍ന്ന്് കുടിവെള്ളം കിട്ടാക്കനിയായ നിലയിലാണ്. ഭക്ഷണം പാകംചെയ്യുന്ന കാര്യവും വലിയ പ്രതിസന്ധിയിലാണ്. കക്കൂസുകള് വെള്ളത്തില് മുങ്ങിയതിനാല് വലിയ മാലിന്യപ്രശ്്‌നമാണു നേരിടുന്നത്. മഴ ദുരിതം വിതച്ച മേഖലകളില് വൈദ്യുതിബന്ധം പൂര്‍ണമായും പുനസ്ഥാപിക്കാന് കഴിഞ്ഞെന്ന് പറയാറായിട്ടില്ല. ഒരാഴ്ച നല്ല വെയില് ഉണ്ടായാല് മാത്രമേ വെള്ളം കയറിയ പ്രദേശത്തെ ജനങ്ങളുടെ ദുരിതത്തിന് ഒരു പരിധിവരെ മാറ്റമുണ്ടാവുകയുള്ളൂ. അതേസമയം, വെള്ളക്കെട്ട് ഒഴിയാത്ത ചങ്ങനാശ്ശേരി താലൂക്കിലെ ചങ്ങനാശ്ശേരി മുനിസിപ്പാലിറ്റിയിലെയും വാഴപ്പള്ളി, കുറിച്ചി, പായിപ്പാട് പഞ്ചായത്തുകളിലെയും പ്രഫഷനല് കോളജുകള് ഒഴികെയുള്ള എല്ലാ വിദ്യാഭ്യാസ സ്ഥാപനങ്ങള്‍ക്കും ജില്ലയില് ദുരിതാശ്വാസ ക്യാംപ് പ്രവര്‍ത്തിക്കുന്ന എല്ലാ വിദ്യാലയങ്ങള്‍ക്കും ഇന്ന് കലക്ടര് അവധി പ്രഖ്യാപിച്ചിട്ടുണ്ട്. അതേസമയം, വെള്ളമിറങ്ങിയതിനെ തുടര്‍ന്ന് അന്തേവാസികള് ക്യാംപ് വിട്ടുതുടങ്ങിയതോടെ ജില്ലയില് പ്രവര്‍ത്തിച്ചിരുന്ന 72 ക്യാംപുകള് ഇന്നലെ പിരിച്ചുവിട്ടു. നിലവില് 110 ക്യാംപുകളാണ് ജില്ലയിലുള്ളത്.


ധനുഷ്‌കയുടെ കുവിയെ ഉപേക്ഷിക്കാന് മനസ്സില്ല; ഏറ്റെടുക്കാന് അനുമതി തേടി ഡോഗ് ട്രെയിനര് - Keralabhooshanam Daily ധനുഷ്‌കയുടെ കുവിയെ ഉപേക്ഷിക്കാന് മനസ്സില്ല; ഏറ്റെടുക്കാന് അനുമതി തേടി ഡോഗ് ട്രെയിനര്\nHome/NEWS/BREAKING NEWS/ധനുഷ്‌കയുടെ കുവിയെ ഉപേക്ഷിക്കാന് മനസ്സില്ല; ഏറ്റെടുക്കാന് അനുമതി തേടി ഡോഗ് ട്രെയിനര്\nധനുഷ്‌കയുടെ കുവിയെ ഉപേക്ഷിക്കാന് മനസ്സില്ല; ഏറ്റെടുക്കാന് അനുമതി തേടി ഡോഗ് ട്രെയിനര്\nന്യൂസ് ഡെസ്ക് Send an email August 20, 2020\nഇടുക്കി: കുവി എന്ന നായയെ നമ്മളാരും പെട്ടെന്ന് മറക്കുകയില്ല. കാരണം, രാജമല പെട്ടിമുടി ഉരുള്‍പൊട്ടലില് മണ്ണിനടിയില്‍പ്പെട്ടു പോയ തന്റെ പ്രിയപ്പെട്ട രണ്ടു വയസുകാരി ധനുഷ്‌ക്കയെ കണ്ടെത്തിയത് വളര്‍ത്തുനായയായ കുവി ആയിരുന്നു. ഇത് സംബന്ധിച്ച വാര്‍ത്തകള് മാധ്യമങ്ങളില് വന്നതോടെ കുവിയെ ഏറ്റെടുക്കാന് സന്നദ്ധരായി നിരവധി പേരാണ് രംഗത്തെത്തിയിരിക്കുന്നത്.\nഎന്നാല്, ധനുഷ്‌കയുടെ കുവിയെ ഏറ്റെടുക്കാന് സന്നദ്ധനായി ഡോഗ് സ്‌ക്വാഡിലെ ട്രെയിനര് അജിത് മാധവന് എത്തി.കുവിയെ ഏറ്റെടുക്കാന് തയ്യാറായി ജില്ലാ കെ9ഡോഗ് സ്‌ക്വാഡിലെ ട്രെയിനറും സിവില് പൊലീസ് ഓഫീസറുമായ അജിത് മാധവന് ആണ് രംഗത്തെത്തിയിരിക്കുന്നത്.\nഏറ്റെടുത്ത് വളര്‍ത്താനുള്ള അനുമതിക്കായി അജിത് കളക്ടറെയും വനസംരക്ഷണ സമിതിയെയും സ്ഥലം എംപിയെയും സമീപിച്ചിട്ടുണ്ട്. ഡോഗ് സ്‌ക്വാഡിലെ ട്രാക്കര് ഡോഗ് സ്റ്റെഫിയുടെ ട്രെയിനറാണ് അജിത്.\nതന്റെ കളിക്കൂട്ടുകാരിയായ ധനുഷ്‌ക്കയെ തേടി രാജമലയിലൂടെ അലഞ്ഞുനടന്ന കുവി എട്ടാം ദിവസം ലക്ഷ്യസ്ഥാനത്തെത്തി പുഴയില് നോക്കി നിര്‍ത്താതെ കരഞ്ഞ ചിത്രം ഏവരുടെയും കരളലിയിക്കുന്നതായിരുന്നു. കുവിയെ പോറ്റി വളര്‍ത്തിയവരില് ധനുഷ്‌കയുടെ മുത്തശ്ശി കറുപ്പായി മാത്രമാണ് ജീവനോടെയുള്ളത്. വെള്ളിയാഴ്ചയാണ് പെട്ടിമുടി പുഴയില് നിന്നും രണ്ടു വയസുകാരി ധനുഷ്‌കയുടെ മൃതദേഹം കണ്ടെടുത്തത്.\nപിന്നീട് കുവിയെ തേടിയെത്തിയ അജിത്തിനോട് അവള് ആഹാരമൊന്നും കഴിക്കാതെ എവിടയോ കിടക്കുന്നുണ്ട് എന്ന് സ്ഥലവാസികള് പറഞ്ഞതനുസരിച്ച് അന്വേഷിച്ചപ്പോള് ഒരു ലയത്തിന് പുറകില് അവശയായി കുവിയെ കണ്ടെത്തുകയായിരുന്നു. ആദ്യം ഭക്ഷണം കൊടുത്തപ്പോള് അവള് കഴിക്കാന് കൂട്ടാക്കിയില്ല. നായ്ക്കളെ അത്യധികം ഇഷ്ടപ്പെടുന്ന അജിത്തിന്റെ സ്‌നേഹവാല്‍സ്യങ്ങള്‍ക്ക് മുന്നില് പിന്നീട് കുവി വഴങ്ങുകയായിരുന്നു.\nഅതിനുശേഷം രണ്ടുമൂന്ന് ദിവസം കുവി അജിത്തിനെ വിട്ടുമാറിയില്ല. അവളെ അവിടെ ഉപേക്ഷിച്ചു പോരാന് മനസ്സ് അനുവദിക്കാത്തതിനാലാണ് അജിത് അനുമതിക്കായി അധികൃതരെ സമീപിച്ചത്. അനുമതി ലഭിച്ചാല് കുവിയെ വീട്ടില് കൊണ്ടുപോയി സംരക്ഷിക്കാനാണ് അജിത് ആലോചിക്കുന്നത്.\nഅപകടം നടന്ന പെട്ടിമുടിയില് നിന്നും നാലു കിലോമീറ്റര് അകലെയുള്ള ഗ്രാവല് ബാങ്ക് എന്ന സ്ഥലത്ത് നിന്നാണ് ധനുഷ്‌കയുടെ മൃതദേഹം കണ്ടെടുത്തത്. ഇവിടെയുള്ള തൂക്കുപാലത്തിനടിയില് മരച്ചില്ലകളില് തടഞ്ഞ നിലയിലായിരുന്നു മൃതദേഹം. കുട്ടിയുടെ മണം പിടിച്ചെത്തിയ വളര്‍ത്തുനായ രാവിലെ മുതല് തന്നെ ഈ പ്രദേശത്ത് ഉണ്ടായിരുന്നു. പുഴയില് നോക്കി നില്‍ക്കുന്ന നായയെ കണ്ട് സംശയം തോന്നിയ ഉദ്യോസ്ഥര് അവിടെ തിരച്ചില് നടത്തുകയും മൃതദേഹം കണ്ടെത്തുകയുമായിരുന്നു.\nidukki dog kerala police dog squade kuvi\nസെക്രട്ടേറിയറ്റിലെ സിസിടിവി ദൃശ്യം എന്‍ഐഎക്ക് പകര്‍ത്തി നല്‍കാനാകില്ലെന്ന് സര്‍ക്കാര്\nസഹപ്രവര്‍ത്തകയുടെ നഗ്‌നദൃശ്യങ്ങള് പകര്‍ത്താന് ശുചിമുറിയില് ക്യാമറ വെച്ചു; ദുബായില് യുവാവിന് തടവുശിക്ഷ\nകര്‍ഷകര് സംഘടിച്ചതോടെ ഒഴിപ്പിക്കല് നടന്നില്ല; പൊലീസും കേന്ദ്രസേനയും തത്കാലം പിന്‍വാങ്ങി\nഇന്ത്യയിലെ കോവിഡ് വാക്‌സിന്റെ മൂന്നാംഘട്ട പരീക്ഷണം രണ്ടു ദിവസത്തിനുള്ളില് തുടങ്ങും\nപങ്കാളിത്ത പെന്‍ഷന് പദ്ധതി പിന്‍വലിക്കുമെന്ന വാഗ്ദാനം നടപ്പാക്കാന് ബുദ്ധിമുട്ടെന്ന് ധനമന്ത്രി\nമോശം റോഡുകളില് വീണ് മരിക്കുന്നവര്‍ക്ക് ആര് സമാധാനം പറയുമെന്ന് ജയസൂര്യ, പരിഹാരം എന്തെന്ന് പരിശോധിക്കുമെന്ന് മന്ത്രി റിയാസ്


പ്രചാരണച്ചൂടേറി, ജീപ്പും ജീവിതവും ഓടിത്തുടങ്ങി | Kerala Local Body Election 2020\nപ്രചാരണച്ചൂടേറി, ജീപ്പും ജീവിതവും ഓടിത്തുടങ്ങി\nഈ ദുരിതത്തിന് താത്കാലികമായെങ്കിലും വിരാമമിട്ടാണ് തിരഞ്ഞെടുപ്പ് എത്തിയത്.\nമുക്കം : തദ്ദേശ സ്വയംഭരണ തിരഞ്ഞെടുപ്പിന്റെ പ്രചാരണച്ചൂടേറിയതോടെ ജീപ്പ് അനൗൺസ്‌മെന്റുകൾ സജീവമായി. ഇതോടെ ജീപ്പ് ഡ്രൈവർമാരുടെ ജീവിതവും ഓടിത്തുടങ്ങി. കോവിഡ് വ്യാപനത്തെത്തുടർന്ന് മാസങ്ങളായി ഷെഡ്ഡിൽ കയറ്റിയിട്ടിരുന്ന ജീപ്പുകളാണ് സ്ഥാനാർഥികൾക്ക് വോട്ട് അഭ്യർഥിച്ചുള്ള ഉച്ച ഭാഷിണിയുമായി നാട് ചുറ്റുന്നത്. മലയോര മേഖലയിലെ വിവിധയിടങ്ങളിലായി നൂറോളം ജീപ്പുകളാണ് യാത്രാസർവീസ് നടത്തിയിരുന്നത്. കോവിഡ് വ്യാപനത്തെത്തുടർന്ന് സ്കൂളുകൾ അടയ്ക്കുകയും ആളുകൾ യാത്രകൾ ഒഴിവാക്കുകയും ചെയ്തതോടെ ജീപ്പ് - ടാക്സി ജീവനക്കാർ തീർത്തും ദുരിതത്തിലായി.\nഈ ദുരിതത്തിന് താത്കാലികമായെങ്കിലും വിരാമമിട്ടാണ് തിരഞ്ഞെടുപ്പ് എത്തിയത്. തിരഞ്ഞെടുപ്പ് പ്രചാരണത്തിന് ചൂടേറിയതോടെ, ജീപ്പ് കിട്ടാനില്ലാത്ത അവസ്ഥയായി. പ്രതിദിനം 3500 രൂപ മുതൽ നാലായിരം രൂപ വരെ വാടകയ്ക്കാണ് ജീപ്പുകൾ 'തിരഞ്ഞെടുപ്പ് പ്രവർത്തനത്തിന് ' വിട്ടുകൊടുക്കുന്നത്.\nഒരാഴ്ച വരെ വോട്ടഭ്യർഥനയ്ക്ക് ജീപ്പ് ബുക്ക് ചെയ്തവരുണ്ട്. സ്ഥാനാർഥിയുടെ ചിത്രമടങ്ങിയ ഫ്ലെക്സും സ്പീക്കറും ജനറേറ്ററും കൊടിതോരണങ്ങളും കയറ്റിയാൽ, പ്രചാരണം കഴിയുന്നത് വരെ ഈ വാഹനങ്ങൾക്ക് മറ്റു ഓട്ടം പോകാനാവില്ല. ഈ കാരണത്താലാണ് വാടകനിരക്ക് കൂടുന്നത്. കഴിഞ്ഞ തദ്ദേശ തിരഞ്ഞെടുപ്പിലും ഇതേ നിരക്കിൽ തന്നെയാണ് ജീപ്പുകൾ തിരഞ്ഞെടുപ്പ് അനൗൺസ്‌മെന്റിന് രംഗത്തിറങ്ങിയതെന്ന് ഡ്രൈവർമാർ പറയുന്നു. പ്രചാരണത്തിനായി ഓടുമ്പോഴും ഡീസൽ വിലയിലുണ്ടാവുന്ന വർധനയാണ് തിരച്ചടിയാകുന്നത്. തിരഞ്ഞെടുപ്പ് കഴിയുമ്പോൾ വീണ്ടും, പഴയപോലെ ആകുമോ എന്ന ആധിയും ഇവർക്കുണ്ട്.


"സ്വർണക്കടത്ത് നയതന്ത്രബാഗിൽ തന്നെ, പിടിച്ചത് 30 കിലോ'', വി മുരളീധരനെ തളളി കേന്ദ്രവും;16 പേർ പിടിയിൽ, ഒരാൾക്ക് ഉന്നത ബന്ധങ്ങളെന്ന് കേന്ദ്രമന്ത്രി - Kerala Pranamam\nHome Breaking News “സ്വർണക്കടത്ത് നയതന്ത്രബാഗിൽ തന്നെ, പിടിച്ചത് 30 കിലോ”, വി മുരളീധരനെ തളളി കേന്ദ്രവും;16 പേർ പിടിയിൽ, ഒരാൾക്ക് ഉന്നത ബന്ധങ്ങളെന്ന് കേന്ദ്രമന്ത്രി\ne@vartha September 14, 2020\nതിരുവനന്തപുരത്ത് സ്വർണം കടത്തിയത് നയതന്ത്ര ബാഗിൽ തന്നെയാണെന്നും പ്രതികളിൽ ഒരാൾക്ക് ഉന്നതങ്ങളിൽ സ്വാധീനമുണ്ടെന്നും കേന്ദ്ര ധനമന്ത്രാലയം. കേസിലെ കൂടുതൽ വിവരങ്ങൾ വെളിപ്പെടുത്താൻ കഴിയില്ലെന്നും കേന്ദ്ര ധനസഹമന്ത്രി അനുരാഗ് സിങ് താക്കൂർ ലോക്‌സഭയിൽ മറുപടി നൽകി. ഇന്നലെ ചേർന്ന പാർലമെന്റിന്റെ വർഷകാല സമ്മേളനത്തിൽ സ്വർണക്കടത്ത് കേസിന്റെ വിശദാംശങ്ങൾ യുഡിഎഫ് എംപിമാരായ ആന്റോ ആന്റണി, എൻ കെ പ്രേമചന്ദ്രൻ എന്നിവർ ധനമന്ത്രാലയത്തോട് രേഖാമൂലം ചോദിച്ചിരുന്നു. ഇതിന് മറുപടി നൽകുകയായിരുന്നു കേന്ദ്ര ധനസഹമന്ത്രി.\nസ്വർണക്കടത്തുകേസിലെ അന്വേഷണ വിവരങ്ങൾ പുറത്തുപറയാനാവില്ല. വിവരങ്ങൾ പുറത്തുവിടുന്നത് അന്വേഷണത്തെ ബാധിക്കും. കേസിലെ മുഖ്യപ്രതിയ്ക്ക് ഉന്നത സ്വാധീനം ഉണ്ടെന്നത് കോടതിയെ അറിയിച്ചു. കേസിന്റെ നടപടികളെ ഇത്തരം ഉന്നത ബന്ധങ്ങൾ സ്വാധീനിക്കാതിരിക്കാനുള്ള നടപടികൾ കേന്ദ്രത്തിന്റെ ഭാഗത്തു നിന്നും എടുത്തിട്ടുണ്ട്. സ്വർണക്കടത്തുകേസിൽ എൻഐഎയും ഇഡിയും പഴുതടച്ച അന്വേഷണമായിരിക്കും നടത്തുക.\n2020 ജൂലൈ 20ന് ഇത്തരത്തിൽ സ്വർണക്കടത്ത് നടക്കുന്നുണ്ടെന്ന് കസ്റ്റംസിന് വിവരം ലഭിച്ചു. നയതന്ത്ര ബാഗേജ് വഴി തന്നെയാണ് സ്വർണം കടത്തിയത്. ഡിപ്ലോമാറ്റിക് ബാഗ് വഴി സ്വർണം കടത്തുന്നതിനെക്കുറിച്ച് കസ്റ്റംസാണ് വിദേശ കാര്യമന്ത്രാലയത്തെ അറിയിച്ചത്. 30 കിലോ സ്വർണമാണ് പിടിച്ചെടുത്തത്. കേസിൽ 16 പേർ ഇതുവരെ പിടിയിലായെന്നും രണ്ട് കേസുകളാണ് എൻഫോഴ്‌സ്‌മെന്റ് രജിസ്റ്റർ ചെയ്തതെന്നും കേന്ദ്രസർക്കാർ ലോക്‌സഭയിൽ രേഖാമൂലം മറുപടി നൽകി.\nഡിപ്ലോമാറ്റിക് ബാഗേജ് വഴിയല്ല സ്വർണക്കടത്ത് നടന്നതെന്നാണ് നേരത്തെ കേന്ദ്രവിദേശകാര്യസഹമന്ത്രി വി മുരളീധരൻ വാദിച്ചിരുന്നത്. ഡിപ്ലോമാറ്റിക് ബാ?ഗേജെന്ന് സാങ്കേതികമായി മാത്രമേ പറയാൻ കഴിയൂ. നയതന്ത്ര പ്രതിനിധിയുടെ മേൽവിലാസത്തിൽ വന്ന ഒരു ബാഗേജ് എന്ന തരത്തിൽ അതിന് ഒരു ഡിപ്ലോമാറ്റിക് പരിവേഷം നൽകിയെന്നുമാണ് മുരളീധരൻ നേരത്തെ പറഞ്ഞത്.\nPrevious article വാറണ്ടില്ലാതെ അറസറ്റ് ചെയ്യാനും റെയ്ഡിനും യു.പിയിൽ പ്രത്യേക സുരക്ഷാ സേനയ്ക്ക് അധികാരം\nNext article സംസ്ഥാനത്ത് ഇന്ന് 3215 പേർക്ക് കൊവിഡ് സ്ഥിരീകരിച്ചു


‘പെണ്‍കുട്ടിയല്ലേ കേസുമായി മുന്നോട്ടു പോയാല് ഭാവിയില് ബുദ്ധിമുട്ടാകും’; പരാതിയുമായി സ്‌റ്റേഷനിലെത്തിയ അനുഭവം പങ്കുവെച്ച് മാധ്യമ പ്രവര്‍ത്തക ജസ്റ്റീന തോമസ് – Chandrika Daily\nBy Web Desk Thursday November 3, 2016 10:58 am\n‘പെണ്‍കുട്ടിയല്ലേ കേസുമായി മുന്നോട്ടു പോയാല് ഭാവിയില് ബുദ്ധിമുട്ടാകും’; പരാതിയുമായി സ്‌റ്റേഷനിലെത്തിയ അനുഭവം പങ്കുവെച്ച് മാധ്യമ പ്രവര്‍ത്തക ജസ്റ്റീന തോമസ്\nതിരുവനന്തപുരം: അഭിഭാഷകരില് നിന്നുമുണ്ടായ മോശമായ പെരുമാറ്റത്തെക്കുറിച്ച് പരാതിനല്‍കാന് പോലീസ് സ്‌റ്റേഷനിലെത്തിയ അനുഭവത്തെക്കുറിച്ച് വനിതാ മാധ്യമപ്രവര്‍ത്തക ജസ്റ്റിന തോമസ്. തന്റെ ഫേസ്ബുക്ക് കുറിപ്പിലാണ് പോലീസ് സ്‌റ്റേഷനില് നിന്നും നേരിട്ട…\nതിരുവനന്തപുരം: അഭിഭാഷകരില് നിന്നുമുണ്ടായ മോശമായ പെരുമാറ്റത്തെക്കുറിച്ച് പരാതിനല്‍കാന് പോലീസ് സ്‌റ്റേഷനിലെത്തിയ അനുഭവത്തെക്കുറിച്ച് വനിതാ മാധ്യമപ്രവര്‍ത്തക ജസ്റ്റിന തോമസ്. തന്റെ ഫേസ്ബുക്ക് കുറിപ്പിലാണ് പോലീസ് സ്‌റ്റേഷനില് നിന്നും നേരിട്ട അനുഭവത്തെക്കുറിച്ച് ജസ്റ്റിന വിവരിക്കുന്നത്.\n‘പെണ്‍കുട്ടിയല്ലേ കേസുമായി മുന്നോട്ടു പോയാല് ഭാവിയില് ബുദ്ധിമുട്ടാകും അതുകൊണ്ട് സാക്ഷിയായാല് മതി’ എന്ന് അന്ന് സ്‌റ്റേഷനില് നിന്ന് പോലീസ് ഉപദേശിച്ചതായി ജസ്്റ്റിന പറയുന്നു.’കേരളത്തിലെ ഏറ്റവും വലിയ രണ്ടു മാധ്യമ സ്ഥാപനങ്ങളുടെ പൂര്‍ണ്ണ പിന്തുണയുമായി നീതി തേടിയ ഞങ്ങളുടെ കാര്യം ഇങ്ങനെയാണെങ്കില് നമ്മുടെ നാട്ടിലെ ഒരു സാധാരണ സ്ത്രീക്ക് . എവിടെ നീതി കിട്ടും?’ ജസ്റ്റിന ചോദിക്കുന്നു.\nഒരു സ്ത്രീ നീതി തേടുമ്പോള് സംഭവിക്കുന്നത്, ഒക്ടോബര് 14നാണ് ഞാനും അജിതേച്ചിയും വഞ്ചിയൂര് കോടതിയില് വക്കീലന്മാരുടെ പേക്കൂത്തിന് ഇരകളായത്. അന്നു തന്നെ സിറ്റി പൊലീസ് കമ്മിഷണര്‍ക്ക് പരാതി നല്കി. രണ്ടാം ദിവസം ഞങ്ങള്‍ക്കൊപ്പമുണ്ടായിരുന്ന വക്കീലന്മാരുടെ മര്‍ദ്ദനമേറ്റ പ്രഭാതേട്ടന്റെ പരാതിയില് സാക്ഷിമൊഴി യെടുക്കാന് വഞ്ചിയൂര് പൊലീസ് മനോരമ ഓഫീസിലെത്തി. വെറും സാക്ഷികളല്ല ഞങ്ങള്‍ക്ക് പരാതിയുണ്ട്. അതില് കേസെടുക്കണമെന്ന് ഞാനും എനിക്കൊപ്പമുണ്ടായിരുന്ന ശ്രീദേവി ചേച്ചിയും ആവശ്യമുന്നയിച്ചു. ‘പെണ്‍കുട്ടിയല്ലേ കേസുമായി മുന്നോട്ടു പോയാല് ഭാവിയില് ബുദ്ധിമുട്ടാകും അതുകൊണ്ട് സാക്ഷിയായാല് മതി’ യെന്നായിരുന്നു ടക യുടെ ഉപദേശം.ആവര്‍ത്തിച്ചാവശ്യപ്പെട്ടിട്ടും കേസ് എടുക്കാന് തയാറായില്ല. പകരം പരാതി നല്കിയാലുള്ള ‘ദുരന്തങ്ങള് ‘ വിവരിച്ചുകൊണ്ടേയിരുന്നു. സമ്മര്‍ദ്ദങ്ങള്‍ക്കൊടുവില് അഞ്ചാം ദിവസം ദുര്‍ബ്ബലമായ വകുപ്പുകളില് കേസെടുത്തു. പ്രതികള് പൊലീസ് സ്‌റ്റേഷനില് നിന്നു തന്നെ ജാമ്യം നേടി. പിന്നെയാണ് രസം അഞ്ചാം ദിവസം വക്കീലന്മാര് ഞങ്ങള്‍ക്കെതിരെ നല്കിയ പരാതിയില് പൊലീസ് കേസെടുത്തു. തണ്ടും തടിയുമുള്ള വക്കീലന്മാരെ നൂറു കണക്കിന് വക്കീലന്മാര് നോക്കി നില്‌ക്കെ ഞങ്ങള് വെറും നാലു മാധ്യമ പ്രവര്‍ത്തകര് ചേര്‍ന്ന് മര്‍ദ്ദിച്ചു ഭീഷണിപ്പെടുത്തി എന്നായിരുന്നു പരാതി. പെണ്ണാണ് പണിയാകുമേ എന്ന ഓര്‍മ്മപ്പെടുത്തലുകള്‍ക്കിടെയിലും നീതി തേടി ഞങ്ങള് മുഖ്യമന്ത്രി, പ്രതിപക്ഷ നേതാവ്,പൊലീസ്, മനുഷ്യാവകാശ കമ്മിഷന്, വനിതാ കമ്മിഷന് കാണാവുന്നവരെയെല്ലാം കണ്ടു. 21 ന് പരാതിയുമായെത്തിയ ഞങ്ങളോട് മൂന്നാം തീയതി നോക്കാമെന്ന വനിതാ കമ്മിഷന് അംഗത്തിന്റെ മറുപടിയില് ഞങ്ങള് കോരിത്തരിച്ചു.വനിതാ കമ്മിഷനില് വിവിധ പരാതികളുമായി കാത്തു നിന്നിരുന്ന പാവപ്പെട്ട സ്ത്രീകളെ സഹതാപത്തോടെ നോക്കി കമ്മിഷന്റെ പടിയിറങ്ങി.പോകുന്ന വഴിക്ക് നാടുനീളെ സ്ഥാപിച്ചിരിക്കുന്ന ഫ്‌ളക്‌സ് ബോര്‍ഡുകളില് മാധ്യമ ഗുണ്ടകള് എന്ന തലക്കെട്ടിനൊപ്പം ഞങ്ങളുടെ കളര് പടങ്ങള് കണ്ട് പുളകിതരായി.കേട്ടാലറയ്ക്കുന്ന തെറിക്കത്തുകളുടെ പ്രവാഹമായിരുന്നു പിന്നെ ഞങ്ങളിരുവരുടേയും ഓഫീസിലേയ്ക്ക്. മനോഹരമായ ആ കത്തുകള് ഞങ്ങളുടെ കണ്ണില്‍പ്പെടാതെ ഒളിപ്പിക്കാനുള്ള ഭഗീരഥ പ്രയത്‌നത്തിലാണ് സഹപ്രവര്‍ത്തകരിന്ന്. സംഭവം നടന്ന് 20 ദിവസം പിന്നിട്ടിട്ടും ഒരു നടപടിയുമുണ്ടായില്ലെന്ന് സസന്തോഷം അറിയിക്കുന്നു. കേസു കൊടുത്തിട്ട് എന്തായി എന്ന പരിഹാസ ചോദ്യങ്ങളും പെണ്ണാണെന്ന വേണ്ടപ്പെട്ടവരുടെ പോലും ഓര്‍മ്മപ്പെടുത്തലുകളുമാണ് ബാക്കി …. കേരളത്തിലെ ഏറ്റവും വലിയ രണ്ടു മാധ്യമ സ്ഥാപനങ്ങളുടെ പൂര്‍ണ്ണ പിന്തുണയുമായി നീതി തേടിയ ഞങ്ങളുടെ കാര്യം ഇങ്ങനെയാണെങ്കില് നമ്മുടെ നാട്ടിലെ ഒരു സാധാരണ സ്ത്രീക്ക് . എവിടെ നീതി കിട്ടുീ? എത്ര അപമാനിതരായാലും സ്ത്രീകള് പരാതി നല്കാത്തത് കൊടുത്ത പരാതി പിന്‍വലിക്കുന്നത് എന്തുകൊണ്ടാണെന്ന ചോദ്യത്തിനുത്തരം ഇന്നെനിക്കറിയാം ….


| വിശ്വാസികള് പ്രതിഷേധിച്ചു; സിസ്‌റ്റര് ലൂസിയുടെ വിലക്ക് നീക്കി | Mangalam\nWednesday, June 26, 2019 Last Updated 44 Min 43 Sec ago English Edition\nവിശ്വാസികള് പ്രതിഷേധിച്ചു; സിസ്‌റ്റര് ലൂസിയുടെ വിലക്ക് നീക്കി\nമാനന്തവാടി: ബിഷപ് ഫ്രാങ്കോ മുളയ്‌ക്കലിന്റെ അറസ്‌റ്റ് ആവശ്യപ്പെട്ട് കന്യാസ്‌ത്രീകള് കൊച്ചിയില് നടത്തിയ സമരത്തില് പങ്കെടുത്തതിന്റെ പേരില് സിസ്‌റ്റര് ലൂസി കളപ്പുരയ്‌ക്കെതിരേ ഏര്‍പ്പെടുത്തിയ വിലക്ക് പിന്‍വലിച്ചു. ഇന്നലെ പാരിഷ് കൗണ്‍സില് യോഗത്തില് വിശ്വാസികള് ശക്‌തമായ പ്രതിഷേധം അറിയിച്ചതോടെയാണ് വികാരി ഫാ. സ്‌റ്റീഫന് കോട്ടയ്‌ക്കല് നടപടി പിന്‍വലിച്ചത്.\nഇടവക വിശ്വാസികളുടെ ആവശ്യം മാനിച്ചാണ് സിസ്‌റ്റര് ലൂസിയെ സഭാ പ്രവര്‍ത്തനങ്ങളില്‍നിന്നു മാറ്റിനിര്‍ത്തുന്നതെന്നാണു ഫാ. സ്‌റ്റീഫന് കോട്ടയ്‌ക്കലും മാനന്തവാടി രൂപതയും ഫ്രാന്‍സിസ്‌കന് ക്ലാരിസ്‌റ്റ് സന്യാസിനീ സമൂഹവും അറിയിച്ചിരുന്നത്. എന്നാല് ഏതാനും ചിലരുടെ ആവശ്യം മറയാക്കിയാണു നടപടിയെന്ന് ഇന്നലെ ചേര്‍ന്ന അടിയന്തര പാരിഷ് കൗണ്‍സില് യോഗത്തില് വിമര്‍ശനമുയര്‍ന്നു.\nവൈകിട്ട് ആറിനു തുടങ്ങിയ യോഗം 20 മിനിറ്റ് പിന്നിട്ടിട്ടും തീരുമാനം വൈകിയതോടെ ഇടവകാംഗങ്ങളില് ഒരു വിഭാഗം ഇരച്ചുകയറി. നടപടി പിന്‍വലിച്ച് ഉടന് പ്രസ്‌താവന ഇറക്കിയില്ലെങ്കില് കൂട്ടമണിയടിച്ച് മുഴുവന് ഇടവകാംഗങ്ങളെയും വിളിച്ചുവരുത്തുമെന്നു മുന്നറിയിപ്പ് നല്‍കി. അതോടെ ഫാ. സ്‌റ്റീഫന് കോട്ടയ്‌ക്കല് പുറത്തെത്തി ഇടവക കൈകൊണ്ട നടപടികള് പിന്‍വലിച്ചതായി പ്രഖ്യാപിച്ചു.\nസിസ്‌റ്റര് ലൂസിയെ സ്‌ഥലംമാറ്റുകയോ പ്രതികാര നടപടി സ്വീകരിക്കുകയോ ചെയ്‌താല് ശക്‌തമായി രംഗത്തിറങ്ങുമെന്ന് ഇടവകാംഗങ്ങളില് ചിലര് മാധ്യമങ്ങളോടു പറഞ്ഞു.\nദൈവത്തിന്റെ നീതി നടപ്പായി: സിസ്‌റ്റര് ലൂസി\nമാനന്തവാടി: വിലക്ക് പിന്‍വലിച്ചതോടെ ദൈവത്തിന്റെ നീതി നടപ്പായെന്നു സിസ്‌റ്റര് ലൂസി പ്രതികരിച്ചു. നിക്ഷ്‌പക്ഷരായ ധാരാളം പേരുടെ പിന്തുണയുണ്ടായി. ആരോടും പിണക്കമില്ല. സത്യത്തിനും നീതിക്കും വേണ്ടി മരണം വരെ പോരാടും. വിശ്വാസ സമൂഹത്തിന്റെ വിജയമാണ് നടപടി പിന്‍വലിച്ചതിലൂടെ ഉണ്ടായത്. തന്നെ പിന്തുണച്ചതിന് എല്ലാവരോടും നന്ദിയുണ്ടെന്നും സിസ്‌റ്റര് പറഞ്ഞു.


അതിർത്തി അടച്ച സംഭവം: കേരളത്തിന്റെ സത്യവാങ്മൂലം സുപ്രീം കോടതി ഇന്ന് പരിഗണിക്കും | Covid kerala karnataka border issue in supreme court\nDelhi, First Published 7, Apr 2020, 6:33 AM\nരോഗികളുമായി പോകുന്ന വാഹനങ്ങൾ പ്രത്യേക പരിശോധനക്ക് ശേഷം കടത്തിവിടാമെന്ന് ധാരണയുണ്ടാക്കി. ഇക്കാര്യം ഇന്ന് കര്‍ണാടക സര്‍ക്കാര് സുപ്രീംകോടതിയെ അറിയിക്കും\nദില്ലി: അതിര്‍ത്തി പ്രശ്നത്തിൽ കേരളം നൽകിയ സത്യവാംങ്മൂലം ഇന്ന് സുപ്രീംകോടതി പരിഗണിക്കും. ഹൈക്കോടതി വിധിക്കെതിരെയുള്ള കര്‍ണാടക സര്‍ക്കാരിന്‍റെ ഹര്‍ജി തള്ളണം എന്ന് കേരളം ആവശ്യപ്പെട്ടിരുന്നു. കേരളം ഹര്‍ജി നൽകിയതിന് പിന്നാലെ കേന്ദ്ര ആഭ്യന്തര സെക്രട്ടറി ഇരുസംസ്ഥാന ചീഫ് സെക്രട്ടറിമാരുമായി വീഡിയോ കോണ്‍ഫറൻസിംഗിൽ സംസാരിച്ചിരുന്നു.\nഇതേ തുടർന്ന് രോഗികളുമായി പോകുന്ന വാഹനങ്ങൾ പ്രത്യേക പരിശോധനക്ക് ശേഷം കടത്തിവിടാമെന്ന് ധാരണയുണ്ടാക്കി. ഇക്കാര്യം ഇന്ന് കര്‍ണാടക സര്‍ക്കാര് സുപ്രീംകോടതിയെ അറിയിക്കും. ഇതോടെ കേസ് ഇന്ന് തീര്‍പ്പാകാനാണ് സാധ്യത.\nഅതിര്‍ത്തി വഴി മറ്റ് അവശ്യസേവനങ്ങൾ അനുവദിക്കണമെന്ന് ആവശ്യപ്പെട്ട് രാജ്മോഹൻ ഉണ്ണിത്താൻ എം.പി ഉൾപ്പടെയുള്ളവര് നൽകിയ ഹര്‍ജികൾ കൂടി ഇന്ന് കോടതിക്ക് മുമ്പാകെ എത്തുന്നുണ്ട്. കൂടാതെ കുടിയേറ്റ തൊഴിലാളികളുടെ പ്രശ്നങ്ങൾ ചൂണ്ടിക്കാട്ടിയുള്ള ഹര്‍ജികളും കോടതി ഇന്ന് പരിഗണിക്കും.\nLast Updated 7, Apr 2020, 6:33 AM


360 ഡിഗ്രിയിൽ കറങ്ങിത്തിരിഞ്ഞ് ഒരു പന്തേറ്; ഇത് പറ്റില്ലെന്ന് കിളി പോയ അമ്പയർ |\nസ്വിച്ച് ബാറ്റിംഗ് ക്രിക്കറ്റിൽ പതിവാണ്. ഷോട്ടുകൾ മാറ്റിയും ഇടംകയ്യനായി ഫീൽഡ് സെറ്റ് ചെയ്ത എതിർ ടീമിനെ കബളിപ്പിക്കാൻ വലംകയ്യനെ പോലെ ബാറ്റ് വീശി പന്ത് അതിർത്തിക്കപ്പുറത്തേക്ക് ബാറ്റ്‌സമാൻമാർ പറത്തുന്നത് ആരാധകരെ കോരിത്തരിപ്പിക്കാറുമുണ്ട്. എന്നാൽ ഇതേ അടവ് ബൗളർ സ്വീകരിച്ചപ്പോൾ അമ്പയർ തടഞ്ഞ സംഭവമാണ് ഇപ്പോൾ സോഷ്യൽ മീഡിയയിൽ വൈറലായിരിക്കുന്നത്.\nസ്വിച്ച് ബൗളിംഗ് നടത്തിയ താരത്തിന്റെ വീഡിയോ ബിസിസിഐ ആണ് തങ്ങളുടെ വെബ്‌സൈറ്റിൽ നൽകിയിരിക്കുന്നത്. സികെ നായിഡു ട്രോഫിയിൽ ഉത്തർ പ്രദേശും ബംഗാളും തമ്മിലുള്ള മത്സരത്തിനിടെയാണ് സംഭവം. യുപിയുടെ ശിവസിംഗാണ് 360 ഡിഗ്രി കറങ്ങിത്തിരിഞ്ഞ് പന്ത് എറിഞ്ഞത്. പക്ഷേ ബൗളിംഗ് കണ്ട് അമ്പരന്ന അമ്പയർ ഡെഡ് ബോൾ വിളിക്കുകയായിരുന്നു.\nഎന്നാൽ ക്രിക്കറ്റ് ലോകത്തിൽ വലിയ ചർച്ചക്കാണ് ഈ വീഡിയോ വഴി വെച്ചിരിക്കുന്നത്. സ്വിച്ച് ബാറ്റിംഗ് ആസ്വദിക്കുന്ന അമ്പയർമാർ എന്തുകൊണ്ടാണ് ബൗളർമാർക്ക് ഈ സ്വാതന്ത്ര്യം നൽകാത്തത് എന്നാണ് പ്രധാനമായും ഉയരുന്ന ചോദ്യം\n← അമേരിക്കയിൽ നൈറ്റ് ക്ലബ്ബിൽ വെടിവെപ്പ്; 13 പേർ കൊല്ലപ്പെട്ടു\nകെവിൻ കൊലക്കേസിൽ പ്രതിയിൽ നിന്ന് കൈക്കൂലി വാങ്ങിയ എ എസ് ഐയെ സർവീസിൽ നിന്ന് പിരിച്ചുവിട്ടു →\nസുവർണകാലം തിരികെ; സിനദിൻ സിദാൻ വീണ്ടും റയൽ മാഡ്രിഡ് പരിശീലക സ്ഥാനത്ത്\nഹോണ്ടുറാസിൽ ഫുട്‌ബോൾ മത്സരത്തിനിടെ ആരാധകർ ഏറ്റുമുട്ടി; മൂന്ന് പേർ കൊല്ലപ്പെട്ടു, നിരവധി പേർക്ക് പരുക്ക്


പ്രവാസിയെ തട്ടിക്കൊണ്ടുപോയ കേസിൽ വഴിത്തിരിവ്; അഷ്റഫിന്റെ ഫോണിൽ കൊടി സുനിയുടെ സന്ദേശം | Newsthen l The news interactive\nHome/Big Breaking/പ്രവാസിയെ തട്ടിക്കൊണ്ടുപോയ കേസിൽ വഴിത്തിരിവ്; അഷ്റഫിന്റെ ഫോണിൽ കൊടി സുനിയുടെ സന്ദേശം\nപ്രവാസിയെ തട്ടിക്കൊണ്ടുപോയ കേസിൽ വഴിത്തിരിവ്; അഷ്റഫിന്റെ ഫോണിൽ കൊടി സുനിയുടെ സന്ദേശം\nകോഴിക്കോട്: കൊയിലാണ്ടി സ്വദേശിയായ പ്രവാസി യുവാവിനെ വീട്ടില് നിന്നും തോക്ക് ചൂണ്ടി തട്ടിക്കൊണ്ട് പോയി ക്രൂരമായി പീഡിപ്പിച്ച സംഭവത്തിലെ അന്വേഷണവും കൊടി സുനിയിലേക്ക്. ക്വട്ടേഷൻ സംഘം തട്ടിക്കൊണ്ട് പോയ അഷ്റഫിന്‍റെ ഫോണിൽ കൊടിസുനിയുടെ ശബ്ദസന്ദേശം. സ്വർണക്കടത്തിന്‍റെ ക്യാരിയർ ആണെന്ന് അഷ്റഫ് തന്നെ പൊലീസിനോട് സമ്മതിച്ചിരുന്നതാണ്. കണ്ണൂർ സംഘമാണ് സ്വർണം തട്ടിയെടുത്തതെന്ന് സൂചിപ്പിക്കുന്നതാണ് ശബ്ദരേഖ. ജയിലിൽ നിന്നാണ് കൊടി സുനി സംസാരിക്കുന്നത്.\nഅഷ്റഫിന്‍റെ കൈയിലുള്ള കൊടിസുനിയുടെ ശബ്ദസന്ദേശം ഇങ്ങനെയാണ്- കൊയിലാണ്ടിയിലെ അഷ്റഫിന്‍റെ കൈയിലുള്ള സാധനം നമ്മുടെ കമ്പനിയാ കൊണ്ട് പോയത്. ഇനി അതിന്‍റെ പുറകേ നടക്കണ്ട. അറിയുന്ന ആളുകളോട് കാര്യങ്ങൾ പറഞ്ഞ് കൊടുത്തേക്ക്- കൊടി സുനി ശബ്ദസന്ദേശത്തിൽ പറയുന്നു.\nസ്വര്‍ണ കടത്തിന് ക്യാരിയറായി പ്രവര്‍ത്തിച്ച കൊയിലാണ്ടി ഊരള്ളൂരിലെ മാതോത്ത് മീത്തല് അഷ്റഫിനെ (35) പതിമൂന്നാം തീയതി പുലര്‍ച്ചെയാണ് ഒരു സംഘം തട്ടിക്കൊണ്ട് പോയത്. ഇയാളെ പതിനാലിന് രാവിലെ കോഴിക്കോട് ജില്ലയിലെ കുന്നമംഗലത്താണ് കണ്ടെത്തിയത്. ക്രൂര പീഡനങ്ങള്‍ക്ക് ഇരയാക്കിയ ശേഷം ഇയാളെ ഇവിടെ ഉപേക്ഷിച്ച് അക്രമി സംഘം കടന്നു കളയുകയായിരുന്നു എന്നാണ് വിവരം. അഷ്‌റഫിനെ മാവൂരിലെ ഒരു മരമില്ലില് ആണ് ഇന്നലെ മുഴുവന് തടവില് വച്ചത് എന്നാണ് റിപ്പോര്‍ട്ട്.\nഅതേസമയം, പ്രവാസിയായ അഷ്റഫിനെ തട്ടിക്കൊണ്ടുപോയ സംഭവത്തില് മൂന്ന് പേരെ പൊലീസ് അറസ്റ്റ് ചെയ്തു. അഷ്റഫിനെ ഭീഷണിപ്പെടുത്തിയ സ്വര്‍ണ്ണക്കടത്ത് സംഘത്തിലെ കൊടുവള്ളി സ്വദേശികളായ സാലിഹ്, സൈഫുദീന്, നൗഷാദ് എന്നിവരാണ് പൊലീസിന്റെ പിടിയിലായത്. മണിക്കൂറുകള് നീണ്ട ചോദ്യം ചെയ്യലിനുശേഷമാണ് കൊയിലാണ്ടി സി ഐ സുനില്‍കുമാറിന്റെ നേതൃത്വത്തിലുള്ള പ്രത്യേക അന്വേഷണ സംഘം മൂവരുടെയും അറസ്റ്റ് രേഖപ്പെടുത്തിയത്.\nകൊല്ലത്ത് നൂറടി താഴ്ച്ചയുള്ള കിണറിനുള്ളിൽ കുടുങ്ങിയ3പേർ മരിച്ചു; ഒരാളുടെനില ഗുരുതരം


|25 May 2020 1:38 PM GMT\n2016 മുതല് സംസ്ഥാനത്ത് 1900 സ്റ്റാര്‍ട്ടപ്പുകള് ആരംഭിച്ചുവെന്ന് മുഖ്യമന്ത്രി പിണറായി വിജയന്. നിക്ഷേപം രണ്ട് കോടി ഇരുപത് ലക്ഷത്തില്‍നിന്നു 875 കോടിയായി വര്‍ധിച്ചു.വിവരസാങ്കേതികവിദ്യയില് അധിഷ്ഠിതമായ 1600-ലധികം സ്റ്റാര്‍ട്ടപ്പുകള്, രണ്ട് ലക്ഷത്തിലധികം ഇന്‍കുബേഷന് സ്പെയ്സുകള് ഇന്ന് കേരളത്തിലുണ്ടെന്നും അദ്ദേഹം വ്യക്തമാക്കി.\nസാങ്കേതിക വിദ്യയില് സംരംഭകരാകുന്ന പൗരന്മാര്‍ക്ക് വേണ്ടി ഇന്റര്‍നെറ്റ് സൗകര്യങ്ങള് ഏര്‍പ്പെടുത്തി. കൂടാതെ ഇന്റര്‍നെറ്റ് പൗരാവകാശമായി പ്രഖ്യാപിക്കുന്ന ഇന്ത്യയിലെ തന്നെ ആദ്യ സംസ്ഥാനമാണ് കേരളം. സൗജന്യ വൈഫൈ എല്ലാ പൊതു ഇടങ്ങളിലും ലഭ്യമാക്കാന് നടപടികള് സ്വീകരിക്കുന്നുണ്ട്. നമ്മുടെ രാജ്യത്തിനാകെ മാതൃകയായി തീര്‍ന്ന ഇടപെടലാണ് ഇതെന്നും മുഖ്യമന്ത്രി പറഞ്ഞു.\nരാജ്യത്തെ തന്നെ ഏറ്റവും വലിയ സംയോജിത സ്റ്റാര്‍ട്ടപ്പ് സമുച്ചയവും കൊച്ചിയില് ആരംഭിച്ചു. അവിടെ പ്രവര്‍ത്തിക്കുന്ന സൂപ്പര് ഫാര് ലാബ് ലോകോത്തര നിലവാരമുള്ളതാണ്. ഐടി മേഖലയിലെ ലോകോത്തര കമ്പനികള് കേരളത്തിലേക്ക് വന്നുതുടങ്ങി.\nസംസ്ഥാനത്തെ ഐടി സ്പേസ് ഇരട്ടിയാക്കാനാണ് ഉദ്ദേശിക്കുന്നത്. പാവപ്പെട്ടവര്‍ക്ക് സൗജന്യനിരക്കില് അതിവേഗ ഇന്റര്‍നെറ്റ് ലഭ്യമാക്കാന് 1500 കോടിയുടെ കെ ഫോണ് പദ്ധതിക്ക് തുടക്കമിട്ടു. ഇക്കൊല്ലം ഡിസംബറോടെ പദ്ധതി പൂര്‍ത്തിയാവുമെന്നും മുഖ്യമന്ത്രി അറിയിച്ചു.\nstart up news startup startup funding


Malayalam Movie Review - Sathyan travells through the same track with Vinodayathra - Malayalam Filmibeat\nസത്യന് അന്തിക്കാടിന് കുടുംബ പ്രേക്ഷകര്‍ക്കിടയില് ഒരു പേരുണ്ട്. അദ്ദേഹം സിനിമയെടുക്കുന്നു എന്നു കേള്‍ക്കുന്നയുടനെ, അതൊന്നു പോയി കാണണം എന്നു തീരുമാനിക്കുന്നവര് ഏറെയുണ്ട്.\nവിനോദയാത്രയും ആള്‍ക്കാര് അങ്ങനെ കാണാന് തീരുമാനിച്ച ചിത്രമാണ്. കാരണം ഈ ചിത്രത്തിന് പ്രത്യേകതകള് ഏറെയാണ്.\nദിലീപും മുകേഷും ആദ്യമായി ഒരു സത്യന് അന്തിക്കാട് ചിത്രത്തില് അഭിനയിക്കുന്നുവെന്ന പ്രചാരണം. (ലോഹിതദാസ് തിരക്കഥയെഴുതിയ തൂവല്‍ക്കൊട്ടാരം എന്ന സത്യന് ചിത്രത്തില് ജയറാമിന്റെ അനുജനായി ദിലീപ് അഭിനയിച്ചിരുന്നു). സംവിധായകന് സ്വന്തമായി എഴുതിയ തിരക്കഥ, ഇളയരാജയുടെ സംഗീതം ഇങ്ങനെ ബഹുമതികള് പലതുണ്ട് വിനോദയാത്രയ്ക്ക്.\nപേര് സൂചിപ്പിക്കും പോലെ ഒരു വിനോദ ചിത്രമാണിത്. ഉത്തരവാദിത്തങ്ങള് ഏറ്റെടുക്കാന് വയ്യാതെ, തീരെച്ചെറിയ കാരണങ്ങള് പറഞ്ഞ് കിട്ടുന്ന ജോലികള് ഉപേക്ഷിക്കുന്ന വിനോദ് എന്ന ചെറുപ്പക്കാരനെയാണ് സത്യന് ഈ ചിത്രത്തില് നായകനാക്കുന്നത്.\nവിനോദിന്റെ പെങ്ങളാണ് വിമല. വിമലയെ വിവാഹം ചെയ്തത് ജലസേചന വകുപ്പില് ചീഫ് എഞ്ചിനീയറായി ജോലി നോക്കുന്ന ഷാജി രാഘവനാണ്.\nഒരു വിധത്തിലും നന്നാവാത്ത വിനോദിനെ അവസാന കൈയായി അളിയന്റെ അടുത്ത് മര്യാദ പഠിപ്പിക്കാന് അയയ്ക്കുന്നു. അളിയന്റെ പെങ്ങള് രശ്മിയും ഇവര്‍ക്കൊപ്പമാണ് താമസം.\nവിനോദിന്റെ സ്വഭാവം നന്നായി അറിയാമായിരുന്ന ഷാജി പെങ്ങളെച്ചൊല്ലി ധര്‍മ്മ സങ്കടത്തിലാകുന്നു. വിനോദെങ്ങാനും രശ്മിയെ പ്രണയിച്ചു കളയുമോ എന്നാണ് അയാളുടെ പേടി.\nഷാജിയുടെ ജീവിതം അടുത്തു നിന്നു പഠിക്കാന് വിനോദ് നടത്തുന്ന ശ്രമവും ഷാജിയുടെ വിഷമങ്ങളുമൊക്കെ ചേര്‍ന്ന് അത്യാവശ്യം തമാശയുമായി ഒന്നാം പകുതി ബോറടിയില്ലാതെ മുന്നോട്ടു പോകുന്നു.\nറെയില്‍വേ സ്റേഷനില് വച്ചുണ്ടാകുന്ന ഒരപകടത്തില് നിന്നും സാഹസികമായി വിനോദ് അനുപമയെ രക്ഷിക്കുന്നതോടെ അയാള് വീണ്ടും കുഴപ്പത്തിലാകുന്നു. എഞ്ചിനീയറിംഗ് വിദ്യാര്‍ത്ഥിനിയായിരുന്ന അനുപമ പഠനം ഉപേക്ഷിച്ചിരിക്കുകയാണ്. പൊലീസ് കോണ്‍സ്റബിളായിരുന്ന അവളുടെ അച്ഛന് ഗുണ്ടകളുടെ ആക്രമണത്തില് പരിക്കേറ്റ് അവശനിലയിലാണ്.\nകുടുംബഭാരം തലയിലേറ്റുന്നതിനായി അനുപമ പഠനം ഉപേക്ഷിക്കുന്നു. തന്റേടത്തോടെ ജീവിതത്തെ നേരിടുന്ന അനുപമ വിനോദില് അത്ഭുതം വളര്‍ത്തുന്നു. അത് അനുരാഗമായി വളരുന്നു.\nസമകാലിക വിഷയങ്ങളെ ഒന്നു തഴുകിവിടാനും തിരക്കഥയില് സത്യന് അന്തിക്കാട് സന്ദര്‍ഭമൊരുക്കിയിട്ടുണ്ട്. ടിവി അവതാരകരെയും സര്‍ക്കാര് ഉദ്യോഗസ്ഥരെയുമൊക്ക താങ്ങാന് ശ്രമിക്കുന്നുണ്ടെങ്കിലും അത്രയ്ക്കങ്ങോട്ട് ഏശുന്നില്ല.\nസത്യന്റെ ചിത്രങ്ങളിലൂടെ ശ്രീനിവാസന് നടത്തിയ സാമൂഹിക വിമര്‍ശനം ഓര്‍മ്മയുളളവര്‍ക്ക് ഏച്ചു കെട്ടിയ ഇത്തരം രംഗങ്ങള് സഹതാപമേ ഉണ്ടാക്കൂ. സര്‍ക്കാര് ഉദ്യോഗസ്ഥരുടെ അഴിമതി മുതല് വ്യാജസിഡി വരെ പ്രമേയത്തിന്റെ ഭാഗമായി സൂചിപ്പിക്കപ്പെടുന്നുണ്ട്.\nഎന്നാല് ചിത്രം കണ്ട് തീയേറ്ററിനു വെളിയിലിറങ്ങിയാല് ഇവയൊന്നും മനസില് നില്‍ക്കുന്നില്ല.\nമുകേഷും ദിലീപും മാമുക്കോയയും ഇന്നസെന്റും ചേര്‍ന്നൊരുക്കുന്ന നര്‍മ്മമുഹൂര്‍ത്തങ്ങള് തന്നെയാണ് ചിത്രത്തിന്റെ ജീവന്. മീരാ ജാസ്മിന് അവതരിപ്പിക്കുന്ന അനുപമ, ലോഹിതദാസിന്റെ കസ്തൂരിമാനിലെ ഹാങ്ങ് ഓവറിലാണ്.\nവിനോദത്തിന്റെ നനുത്ത നിമിഷങ്ങള് തരുന്നതില് ചിത്രം വിജയിച്ചെന്നു പറയണം. കോമഡിയില് ദിലീപിനെക്കാള് കയ്യടി മുകേഷ് നേടുന്നുണ്ട്. അയത്നലളിതവും സൂക്ഷ്മവുമായ ഭാവങ്ങളോടെ കോമഡി രംഗങ്ങളില് സ്കോര് ചെയ്യുന്ന മുകേഷിന്റെ ഏറ്റവും മികച്ച വേഷങ്ങളിലൊന്നായിരിക്കും ഷാജി രാഘവന്.\nദിലീപിന് ഈ ചിത്രത്തില് പ്രത്യേകിച്ച് ഒന്നും ചെയ്യാനില്ല. ഇതേവരെ ചെയ്ത കോമഡി ചിത്രങ്ങളുടെ ജനുസില്‍പ്പെട്ട ഒരു വേഷം.\nഒരു ഭേദപ്പെട്ട ചിത്രമെന്ന വിശേഷണം തന്നെയാണ് ചിത്രത്തിന് ഇണങ്ങുക. ഇളയരാജയുടെ നല്ല ഈണങ്ങളെ മഞ്ജരി പാടി നശിപ്പിച്ചിട്ടുണ്ടെന്ന് പറയാതെ വയ്യ. എസ് കുമാറിന്റെ കാമറ, ദൃശ്യങ്ങളെ ഹൃദയത്തോട് ചേര്‍ത്തു നിര്‍ത്തുന്നു.\nഎങ്കിലും ഒരു കാര്യം പറഞ്ഞേ തീരൂ. തിരക്കഥയെഴുത്ത് സത്യന് അന്തിക്കാടിന് വഴങ്ങുന്ന പണിയല്ല. അതിന്റെ കുറവ് മാറ്റി നിര്‍ത്തിയാല് ഭേദപ്പെട്ട ചിത്രമാണ് വിനോദയാത്ര.


ഇന്നത്തെ പ്രധാന കേരള വാർത്തകൾ തത്സമയം-Kerala News Today Live Updates October 30th Traffic Death Railway Weather\nKerala News Today Highlights: മാവോയിസ്റ്റുകളുടെ പോസ്റ്റ് മോര്‍ട്ടം റിപ്പോര്‍ട്ട് പുറത്ത്; സംഭവം ക്രൈം ബ്രാഞ്ച് അന്വേഷിക്കും\nKerala News Today Highlights: മാവോവാദികള് കൊല്ലപ്പെട്ട സംഭവം ക്രൈം ബ്രാഞ്ച് അന്വേഷിക്കും\nNovember 2, 2019 11:02:49 am\nKerala News Today Highlights:തൃശ്ശൂര്: കൊല്ലപ്പെട്ട മാവോയിസ്റ്റുകളുടെ പോസ്റ്റ് മോര്‍ട്ടം റിപ്പോര്‍ട്ട് പുറത്തു വന്നു. മരണം വെടിയേറ്റാണെന്ന് റിപ്പോര്‍ട്ടില് സ്ഥിരീകരിക്കുന്നു. മണിവാസകത്തിന്റെ ശരീരത്തില് മൂന്ന് വെടിയുണ്ടകളുണ്ടായിരുന്നു. ഒന്ന് തലയിലും രണ്ടെണ്ണം ശരീരത്തിന്റെ മറ്റ് ഭാഗങ്ങളിലുമാണെന്നും റിപ്പോര്‍ട്ടില് പറയുന്നു. നാല് പേര്‍ക്കും വെടിയേറ്റത് അകലെ നിന്നാണെന്നും റിപ്പോര്‍ട്ടില് പറയുന്നു. മാവോവാദികള് കൊല്ലപ്പെട്ട സംഭവം ക്രൈം ബ്രാഞ്ച് അന്വേഷിക്കും. മലപ്പുറം ക്രൈംബ്രാഞ്ച് എസ്.പിക്കാണ് അന്വേഷണ ചുമതല. അന്വേഷണ ക്രൈംബ്രാഞ്ചിന് നല്‍കി ഡി.ജി.പി ഉത്തരവിറക്കി.\nഅതേസമയം, മണിവാസകത്തിന്റെ മൃതദേഹം കാണണമെന്ന് ആവശ്യപ്പെട്ട് ഭാര്യ കല ഹൈക്കോടതിയില് ഹര്‍ജി നല്‍കി. മദ്രാസ് ഹൈക്കോടതി മധുരി ഡിവിഷന് ബെഞ്ചിലാണ് ഹര്‍ജി നല്‍കിയത്. മൃതദേഹം കാണുന്നതുവരെ മറ്റ് നടപടികളുണ്ടാകരുതെന്ന് കേരള പൊലീസിനെ നിര്‍ദ്ദേശിക്കണമെന്നും ഹര്‍ജിയില് പറയുന്നു. മണിവാസകത്തിന്റെ ഭാര്യയും മകളും മറ്റൊരു കേസില് ജയിലില് കഴിയുകയാണ്.\nഅതേസമയം കൊല്ലപ്പെട്ട മാവോയിസ്റ്റുകളുടെ മൃതദേഹം വീണ്ടും പോസ്റ്റ്‌മോര്‍ട്ടം ചെയ്യണമെന്ന് ആവശ്യപ്പെട്ട് ബന്ധുക്കള് നാളെ പാലക്കാട് കോടതിയെ സമീപിക്കും.\nKerala News Today Live Updates: ഇന്നത്തെ കേരള വാർത്തകൾ തത്സമയം\n22:09 (IST)30 Oct 2019\nഅറബിക്കടലിൽ 'മഹാ ചുഴലിക്കാറ്റ് രൂപപ്പെട്ടിരിക്കുന്നു.\nഅറബിക്കടലിൽ ലക്ഷദ്വീപ് മേഖലയിൽ രൂപം കൊണ്ടിരുന്ന അതിതീവ്ര ന്യൂനമർദം ഒരു ചുഴലിക്കാറ്റായി ശക്തി പ്രാപിച്ചിരിക്കുന്നുവെന്ന് കേന്ദ്ര കാലാവസ്ഥ വകുപ്പ് അറിയിച്ചു. അതിപ്രക്ഷുബ്ദാവസ്ഥയിലുള്ള കടലിൽ ഒരു കാരണവശാലും പോകാൻ അനുവദിക്കില്ല. കടൽ തീരത്ത് പോകുന്നതും ഒഴിവാക്കേണ്ടതാണ്.\n21:20 (IST)30 Oct 2019\nനാല് പേര്‍ക്കും വെടിയേറ്റത് അകലെ നിന്ന്; മാവോയിസ്റ്റുകളുടെ പോസ്റ്റ് മോര്‍ട്ടം റിപ്പോര്‍ട്ട് പുറത്ത്\nകൊല്ലപ്പെട്ട മാവോയിസ്റ്റുകളുടെ പോസ്റ്റ് മോര്‍ട്ടം റിപ്പോര്‍ട്ട് പുറത്തു വന്നു. മരണം വെടിയേറ്റാണെന്ന് റിപ്പോര്‍ട്ടില് സ്ഥിരീകരിക്കുന്നു. മണിവാസകത്തിന്റെ ശരീരത്തില് മൂന്ന് വെടിയുണ്ടകളുണ്ടായിരുന്നു. ഒന്ന് തലയിലും രണ്ടെണ്ണം ശരീരത്തിന്റെ മറ്റ് ഭാഗങ്ങളിലുമാണെന്നും റിപ്പോര്‍ട്ടില് പറയുന്നു. നാല് പേര്‍ക്കും വെടിയേറ്റത് അകലെ നിന്നാണെന്നും റിപ്പോര്‍ട്ടില് പറയുന്നു.\n20:15 (IST)30 Oct 2019\nകെട്ടിടം തകർന്ന് വീണ് തൊഴിലാളി മരിച്ചു\nകെട്ടിടം തകർന്ന് വീണ് തൊഴിലാളി മരിച്ചു. കണ്ണൂർ ജില്ലയിലെ തലശേരി കടപ്പുറത്തെ ഐസ് ഫാക്ടറി കെട്ടിടമാണ് തകർന്നുവീണത്. തമിഴ്നാട് സ്വദേശി തങ്കസ്വാമി ആണ് മരിച്ചത്. അറ്റകുറ്റപ്പണിക്കിടെയാണ് അപകടം ഉണ്ടായത്.\n19:54 (IST)30 Oct 2019\nബധിരര്‍ക്ക് ഇനി സാങ്കേതിക കോഴ്സുകള് പഠിക്കാം\nബധിരര്‍ക്ക് ഇതുവരെ അന്യമായിരുന്ന ടെക്നിക്കല് കോഴ്സുകള് പഠിക്കുന്നതിന് സഹായകമായ വെബ് ആപ്ലിക്കേഷന് ഇന്ത്യയിലാദ്യമായി കേരള സ്റ്റാര്‍ട്ടപ് മിഷന്‍റെ (കെഎസ് യുഎം) മേല്‍നോട്ടത്തിലുള്ള ഡിജിറ്റല് ആര്‍ട്സ് അക്കാദമി ഫോര് ദ ഡെഫ് (ഡാഡ്) വികസിപ്പിച്ചു. ആംഗ്യഭാഷാ അധ്യാപകരില്ലാതെ തന്നെ ഇത് സാധ്യമാകും. വിദ്യാഭ്യാസ മേഖലയിലെ സാങ്കേതിക ഉല്‍പ്പന്ന സ്റ്റാര്‍ട്ടപ്പായ ഡാഡ് ടാലി, ഫോട്ടോഷോപ്പ് ഉള്‍പ്പെടെയുള്ള ടെക്നിക്കല് കോഴ്സുകള് പഠിക്കുന്നതിനുള്ള വെബ് ആപ്ലിക്കേഷനാണ് രൂപകല്‍പ്പന ചെയ്തിരിക്കുന്നത്. നവംബര് 1 മുതല് കോഴ്സുകള് പഠിക്കാന് അവസരം ലഭിക്കും.\n19:12 (IST)30 Oct 2019\nവനിത സംവിധായകര്‍ക്ക് സിനിമ നിര്‍മ്മിക്കാനുള്ള പദ്ധതി: സംവിധായകരെ തിരഞ്ഞെടുത്ത നടപടിക്ക് ഹൈക്കോടതി സ്റ്റേ\nസംസ്ഥാന ചലച്ചിത്ര വികസന കോര്‍പ്പറേഷന്‍റെ ധനസഹായത്തോടെ വനിത സംവിധായകര്‍ക്ക് സിനിമ നിര്‍മ്മിക്കാനുള്ള പദ്ധതിയില് സംവിധായകരെ തിരഞ്ഞെടുത്ത നടപടിക്ക് ഹൈക്കോടതി സ്റ്റേ. ചലച്ചിത്ര വികസ കോര്‍പ്പറേഷന് തുടർനടപടികളുമായി മുന്നോട്ട് പോകാനാവില്ലെന്ന് കോടതി ഉത്തരവിട്ടു. കേസ് തിങ്കളാഴ്ച വീണ്ടും പരിഗണിക്കും ചലച്ചിത്ര വികസന കോര്‍പ്പറേഷന് വഴി സിനിമ നിർമ്മിക്കുന്നതിന്2സംവിധായികമാർക്ക് ഒന്നരക്കോടി രൂപ ഫണ്ട് അനുവദിക്കുന്നതായിരുന്നു പദ്ധതി.\n18:36 (IST)30 Oct 2019\n'അട്ടപ്പാടിയിലേത് വ്യാജ ഏറ്റുമുട്ടല്'; മജിസ്ട്രിയല് അന്വേഷണം വേണമെന്ന് കാനം\nപാലക്കാട് അട്ടപ്പാടിയില് മാവോയിസ്റ്റുകളെ കൊലപ്പെടുത്തിയ സംഭവത്തില് സര്‍ര്‍ക്കാര് നിലപാട് തള്ളി സിപിഐ സംസ്ഥാന സെക്രട്ടറി കാനം രാജേന്ദ്രന്. നടന്നത് വ്യാജ ഏറ്റുമുട്ടലാണെന്നും കാനം പറഞ്ഞു. ഭക്ഷണം കഴിച്ചു കൊണ്ടിരിക്കുകയായിരുന്നവരെ ക്ലോസ് റെയ്ഞ്ചില് വെടിവയ്ക്കുകയായിരുന്നുവെന്നും കാനം പറഞ്ഞു.\n18:31 (IST)30 Oct 2019\nകേരളത്തിൽ മഴ ശക്തമാകും, നാളെ നാലു ജില്ലകളിൽ ഓറഞ്ച് അലർട്ട്\nകേരളത്തിൽ ഇന്നു നിരവധി ഇടങ്ങളിൽ മഴ ലഭിച്ചു. കൊല്ലത്തെ ആര്യങ്കാവിലും ആലപ്പുഴയിലെ മാവേലിക്കരയിലുമാണ് ഏറ്റവും കൂടുതൽ മഴ ലഭിച്ചത്,4സെന്റിമീറ്റർ വീതം. തിരുവനന്തപുരം, ഇടുക്കി, കൊല്ലം, ആലപ്പുഴ, കാസർകോട്, കണ്ണൂർ ജില്ലകളിലെ ചില പ്രദേശങ്ങളിലും ഇന്നു മഴ പെയ്തു. നവംബർ ഒന്നുവരെ കേരളത്തിലെ നിരവധി പ്രദേശങ്ങളിൽ ഇടിമിന്നലോടു കൂടിയ ശക്തമായ മഴ പെയ്യുമെന്നാണ് കാലാവസ്ഥ പ്രവചനം. ഈ മൂന്നു ദിവസവും കാലാവസ്ഥ മുന്നറിയിപ്പുണ്ട്. Read More\n18:04 (IST)30 Oct 2019\nഅക്ഷയ AK-417 ഭാഗ്യക്കുറി, ഒന്നാം സമ്മാനം കോട്ടയം ജില്ലയിൽ വിറ്റ ടിക്കറ്റിന്\nതിരുവനന്തപുരം: കേരള സംസ്ഥാന ഭാഗ്യക്കുറി വകുപ്പിന്റെ അക്ഷയ AK-417 ഭാഗ്യക്കുറിയുടെ ഫലം പ്രഖ്യാപിച്ചു. ഒന്നാം സമ്മാനം കോട്ടയം ജില്ലയിൽ വിറ്റ AC 142224 എന്ന ടിക്കറ്റ് നമ്പരിനു ലഭിച്ചു. രണ്ടാം സമ്മാനം തിരുവനന്തപുരം ജില്ലയിൽ വിറ്റ AA 947723 എന്ന ടിക്കറ്റ് നമ്പരിനു ലഭിച്ചു. ഭാഗ്യക്കുറിയുടെ ഫലം കേരള സംസ്ഥാന ഭാഗ്യക്കുറി വകുപ്പിന്റെ വെബ്സൈറ്റിലോ ഔദ്യോഗിക അറിയിപ്പുമായോ ഒത്തു നോക്കേണ്ടതാണ്. Read More\n16:44 (IST)30 Oct 2019\nനേത്രാവതി എക്‌സ്‌പ്രസിന്റെ എൻജിനും ബോഗിയും വേർപെട്ടു, വൻ ദുരന്തം ഒഴിവായി\nതിരുവനന്തപുരത്തുനിന്നും പുറപ്പെട്ട നേത്രാവതി എക്‌സ്‌പ്രസിന്റെ ബോഗി വേർപെട്ടു. പേട്ട റെയിൽവേ സ്റ്റേഷനു സമീപത്തുവച്ച് ഇന്നു രാവിലെയായിരുന്നു സംഭവം. ട്രെയിനിനു വേഗം കുറവായിരുന്നതിനാൽ വൻ ദുരന്തം ഒഴിവായെന്ന് റെയിൽവേ വൃത്തങ്ങൾ പറഞ്ഞു. Read More\n16:38 (IST)30 Oct 2019\nടെലഗ്രാമില് അഗ്ലീല ദൃശ്യങ്ങള് പോസ്റ്റ് ചെയ്യുന്നവരെ കണ്ടെത്താനാവുമെന്ന് ഹൈക്കോടതി\nസോഷ്യല് മീഡിയയിലെ വിഡിയോ ആപ്ലിക്കേഷനായ 'ടെലഗ്രാമില് അഗ്ലീല ദൃശ്യങ്ങള് പോസ്റ്റ് ചെയ്യുന്നവരെ കണ്ടെത്താനാവുമെന്ന് ഹൈക്കോടതി. ചിത്രങ്ങളും ദൃശ്യങ്ങളും ആദ്യം പേസ്റ്റ് ചെയ്യുന്നവരെ കണ്ടെത്താന് സാങ്കേതിക വിദ്യയുണ്ടന്ന് വിദഗ്ധര് വ്യക്തമാക്കിയിട്ടുണ്ടന്നും കോടതി വാക്കാല് പരാമര്‍ശിച്ചു .പോസ്റ്റുകളുടെ പ്രഭവ കേന്ദ്രം തിരിച്ചറിയാന് കഴിയുന്നില്ലന്ന് കേന്ദ്രം അറിയിച്ചപ്പോഴാണ് വാട്‌സാപ്പിന്റെ കാര്യത്തില് സാധ്യമാണന്ന് ഐഐടി വിദഗ്ധന് ചെന്നൈ ഹൈക്കോടതിയില് വ്യക്തമാക്കിയതായി ചീഫ് ജസ്റ്റീസ് എസ് മണികുമാര് ചുണ്ടിക്കാട്ടിയത്.\n16:08 (IST)30 Oct 2019\nമാവോവാദികള് കൊല്ലപ്പെട്ടത് രൂക്ഷമായ ഏറ്റുമുട്ടലിനെ തുടര്‍ന്നാണെന്ന് പാലക്കാട് എസ്.പി\nഅട്ടപ്പാടി വനത്തിലെ മഞ്ചിക്കണ്ടിയില് നാല് മാവോവാദികള് കൊല്ലപ്പെട്ടത് രൂക്ഷമായ ഏറ്റുമുട്ടലിനെ തുടര്‍ന്നാണെന്ന് പാലക്കാട് എസ്.പി ശിവവിക്രം ഐ.പി.എസ്. കൊല്ലപ്പെട്ടവരില് നിന്ന് എ.കെ 47 ഉള്‍പ്പടെയുള്ള ആയുധങ്ങള് കണ്ടെത്തിയതായും എസ്.പി വിശദീകരിച്ചു. തിങ്കളാഴ്ച രാവിലെ തുടങ്ങിയ ഓപ്പറേഷനാണ്. തണ്ടര്‍ബോള്‍ട്ട് സംഘം പട്രോളിങ് നടത്തവേ മഞ്ചക്കണ്ടിയില് നിന്ന്4കിലോമീറ്റര് അകലെ വനമേഖലയില് വെച്ച് മാവോവാദികളുടെ സങ്കേതം കാണുകയായിരുന്നു. അതിന് സമീപത്തേക്ക് തണ്ടര്‍ബോള്‍ട്ട് സംഘം നീങ്ങിയപ്പോള് മാവോവാദികള് വെടിയുതിര്‍ത്തു. അപ്പോള് തണ്ടര്‍ബോള്‍ട്ട് സംഘം തിരിച്ചടിച്ചു. ഇതില് മൂന്ന് മാവോവാദികള് കൊല്ലപ്പെടുകയായിരുന്നുവെന്നും എസ്.പി.\n15:26 (IST)30 Oct 2019\nയുവനിര, ആവേശനിര; സന്തോഷ് ട്രോഫിക്കുള്ള കേരള ടീമിനെ മിഥുന് നയിക്കും\nസന്തോഷ് ട്രോഫി ഫുട്‌ബോള് ദക്ഷിണ മേഖല യോഗ്യതാ മത്സരങ്ങള്‍ക്കുള്ള കേരള ടീമിനെ നയിക്കുക ഗോള് കീപ്പര് വി.മിഥുന്. ടീമിലെ മുതിര്‍ന്ന താരമായ മിഥുന് കഴിഞ്ഞ നാല് സീസണായി കേരള ടീമിലുണ്ട്. ബിനോ ജോര്‍ജാണ് കേരളത്തിന്റെ പരിശീലകന്. 20 അംഗ ടീമിനെ പ്രഖ്യാപിച്ചു. യോഗ്യതാ റൗണ്ടില് ആന്ധ്രയ്ക്കും തമിഴ്‌നാടിനുമൊപ്പം ഗ്രൂപ്പ് എയിലാണ് കേരളത്തിന്റെ സ്ഥാനം. നവംബര് അഞ്ചിന് ആന്ധ്രയ്‌ക്കെതിരെയാണ് ആദ്യ മത്സരം. ഒൻപതാം തീയതി തമിഴ്‌നാടിനേയും കേരളം നേരിടും.\n14:57 (IST)30 Oct 2019\nസൗമിനി ജെയിൻ തിരുവനന്തപുരത്ത് എത്തി\nകെപിസിസി അധ്യക്ഷനുമായി കൊച്ചി മേയര് സൗമിനി ജെയിന് ചര്‍ച്ച നടത്തും. സൗമിനി ഇപ്പോള് തിരുവനന്തപുരത്ത് എത്തിയിട്ടുണ്ട്. ചര്‍ച്ച ഉടന് ആരംഭിക്കും.\n13:54 (IST)30 Oct 2019\nഅട്ടപ്പാടി വനത്തില് കൊല്ലപ്പെട്ട മാവോയിസ്റ്റുകളുടെ പോസ്റ്റുമോര്‍ട്ടം തൃശൂര് മെഡിക്കല് കോളജ് ആശുപത്രിയില് തുടരുന്നു. കൊല്ലപ്പെട്ട രമയുടെ ശരീരത്തില് അഞ്ചു തിരകള് കണ്ടെത്തി. തലയില് ഉള്‍പ്പെടെ ശരീരത്തില് വെടിയേറ്റതിന്റെ മുറുവുകള് ഉണ്ട്. രമയുടെയും കാര്‍ത്തിയുടെയും പോസ്റ്റുമോര്‍ട്ടം പൂര്‍ത്തിയായി. മാവോയിസ്റ്റുകള് കൊല്ലപ്പെട്ട മേഖലയില് രണ്ടുപേര് കൂടിയുണ്ടെന്ന സംശയത്തില് അട്ടപ്പാടി വനത്തില് തിരച്ചില് തുടരുകയാണ്.\n13:06 (IST)30 Oct 2019\nഅപകടത്തിനു കാരണം തിരക്കിട്ട സമയക്രമീകരണം\nസംസ്ഥാന ജൂനിയർ മീറ്റിനിടെ ഹാമർ തലയിൽ വീണ് അഭീൽ ജോൺസൺ മരിച്ചത് മല്‍സര നടത്തിപ്പിലെ പിഴവുമൂലമെന്ന് അന്വേഷണ റിപ്പോർട്ട്. അഭീലിന്റെ മരണത്തെക്കുറിച്ച് ഒന്നും പറയാനില്ലെന്നാണ് ഹാമർ മത്സരത്തിന്റെ പൂർണ നടത്തിപ്പ് ചുമതല ഉണ്ടായിരുന്ന ചീഫ് ജഡ്ജ് അന്വേഷണ കമ്മീഷനോട് പറഞ്ഞത്. മത്സരങ്ങൾ തീർക്കാൻ സംഘാടകർ തിരക്കിട്ട് സമയക്രമീകരണം നടത്തിയതാണ് അപകടത്തിലേയ്ക്ക് നയിച്ചതെന്നാണ് കണ്ടെത്തൽ.\n13:04 (IST)30 Oct 2019\nഅട്ടപ്പാടിയില് മാവോയിസ്റ്റുകളെ തണ്ടർബോൾട്ട് സംഘം വെടിവച്ചതിനെ ന്യായീകരിച്ച് മുഖ്യമന്ത്രി പിണറായി വിജയൻ. ആദ്യം വെടിവച്ചത് മാവോയിസ്റ്റുകളാണെന്നും തണ്ടര്‍ബോള്‍ട്ട് സംഘം വെടിവച്ചത് സ്വയരക്ഷയ്ക്ക് വേണ്ടിയാണെന്നും മുഖ്യമന്ത്രി നിയമസഭയിൽ പറഞ്ഞു. മാവോയിസ്റ്റുകളില് നിന്ന് ആയുധം കണ്ടെടുത്തെന്നും വീഴ്‌ചയുണ്ടെങ്കിൽ അന്വേഷിക്കുമെന്നും മുഖ്യമന്ത്രി വ്യക്തമാക്കി.\n11:54 (IST)30 Oct 2019\nഒരാൾക്ക് ഒരു പദവി തത്വത്തെ എതിർത്ത് ചെന്നിത്തല\nകോണ്‍ഗ്രസില് ഒരാള്‍ക്ക് ഒരു പദവിയെന്ന തത്വം നടപ്പാകില്ല. പുനസംഘടനയില് ജനപ്രതിനിധികളേയും ഉള്‍പ്പെടുത്തണമെന്ന് െഎ ഗ്രൂപ്പ് കര്‍ശന നിലപാടെടുത്തതോടെയാണ് നീക്കം ഉപേക്ഷിക്കുന്നത്. ഭാരവാഹികളുടെ അന്തിമപട്ടിക ഇന്നോ നാളോയെ ഹൈക്കമാന്‍ഡിന് സമര്‍പ്പിക്കും. ഈയാഴ്ച അവസാനത്തോടെ നേതാക്കള് ഡല്‍ഹിക്ക് പോകും.\n11:53 (IST)30 Oct 2019\nടയർ വിവാദത്തിൽ വിശദീകരണവുമായി മന്ത്രി എം.എം.മണി\n11:30 (IST)30 Oct 2019\nസ്വര്‍ണം, പെട്രോള്-ഡീസല് വില, രൂപയുടെ വിനിമയ നിരക്ക്\nതിരുവനന്തപുരം, എറണാകുളം, കോഴിക്കോട് നഗരങ്ങളിൽ പെട്രോൾ വിലയിലും ഡീസൽ വിലയിലും വലിയ മാറ്റമില്ല. കേരളത്തിൽ സ്വർണവില കുറഞ്ഞു. ഗ്രാമിനു 30 രൂപയും പവനു 240 രൂപയുമാണു കുറഞ്ഞത്. കഴിഞ്ഞ ഏതാനും ദിവസമായി സ്വർണവിലയിൽ മാറ്റമില്ലായിരുന്നു. ഡോളറിനെതിരെ രൂപയുടെ മൂല്യം ഇന്നു 70.97 എന്ന നിലയിലാണ്. Read More\n11:06 (IST)30 Oct 2019\nകുട്ടികളുടെ രക്തം ചിന്തിച്ചുള്ള സത്യം ചെയ്യലിൽ ബാലാവകാശ കമ്മീഷൻ കേസെടുത്തു\nകുട്ടികളുടെ വിരലിൽ നിന്ന് രക്തം ചിന്തിച്ച് ‘സത്യം' എന്നെഴുതിച്ചതായുള്ള മാധ്യമവാർത്തകളുടെ അടിസ്ഥാനത്തിൽ സംസ്ഥാന ബാലാവകാശ സംരക്ഷണ കമീഷൻ ചെയർമാൻ പി സുരേഷ് സ്വമേധയാ കേസെടുത്തു. കോതമംഗലം മാർത്തോമ ചെറിയ പള്ളിയിൽ യാക്കോബായ സഭയുടെ അഖില മലങ്കര സഭ സൺഡേ സ്കൂൾ പ്രാർഥന കൂട്ടായ്മയിലാണ് സംഭവം. പള്ളിത്തർക്കത്തിന്റെ പേരിൽ വിളിച്ചു കൂട്ടിയ പ്രതിഷേധ കൂട്ടായ്മയിൽ ചില കുട്ടികൾ സൂചിമുന കുത്തി വിരലിൽ മുറിവുണ്ടാക്കി പൊടിഞ്ഞ ചോര കൊണ്ട് സത്യം എന്ന് പേപ്പറി എഴുതുകയായിരുന്നു എന്നാണ് വാർത്ത.\n11:04 (IST)30 Oct 2019\nഅക്ഷയ AK-417 ഭാഗ്യക്കുറിയുടെ ഫലം ഇന്ന് അറിയാം\nകേരള സംസ്ഥാന ഭാഗ്യക്കുറി വകുപ്പിന്റെ അക്ഷയ AK-417 ഭാഗ്യക്കുറിയുടെ ഫലം ഇന്ന് അറിയാം. വിശദമായ ഫലം വൈകിട്ട് നാലു മണിയോടെ ലോട്ടറി വകുപ്പിന്റെ ഔദ്യോഗിക വെബ്സൈറ്റിൽ അറിയാം. Read More\n11:00 (IST)30 Oct 2019\nഡിവൈഎഫ്‌ഐയെ പരിഹസിച്ച് കോണ്‍ഗ്രസ്\nവാളയാര് വിഷയത്തില് ഡിവൈഎഫ്‌ഐയെ പരിഹസിച്ച് കോണ്‍ഗ്രസ്. തൃശൂര് സ്വരാജ് റൗണ്ടിലും നഗര പരിസരത്തും യൂത്ത് കോണ്‍ഗ്രസ് പ്രവര്‍ത്തകര് ഡിവൈഎഫ്‌ഐക്കെതിരെ നോട്ടീസ് പതിച്ചു. വാളയാര് വിഷയത്തില് ഡിവൈഎഫ്‌ഐ പ്രതികരിച്ചില്ലെന്ന് ആരോപിച്ചായിരുന്നു നോട്ടീസുകള്. ഡിവൈഎഫ്‌ഐക്കെതിരെ ലുക്കൗട്ട് നോട്ടീസുകളാണ് പതിച്ചത്. ഉഗാണ്ട,പോളണ്ട് തുടങ്ങിയ രാജ്യങ്ങളില് എന്തു സംഭവിച്ചാലും ഉടൻ പ്രതികരണവുമായി എത്തുന്ന ഡിവൈഎഫ്ഐ നേതാക്കള് വാളയാര് പ്രശ്‌നത്തിൽ എന്തുകൊണ്ട് പ്രതികരിക്കുന്നില്ലെന്നാണ് യൂത്ത് കോണ്‍ഗ്രസ് ചോദിക്കുന്നത്. വാളയാർ വിഷയത്തിൽ പ്രതികരിക്കാതെ ഡിവെെഎഫ്ഐ നാടുവിട്ടിരിക്കുകയാണെന്ന് നോട്ടീസിൽ പരിഹസിച്ചിരിക്കുന്നു. ഡിവൈഎഫ്ഐ നേതാക്കളെ എവിടെയങ്കിലും കണ്ടു കിട്ടിയാല് ഉടൻ എകെജി സെന്ററിൽ ഏല്‍പ്പിക്കണമെന്നും നോട്ടീസില് പറയുന്നു.\n10:31 (IST)30 Oct 2019\nമൂന്ന് ജില്ലകളിൽ ഓറഞ്ച് അലർട്ട്\nതെക്കന് ജില്ലകളില് ഇന്ന് കനത്ത മഴയ്ക്ക് സാധ്യത. രാവിലെ മുതല് പലയിടത്തും മഴ ലഭിക്കുന്നുണ്ട്. തിരുവനന്തപുരം, കൊല്ലം ജില്ലകളില് അതിരാവിലെ മുതല് ഭേദപ്പെട്ട മഴ ലഭിച്ചു. മഴ ഇനിയും തുടരാനാണ് സാധ്യത. തെക്കന് ജില്ലകള്‍ക്കു പുറമേ മധ്യകേരളത്തിലും മഴ ലഭിക്കുമെന്നാണ് കാലാവസ്ഥ നിരീക്ഷണ കേന്ദ്രം അറിയിക്കുന്നത്. മൂന്ന് ജില്ലകളില് ഇന്ന് ഓറഞ്ച് അലര്‍ട്ട് പ്രഖ്യാപിച്ചിട്ടുണ്ട്. ആലപ്പുഴ, എറണാകുളം, ഇടുക്കി എന്നീ ജില്ലകളിലാണ് ഓറഞ്ച് അലര്‍ട്ട്. തിരുവനന്തപുരം, കൊല്ലം, തൃശൂര്, പാലക്കാട് ജില്ലകളില് ഇന്ന് യെല്ലോ അലര്‍ട്ട് പ്രഖ്യാപിച്ചിട്ടുണ്ട്.\nവാളയാർ വിഷയത്തിൽ ഇടപെട്ട് ഗവർണർ\nവാളയാര് പീഡനക്കേസ് പ്രതികളെ വെറുതെവിട്ട നടപടിയില് പ്രതിഷേധം കനക്കുമ്പോള് വിഷയത്തില് ഇടപെട്ട് ഗവര്‍ണര് ആരിഫ് മുഹമ്മദ് ഖാന്. വാളയാറില് ഇരകളായ പെണ്‍കുട്ടികളുടെ കുടുംബത്തിനു നീതി ലഭ്യമാക്കും. വിഷയത്തില് സര്‍ക്കാരിനോട് റിപ്പോര്‍ട്ട് തേടിയിട്ടുണ്ട്. വിശദമായ അന്വേഷണം നടക്കുന്നതായി സര്‍ക്കാര് അറിയിച്ചെന്നും ഗവര്‍ണര് പറഞ്ഞു.\n10:30 (IST)30 Oct 2019\nസൗമിനി ജെയിന് ഇന്ന് രാജി പ്രഖ്യാപനം നടത്തിയേക്കുമെന്ന് സൂചന\nകൊച്ചി മേയര് സൗമിനി ജെയിന് ഇന്ന് രാജി പ്രഖ്യാപനം നടത്തിയേക്കുമെന്ന് സൂചന. കെപിസിസി അധ്യക്ഷന് മുല്ലപ്പള്ളി രാമചന്ദ്രന് സൗമിനി ജെയിനെ തിരുവനന്തപുരത്തേക്ക് വിളിച്ചിട്ടുണ്ട്. പാര്‍ട്ടി നേരിട്ടു ഇടപെട്ട് സൗമിനിയെ മാറ്റിയേക്കുമെന്നാണ് സൂചന. രാജിവയ്ക്കണമെന്ന് കെപിസിസി അധ്യക്ഷന് ആവശ്യപ്പെട്ടാല് സൗമിനിക്ക് മേയര് സ്ഥാനം ഒഴിയേണ്ടിവരും. കെപിസിസി അധ്യക്ഷന് വിളിപ്പിച്ച സാഹചര്യത്തില് ഇന്നു തന്നെ സൗമിനി ജെയിന് തിരുവനന്തപുരത്ത് എത്തും.\nKerala News Today Live Updates: വാളയാര് കേസില് സംസ്ഥാന പൊലീസ് മേധാവിക്കും ചീഫ് സെക്രട്ടറിക്കും ദേശീയ പട്ടികജാതി, പട്ടികവർഗ കമ്മീഷന് സമന്‍സ് അയയ്ക്കും. മരിച്ച പെണ്‍കുട്ടികളുടെ വീട് സന്ദര്‍ശിച്ച ശേഷം കമ്മീഷന് വൈസ് ചെയര്‍മാന് എല്.മുരുകനാണ് ഇക്കാര്യം അറിയിച്ചത്. കേസിൽ പബ്ലിക് പ്രോസിക്യൂട്ടറുടെ ഭാഗത്തു വീഴ്‌ച സംഭവിച്ചതായി കമ്മീഷൻ വെെസ് ചെയർമാൻ മാധ്യമങ്ങളോട് പറഞ്ഞു. പൊലീസിന്റെ ഭാഗത്തും അനാസ്ഥയുണ്ടായിട്ടുണ്ട്. അതിനാൽ, ഡിജിപിയെയും ചീഫ് സെക്രട്ടറിയെയും വിളിച്ചുവരുത്തുമെന്നും കമ്മീഷൻ വെെസ് ചെയർമാൻ മാധ്യമങ്ങളോട് വ്യക്തമാക്കി.\nവ്യാജ ഏറ്റുമുട്ടലിലൂടെ മാവോയിസ്റ്റുകളെ കൂട്ടത്തോടെ കൊന്നൊടുക്കുന്നത് കടുത്ത മനുഷ്യാവകാശ ലംഘനമാണെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രന്. ആറ് ഏറ്റുമുട്ടലുകളിലായി ഏഴു പേരെയാണ് പിണറായി വിജയന് സര്‍ക്കാര് അധികാരമേറ്റശേഷം കൊന്നൊടുക്കിയത്. ഒരു കമ്യൂണിസ്റ്റ് സര്‍ക്കാരിന് ഒട്ടും ഭൂഷണമല്ലാത്ത നടപടിയാണിതെന്നും മുല്ലപ്പള്ളി രാമചന്ദ്രൻ.\nKerala news today live updates october 30th traffic death railway weather


PHEONIX: ഞാന് കണ്ട സിനിമ - സപ്തമശ്രീ തസ്കരാ:\nപോസ്റ്റ് ചെയ്തത് Pheonix ല് 8:54 AM\nശിഹാബ്മദാരി 2014, ഡിസംബർ 26 2:43 PM\nവളരെ ചുരുക്കി ?\nvineeth vava 2014, ഡിസംബർ 26 6:49 PM\nഅനില് രാധാകൃഷ്ണന് ഒരു മണ്ടന് സംവിധായകന് ആണെന്ന് തോന്നുന്നില്ല... ഈ ചിത്രത്തിലും പരോക്ഷമായ ഒരു വിമര്‍ശനം പുള്ളി പറയുന്നുണ്ട്.. അവസാന സീനില് പദ്മനാഭസ്വാമിക്ഷേത്രം കാണിക്കുന്നതും പിന്നെ പ്രിത്വിയുടെ കഥാപാത്രത്തെയും സിനിമയുടെ കഥയുമായി ഒന്ന് കൂട്ടിവായിച്ചാല് മതി...\nകേരളം അടുത്തിടെ ചര്‍ച്ച ചെയ്ത ഒരുവിഷയം തന്നെയാണത്. ഭൂരിഭാഗം വരുന്ന പ്രേക്ഷകരും അത് അന്വേഷിച്ചു പോയില്ല.....\nന്താ ശരിയല്ലേ ?????\najith 2014, ഡിസംബർ 27 4:21 PM\nഞാനും കണ്ടു. നല്ല ഒരു എന്റര്‍ടെയിനര്\nപ്രവീണ് ശേഖര് 2014, ഡിസംബർ 28 6:26 PM\nപ്രേക്ഷകനെ രസിപ്പിക്കുന്ന നർമ്മ മുഹൂർത്തങ്ങൾ സിനിമയിലുടനീളം ഉള്ളത് കൊണ്ട് സിനിമ ഒരു പ്രേക്ഷകനെയും നിരാശപ്പെടുത്തില്ല. അതേ സമയം തിരക്കഥയിലെ യുക്തി രഹിതമായ സന്ദർഭങ്ങളെ ചോദ്യം ചെയ്യാനും നിരീക്ഷിക്കാനും നിന്നാൽ സിനിമയെ അത്ര കണ്ട് പുകഴ്ത്താനും സാധ്യമല്ല. പ്രേക്ഷകരെ രസിപ്പിക്കുക എന്നത് മാത്രമായിരിക്കാം ഒരു പക്ഷേ സംവിധായകന്റെയും ലക്ഷ്യം. തൃശ്ശൂർ ഭാഷയാണ് ഈ സിനിമയുടെ ഒരു ആത്മാവ് എന്ന് വേണമെങ്കിൽ പറയാം. കഥയേക്കാളും കഥാപാത്രങ്ങൾ കൈയ്യടി നേടുന്നത് ആ ഒരൊറ്റ കാരണം കൊണ്ടാണ്. ചെമ്പൻ വിനോദ് അവതരിപ്പിച്ച മാർട്ടിൻ എന്ന കള്ളൻ വേഷമാണ് പ്രേക്ഷകരെ ഏറ്റവും കൂടുതൽ രസിപ്പിക്കുക എന്ന കാര്യത്തിൽ തർക്കമില്ല. ലിജോ ജോസ് പല്ലിശേരിയുടെ പള്ളീലച്ചൻ വേഷവും രസകരമായിരുന്നു. അസിഫ് അലി, നീരജ് മാധവ്, സുധീർ കരമന തുടങ്ങിയവരുടെ സാന്നിധ്യം ശ്രദ്ധേയമായപ്പോൾ പ്രിഥ്വി രാജ് എന്ന നടന് തൃശ്ശൂർ ഭാഷ വഴങ്ങാത്ത പ്രതീതി സിനിമയിൽ പലയിടത്തും കാണപ്പെട്ടു (അതിന്റെ ന്യായീകരണങ്ങൾ ക്ലൈമാക്സ് തരുന്നുണ്ടെങ്കിൽ കൂടി). ലോജിക്കുകളെ കുറിച്ച് ചിന്തിക്കാതെ ചുമ്മാ കണ്ടിരിക്കാൻ പറ്റിയ ഒരു സിനിമ. ബോറടിപ്പിക്കില്ല എന്ന ഗ്യാരണ്ടി മാത്രം പറയാം.\nMy Rating = 6.5/10\nബിലാത്തിപട്ടണം Muralee Mukundan 2015, ജനുവരി42:32 PM\nഇനി ഈ ഏഴ് കള്ളന്മാരെ കാണണമെന്നുണ്ട്


നടൻ സെന്തിൽ കൃഷ്ണ വിവാഹിതനായി; ചിത്രങ്ങൾ കാണാം -\nHome Film നടൻ സെന്തിൽ കൃഷ്ണ വിവാഹിതനായി; ചിത്രങ്ങൾ കാണാം\nനടൻ സെന്തിൽ കൃഷ്ണ വിവാഹിതനായി; ചിത്രങ്ങൾ കാണാം\nനടൻ സെന്തിൽ കൃഷ്ണ വിവാഹിതനായി. കോഴിക്കോട് സ്വദേശി അഖിലയാണ് വധു. ബന്ധുക്കളുടെയും അടുത്ത സുഹൃത്തുക്കളുടേയും സാന്നിധ്യത്തിൽ ഗുരുവായൂരിൽ വച്ച് ഇന്നലെയായിരുന്നു വിവാഹം. വിവാഹ സത്കാരം തിങ്കളാഴ്ച തിരുവനന്തപുരത്ത് വച്ച് നടക്കും.


You are here: Home കേരളം തിരുവനന്തപുരം അഗസ്ത്യകൂടത്തിന്റെ നെറുകയിൽ\nWritten by വെള്ളായണി വിജയൻ\nThursday, 21 June 2012 05:02\nഅഗസ്ത്യകൂടത്തിലേക്കുള്ള യാത്ര കുട്ടിക്കാലം മുതലുള്ള ആഗ്രഹമായിരുന്നു. എന്നാൽ വിദ്യാഭ്യാസം, ജോലി തുടങ്ങിയ തിരക്കുകൾ കാരണം ആഗ്രഹം മാറ്റിവയ്ക്കേണ്ടിവന്നു. ജോലിയിൽ നിന്നും റിട്ടയർ ചെയ്തതിന് ശേഷം ആഗ്രഹത്തിന് ജീവൻ വെച്ചു. അതിലേക്കായി സമപ്രായക്കാരായ രണ്ട് സുഹൃത്തുക്കളെ കൂടെ കൂട്ടി.\nവർഷത്തിൽ ഒരിക്കൽ ജനുവരി മദ്ധ്യത്തോടുക്കൂടി ആരംഭിച്ച് ശിവരാത്രി വരെ നീളുന്ന അഗസ്ത്യകൂടയാത്രക്ക് വനം വകുപ്പിന്റെ അനുമതി വേണം. തിരുവനന്തപുരത്ത് പി.റ്റി.പി. നഗറിലുള്ള വൈൽഡ് ലൈഫ് വാർഡന്റെ ഓഫീസ്സിൽ നിന്നുമാണ് യാത്രക്കുള്ള പാസ്സുകൾ വിതരണം ചെയ്യുന്നത്. ഈ വർഷം ജനുവരി 11-മുതൽ പാസ്സുകൾ വിതരണം ചെയ്യുമെന്ന് അറിഞ്ഞതിനെ തുടർന്ന് ഞാനും സുഹൃത്തായ അരുളപ്പനും കൂടി പി.റ്റി.പി.നഗറിലുള്ള വൈൽഡ് ലൈഫ് വാർഡന്റെ ഓഫീസ്സിൽ രാവിലെ 8 മണിക്ക് തന്നെ എത്തി. പൂരപ്പറമ്പിലെ ആൾക്കൂട്ടത്തെ വെല്ലുന്ന ജനപ്രളയം അതിരാവിലെ തന്നെ അവിടെ തമ്പടിച്ചിരിക്കുന്ന കാഴ്ചയാണ് കാണാൻ കഴിഞ്ഞത്. യാത്രയുടെ കാര്യം സ്വാഹ: ആകുമോ എന്ന ആശങ്ക മനസ്സിൽ കൂട് കെട്ടി. എല്ലാം മാറ്റിവച്ച് ഞങ്ങളും ആ ആൾക്കൂട്ടത്തിനിടയിലൂടെ ക്യൂവിൽ സ്ഥാനം പിടിച്ചു. ടോക്കൺ എടുപ്പ് മുതൽ ഒരാൾക്ക് 350 രൂപ വീതം അടച്ച് അപേക്ഷാഫാറം വാങ്ങുന്നത് വരെയുള്ള ജോലി അതികഠിനം തന്നെ. അപേക്ഷേയോടൊപ്പം ഫോട്ടോ പതിച്ച ഐഡന്റിറ്റി കാർഡിന്റെ രണ്ട് ഫോട്ടോകോപ്പിയും നൽകണമെന്ന് അപ്പോഴാണ് അറിയുന്നത്. ഐ. ഡി. കാർഡ് എടുത്തിട്ടില്ലാത്തതിനാൽ അതെടുക്കാൻ വീണ്ടും വീട്ടിലേക്ക് പോവേണ്ടി വന്നു. എന്തായാലും വൈകുന്നേരത്തോടെ മൂന്ന് പേർക്കുമുള്ള പാസ്സുകൾ സംഘടിപ്പിച്ചു.\nജനുവരി 29 നാണ് യാത്രക്കായി ബോണക്കാട് ഫോറസ്റ്റ് സ്റ്റേഷനിൽ റിപ്പോർട്ട് ചെയ്യേണ്ടത്. നടാടെയാണ് എന്റെ യാത്രയെങ്കിലും മറ്റ് സുഹൃത്തുക്കൾ നിരവധി തവണ അഗസ്ത്യകൂടം സന്ദർശിച്ചിട്ടുള്ളവരാണ്. ഒരാഴ്ച മുൻപ് തന്നെ ഒരുക്കങ്ങൾ തുടങ്ങി. മുടങ്ങിക്കിടന്ന ചില യോഗാസനമുറകൾ പ്രാക്റ്റീസ് ചെയ്ത് തുടങ്ങി. അങ്ങനെ ആ ദിവസവും വന്നെത്തി. വെളുപ്പാൻ കാലത്ത്4മണിക്ക് ശ്രീ അരുളപ്പന്റെ കാറിൽ കാട്ടാക്കട-ആര്യനാട്- വിതുര വഴി യാത്ര ചെയ്ത്7മണിക്ക് വിതുരയിലെത്തി. അവിടെ നിന്നും ബോണക്കാട്ടേക്കുള്ള യാത്ര അതികഠിനമായിരുന്നു. തേയില എസ്റ്റേറ്റ് വഴിയുള്ള റോഡ് കുണ്ടും കുഴിയും നിറഞ്ഞ് ഗതാഗതയോഗ്യമല്ലാതായിത്തീർന്നിട്ട് കാലങ്ങളേറെയായിരിക്കുന്നു. തലേന്ന് പെയ്ത മഴയിൽ ചെളിയുടെ അയ്യരുകളി. വനംവകുപ്പും, മറ്റ് അധികാരികളും ഇത് കണ്ടമട്ടില്ല. വിധിയെ പഴിച്ച് ബുദ്ധിമുട്ടി 8 മണിയോടെ ഞങ്ങൾ ബോണക്കാട് വനം വകുപ്പിന്റെ പിക്കറ്റ് സ്റ്റേഷനിൽ എത്തി.\nബോണക്കാട് ഫോറസ്റ്റ് പിക്കറ്റ് സ്റ്റേഷൻ കവാടം\nമലയുടെ മറ്റൊരു കാഴ്ച\nവാഹനം പാർക്ക് ചെയ്യാൻ സൗകര്യമേർപ്പെടുത്തിയിട്ടുണ്ടെന്ന് പാസ്സിന്റെ മറുവശത്ത് അച്ചടിച്ചിരുന്നുവെങ്കിലും പാർക്കിംഗ് ഗ്രൗണ്ട് ഒന്നും അവിടെ കണ്ടില്ല. ഇടുങ്ങിയ വഴിയുടെ ഓരത്ത് വണ്ടി പാർക്ക് ചെയ്ത് ഞങ്ങൾ ഓഫീസ്സിനകത്തേക്ക് കയറി. എട്ടരയോടെ ഉദ്യോഗസ്ഥരുടെ പരിശോധന തുടങ്ങി. കാറിന് 100 രൂപയും ക്യാമറയ്ക്ക് 50 രൂപ വീതവും ഈടാക്കി ബാഗുകളൊക്കെ പരിശോധിച്ച് ഞങ്ങളെ കാട്ടിനകത്തേക്ക് കടത്തി വിട്ടു. രാവിലത്തേയും ഉച്ചനേരത്തേയും ഭക്ഷണം അവിടെ പ്രവർത്തിച്ച് വരുന്ന ഭക്ഷണശാലയിൽ നിന്നും പാർസൽ ലഭിക്കുമെന്ന് അറിയിപ്പുണ്ടായെങ്കിലും ഞങ്ങൾ വാങ്ങിയില്ല. പ്രഭാതഭക്ഷണത്തിന് ഇഡലിയും ഉച്ചക്ക് പൊതിച്ചോറും ഞങ്ങൾ കരുതിയിരുന്നു. ബോണക്കാട്ട് വച്ച് തന്നെ ഇഡലി അകത്താക്കി ലഗ്ഗേജിന്റെ ഭാരം\nബോണക്കാട് നിന്നും അതിരുമല ഇടത്താവളം വരെ 14 കിലോമീറ്റർ ദൂരമുണ്ടെന്നും, യാത്ര അതീവ ദുഷ്കരമാണെന്നും സുഹൃത്തുക്കൾ മുന്നറിയിപ്പ് നൽകിയിരുന്നു. പിക്കറ്റ് സ്റ്റേഷനിൽ നിന്നും സംഘടിപ്പിച്ച5അടിയോളം നീളമുള്ള മൂന്ന് കമ്പുകളുമായി ഞങ്ങൾ മൂന്നംഗ സംഘം സാവധാനത്തിൽ നടത്തയാരംഭിച്ചു. ഏകദേശം രണ്ട് കിലോമീറ്ററോളം നിരപ്പായ പാതയാണ്.\nഅവിടം പിന്നിട്ടപ്പോൾ ഇടതൂർന്ന ഘോരവനമായി. കുറെ ദൂരം വന്മരങ്ങളോട് കൂടിയ കാട്. ചെറിയ കയറ്റങ്ങളും ഇറക്കങ്ങളും കൊച്ച് കൊച്ച് നീർച്ചോലകളുമായി കാനനപാത നീണ്ട് കിടക്കുന്നു. ഇടക്കിടെ പുൽമേടുകളും കാണാനായി. കടപുഴകിയ വന്മരങ്ങൾ വഴിമുടക്കിക്കിടക്കുന്നു. അവക്കിടയിലൂടെ ഞങ്ങൾ ഊർന്ന് കയറി മുന്നോട്ട് നീങ്ങി. ജൈവവൈവിദ്ധ്യങ്ങൾ നിറഞ്ഞ വനമേഖലയിലൂടെ കാനനഭംഗി ആവോളം ആസ്വദിച്ച് ഞങ്ങൾ നടന്ന് കൊണ്ടേയിരുന്നു. ജീവിതത്തിൽ ഇന്നേവരെ കണ്ടിട്ടില്ലാത്ത പേരറിയാൻ കഴിയാത്ത വിവിധതരം മരങ്ങൾ, പല ജാതി പക്ഷികൾ, കാട്ടുകോഴികൾ, തുടങ്ങിയവയുടെ സാന്നിദ്ധ്യം മനസ്സിനെ ഉത്സാഹഭരിതമാക്കി. ചീവീടിന്റെ അലോസരപ്പെടുത്തുന്ന ശബ്ദം മുതൽ ക്ലാർനറ്റ്, ഓടക്കുഴൽ, തുടങ്ങിയവയുടെ നാദത്തെ വെല്ലുന്ന പാട്ട് വരെ കർണ്ണപുടങ്ങൾക്ക് അമൃതായി. പ്രകൃതിയെ പ്രണയിക്കുന്ന ആളുകൾക്ക് ഈ യാത്ര ഒരു ആഘോഷമാക്കാം.\nലാത്തിമൊട്ട, ബോണാഫാൾസ്, കരമനയാർ, വാഴപൈതിയാർ, തുടങ്ങിയ വനംവകുപ്പിന്റെ ഇടത്താവളങ്ങൾ ഒന്നൊന്നായി ഞങ്ങൾ പിന്നിട്ട് കൊണ്ടേയിരുന്നു. ചെറുതും വലുതുമായ വെള്ളച്ചാട്ടങ്ങളോടുകൂടിയ നിരവധി കാട്ടുചോലകൾ ഞങ്ങൾക്ക് ദാഹജലമേകി. കാട്ടരുവികളിലെ തെളിനീരിന് എന്തെന്നില്ലാത്ത രുചി. ആന, കരടി, കടുവ, കാട്ടുപോത്ത്, മ്ലാവ്, കേഴമാൻ തുടങ്ങിയ വന്യമൃഗങ്ങൾ കാട്ടിൽ സ്വൈരവിഹാരം നടത്തുമെന്ന് ഗൈഡ് മുന്നറിയിപ്പ് നൽകിയിരുന്നു. എന്നാൽ യാത്രക്കിടയിൽ വന്യമൃഗങ്ങളെയൊന്നിനേയും കാണാൻ സാധിച്ചില്ല.\nഅട്ടയാറിലെത്തി ചോറുപൊതിയഴിച്ച് കുശാലായി ഊണ് കഴിച്ചു. സമയം പന്ത്രണ്ടര. അരമണിക്കൂർ വിശ്രമിച്ചിട്ട് വീണ്ടും യാത്രയാരംഭിച്ചു. സൂര്യപ്രകാശം അരിച്ചിറങ്ങുന്ന കൊടുംകാടിന് നടുവിലൂടെയും ഞങ്ങൾ കടന്ന് പോയി. ഇടതൂർന്ന ഘോരവനത്തിനുള്ളിലൂടെ നടക്കുമ്പോൾ സുഖകരമായ തണുപ്പ് അനുഭവപ്പെടുന്നുണ്ടായിരുന്നു. നടന്ന് നടന്ന് ഏഴുമടക്കം തേരിയിലെത്തി. കയറ്റം കഠിനമായിരുന്നുവെങ്കിലും ശരിക്കും ആസ്വദിച്ചുള്ള യാത്രയായിരുന്നു അത്. കുറെയധികം ഹെയർപിൻ വളവുകളിലൂടെ മുകളിലേക്ക് കയറിയത് അറിഞ്ഞതേയില്ല. ശരീരം ക്ഷീണിച്ചുവെങ്കിലും മനസ്സിന് എന്തെന്നില്ലാത്ത പ്രസരിപ്പ് അനുഭവപ്പെടുന്നുണ്ടായിരുന്നു.\nമൂന്ന് മണിയോടെ ബേസ് ക്യാമ്പായ അതിരുമലയിലെത്തി. അവിടവിടെ പെട്ടിയും പൊളിഞ്ഞും കോൺക്രീറ്റിളകിയും നിലം പൊത്താറായി നിൽക്കുന്ന വലുപ്പമുള്ള ഒരു കോൺക്രീറ്റ് കെട്ടിടവും, കുറച്ചകലെയായി പുല്ല് മേഞ്ഞ ഒരു ഷെഡും അവിടെ കണ്ടു. ഷെഡ് കാന്റീനും വനംവകുപ്പ് ഓഫീസുമായി പ്രവർത്തിക്കുന്നു. ഡ്യൂട്ടിയിലുള്ള വനംവകുപ്പ് ഉദ്യോഗസ്ഥനെ കാര്യങ്ങൾ ധരിപ്പിച്ച് അഞ്ചുരൂപ വീതം വാടക കൊടുത്ത് മൂന്ന് പായയും സംഘടിപ്പിച്ച് ഞങ്ങൾ ഡോർമിറ്ററിയിലേക്ക് ചേക്കേറി.\nഇരുന്നൂറ് പേരെ ഉൾക്കൊള്ളാനാകുന്ന നെടുനെങ്കൻ കെട്ടിടം അപകടാവസ്ഥയിലാണ്. ഞങ്ങൾ മൂന്ന് പേരും കെട്ടിടത്തിന്റെ ഒരരിക് ചേർന്ന് പായ വിരിച്ച് സ്ഥാനമുറപ്പിച്ചു. വസ്ത്രം മാറി കുളിക്കാനായി വെളിയിലിറങ്ങി. സമയം അഞ്ച് മണിയായിട്ടുണ്ടാകും.നല്ല തണുപ്പ് അനുഭവപ്പെടുന്നുണ്ടായിരുന്നു. തണുപ്പ് വകവയ്കാതെ സമീപത്ത് തന്നെയുള്ള ഒരു ചെറിയ അരുവിയിൽ പോയി കുളിച്ചു വന്നു. ഏഴ് മണിയോടെ കഞ്ഞി റെഡിയായിട്ടുണ്ടെന്നുള്ള അറിയിപ്പ് കിട്ടി. ഉടനെ തന്നെ കാന്റീനിൽ പോയി വയറ് നിറയെ കഞ്ഞി മോന്തി. പയർ തോരനും പർപ്പടകവും അകമ്പടിയായി. അടുത്ത ദിവസത്തേക്കുള്ള പ്രഭാതഭക്ഷണവും ഉച്ചയൂണും ഏർപ്പാടാക്കി തിരിയെ ഡോർമിറ്ററിയിൽ എത്തി. രാത്രിയായതോടെ കാലാവസ്ഥയിൽ മാറ്റങ്ങൾ വന്നു തുടങ്ങി. ഹുങ്കാരശബ്ദത്തോടെ വേഗതയിൽ ചീറിയടിക്കുന്ന ശീതക്കാറ്റ് ഒരു പുത്തൻ അനുഭവമായി. ചാറ്റൽ മഴ പോലെ മഞ്ഞ് പെയ്യുവാൻ തുടങ്ങി. എട്ട് മണിയോടെ എല്ലവരും ഡോർമിറ്ററിയിൽ കയറി കതകടച്ച് ഉറങ്ങാൻ കിടന്നു.\nപിറ്റേന്ന് അതിരാവിലെ തന്നെ ഉണർന്ന് പ്രഭാതകൃത്യങ്ങളെല്ലാം നിർവ്വഹിച്ച് യാത്രക്ക് തയ്യാറായി. കൃത്യം ഏഴ് മണിക്ക് തന്നെ കയറ്റം ആരംഭിക്കണമെന്ന് ഞങ്ങൾ തീരുമാനിച്ചിരുന്നു. കാന്റീനിൽ നിന്നും ഏഴരയോടെ പ്രഭാതഭക്ഷണവും പൊതിഞ്ഞ് വാങ്ങി ഏഴരയോടെ ഞങ്ങൾ അതിരുമലയിൽ നിന്നും കയറ്റമാരംഭിച്ചു. നടന്ന് നടന്ന് വൻവൃക്ഷങ്ങൾ മാത്രമുള്ള ഘോരവനങ്ങളും, ഈറ്റക്കാടുകളും പിന്നിട്ട് ഒരു ചെറിയ നീർച്ചാലിനരുകിൽ ഞങ്ങളെത്തി. അവിടെയിരുന്ന് പ്രഭാതഭക്ഷണം കഴിച്ച് അരുവിയിലെ തെളിനീരിൽ ദാഹമകറ്റി. അരമണിക്കൂർ വിശ്രമിച്ചശേഷം യാത്രയാരംഭിച്ചു. പോകെ പോകെ കാട്ടാനകളുടെ വിക്രിയകൾ കാണാറായി. കൊമ്പുകൾ കൊണ്ട് കുത്തിമറിച്ച മൺകൂനകളും ചവിട്ടിയരച്ച ഈറ്റക്കാടുകളും,ആനപ്പിണ്ടങ്ങളും ആനകളുടെ സാന്നിദ്ധ്യം അകലെയല്ലെന്ന സൂചന തന്നു. ശബ്ദമുണ്ടാക്കാതെ ഞങ്ങൾ നടന്ന് കൊണ്ടേയിരുന്നു. കയറ്റങ്ങളും ഇറക്കങ്ങളുമായി കിലോമീറ്ററുകൾ പിന്നിട്ട് പൊങ്കാലപ്പാറയിലെത്തി. അഗസ്ത്യർസ്വാമിക്ക് നിവേദ്യത്തിനായി ഭക്തർ ഇവിടെയാണ് പൊങ്കാലയിടുന്നത്. വനം വകുപ്പിന്റെ നിരോധനമുണ്ടെങ്കിലും പൊങ്കാലയിടൽ പതിവ് വഴിപാടാണ്. പൊങ്കാലപ്പാറ തമിഴ്നാട്ടിലാണ് സ്ഥിതിചെയ്യുന്നത്. ഞങ്ങളുടെ പിന്നാലെ വന്ന വെഞ്ഞാറമ്മൂടുകാരായ ഒരു സംഘം ഭക്തർ പൊങ്കാലയർപ്പിച്ച ശേഷമാണ് മല കയറിയത്.പൊങ്കാലപ്പാറ പിന്നിട്ടപ്പോൾ കയറ്റം കൂടുതൽ ദുഷ്കരമായി.\nഉരുളൻ കല്ലുകളും പരസ്പരം പിണഞ്ഞ് കിടക്കുന്ന മരങ്ങളുടെ വേരുകളും കടന്ന് വേണം മുന്നോട്ട് പോകുവാൻ. വളർച്ച മുരടിച്ച ബോൺസായ് പോലുള്ള മരങ്ങൾ വഴി നീളെ കാണാനുണ്ട്. പ്രത്യേകതരം കവുങ്ങും വളരുന്നുണ്ട്. ഉയരം കൂടുന്തോറും കയറ്റം കൂടുതൽ കഠിനമായി. അള്ളിപ്പിടിച്ച് കയറേണ്ട പാറകൾ നിരവധി. ചെങ്കുത്തായ ചില പാറകളിൽ ഇരുമ്പ് കയർ വലിയ ആണിയടിച്ച് അതിൽ കെട്ടി താഴേക്കിട്ടിട്ടുണ്ട്. ഈ കയറുകളിൽ തൂങ്ങി മുകളിലേക്ക് കയറണം. ഈ കടമ്പകളെല്ലാം കടന്ന് ഏകദേശം പന്ത്രണ്ട് മണിയോടെ ഞങ്ങൾ അഗസ്ത്യകൂടത്തിന്റെ നെറുകയിൽ എത്തി. 1869 മീറ്റർ ഉയരമുള്ള ആനമുടി കഴിഞ്ഞാൽ ഉയരം കൊണ്ട് രണ്ടാം സ്ഥാനത്ത് നിൽക്കുന്ന ഈ കൊടുമുടിയുടെ ഉച്ചിയിലെത്തിയപ്പോൾ സന്തോഷം കൊണ്ട് തുള്ളിച്ചാടാൻ തോന്നി. ശക്തിയോടെ ചീറിയടിക്കുന്ന തണുത്ത കാറ്റിൽ നിന്നും രക്ഷപ്പെടാൻ പാറപ്പുറത്ത് ഇരിക്കേണ്ടി വന്നു. സൂര്യൻ തലക്ക് നേരെ മുകളിലായിരുന്നുവെങ്കിലും ചൂട് തീരെയില്ലാത്ത സായന്തനത്തിലെ ഒരു പ്രതീതിയാണ് അനുഭവപ്പെട്ടത്. കൂടെക്കൂടെ മൂടൽമഞ്ഞ് വന്ന് മൂടുന്നുണ്ടായിരുന്നു.\nശൈലത്തിന്റെ മറ്റൊരു ദൃശ്യം\nശൈലത്തിന്റെ ഒത്ത നടുവിലായി ഉയരം കുറഞ്ഞ മരക്കൂട്ടങ്ങൾക്കിടയിലായി അഗസ്ത്യർസ്വാമിയുടെ വിഗ്രഹം പ്രതിഷ്ഠിച്ചിരിക്കുന്നു. മല കയറിവരുന്ന തീർഥാടകസംഘങ്ങളെല്ലാം പൂജാദ്രവ്യങ്ങളുമായിട്ടാണ് വന്നിട്ടുള്ളത്. നിരവധിപേരുടെ ഭക്തിനിർഭരമായ പൂജകൾക്കെല്ലാം ഞങ്ങൾ സാക്ഷികളായി. പൂജകളിലെല്ലാം പങ്കെടുത്തതിന് ശേഷം ചുറ്റുമുള്ള കാഴ്ചകൾ കാണാനായി ഞങ്ങൾ കുറച്ചകലേക്ക് മാറി. താഴേക്ക് നോക്കിയപ്പോൾ മൂടൽ മഞ്ഞിനിടയിലൂടെ നിരവധി കാഴ്ചകൾ ഞങ്ങൾക്ക് കാണാനായി. പേപ്പാറ ഡാം, നെയ്യാർഡാം, തിരുനെൽ വേലി, അംബാസമുദ്രം, തുടങ്ങിയ പ്രദേശങ്ങളൊക്കെ കാണാനായി. താമ്രപർണ്ണി, നെയ്യാർ, കരമനയാർ, തുടങ്ങിയവയുടെ പ്രഭവസ്ഥാനം ഇവിടമാണ്. ഇവയിൽ താമ്രപർണ്ണി മാത്രം തമിഴ്നാടിലൂടെ ഒഴുകുന്നു.\nസമുദ്രനിരപ്പിൽ നിന്നും 6129 അടി ഉയരമുള്ള അഗസ്ത്യകൂടത്തിൽ നിന്നും താഴേക്ക് നോക്കിയാൽ കാണുന്ന കാഴ്ച അതിമനോഹരമാണ്. ഒരു പുരുഷായുസ്സിൽ മാത്രം നമുക്ക് ലഭിക്കുന്ന പുണ്യം. അത്രമാത്രം വിവരിക്കാനാവാത്ത ഒരു തരം നിർവൃതിയാണ് നമുക്ക് ലഭിക്കുക. വായിച്ചോ, കേട്ടോ ഉണ്ടാവുന്നതിനേക്കാൾ എത്രയോ മടങ്ങ് വലുതാണ് നമുക്കനുഭവവേദ്യമാവുന്നത്. മലമുകളിൽ അനുഭവപ്പെടുന്ന കാലാവസ്ഥാവ്യതിയാനം കാരണം സമയം കൃത്യമായി നിർണ്ണയിക്കാനാവില്ല. എപ്പോഴും മൂടിക്കെട്ടിയ പ്രതീതി. വാച്ച് നോക്കിയപ്പോൾ ഉച്ചക്ക് ഒരു മണിയായിരിക്കുന്നു. ഞങ്ങൾ തിരിച്ചിറങ്ങുവാൻ തീരുമാനിച്ചു. ഒരിക്കൽ കൂടി അഗസ്ത്യർ സ്വാമിയെ പ്രണമിച്ച ശേഷം മടക്കയാത്രയാരംഭിച്ചു. കയറ്റത്തേക്കാൾ കഠിനമാണ് ഇറക്കം. കരുതലോടെ ഇരുന്നും നിരങ്ങിയും കുത്തനെയുള്ള പാറകളൊക്കെയും പിന്നിട്ടു. സാവധാനത്തിലായി ഞങ്ങളുടെ മടക്കയാത്ര. ചുറ്റുമുള്ള കാടുകളും, മൊട്ടക്കുന്നുകളും, അവയുടെ വന്യഭംഗിയും ആസ്വദിച്ച് ഞങ്ങൾ നടന്ന് കൊണ്ടേയിരുന്നു. ഈറ്റക്കാടുകൾ, പുൽമേടുകൾ, തുടങ്ങിയവയൊക്ക പിന്നിട്ട് പൊങ്കാലപ്പാറയും കടന്ന് ഞങ്ങൾ ഏകദേശം അഞ്ചുമണിയോടെ അതിരുമലയിലെത്തി. നല്ല വിശപ്പുണ്ടായിരുന്നതിനാൽ കൈയും കാലും മുഖവും കഴുകി നേരെ കാന്റീനിലെത്തി ഊണ് കഴിച്ചു. അതിന് ശേഷം ഡോർമിറ്ററിയിലെത്തി കുറച്ച് സമയം വിശ്രമിച്ചു. ആറരയോടെ അടുത്തുള്ള അരുവിയിലെത്തി മേൽ കഴുകിവന്ന് ചൂട് കഞ്ഞിയും കുടിച്ച് ഉറങ്ങാൻ കിടന്നു. ക്ഷീണം കൊണ്ട് ബോധം കെട്ട് ഉറങ്ങിപ്പോയി. രാവിലെ അഞ്ചര മണിക്ക് തന്നെ ഉണർന്ന് പ്രഭാതകർമ്മങ്ങളെല്ലാം നിർവ്വഹിച്ച് മടക്കയാത്രക്ക് തയ്യാറായി. കാന്റീനിൽ വന്ന് പരമ്പുകളെല്ലാം തിരിയെ ഏൽപ്പിച്ച് പ്രഭാതഭക്ഷണം പൊതിഞ്ഞ് വാങ്ങി ഞങ്ങൾ അതിരുമല വിട്ടു. രാവിലെയായതിനാൽ നടത്തം ഉത്സാഹത്തോടെയായി. വനത്തിലെ വന്മരങ്ങൾ നിരീക്ഷിച്ചും പക്ഷിമൃഗാദികളുടെ ശബ്ദകോലാഹലങ്ങൾ ശ്രദ്ധിച്ചും ഞങ്ങൾ കാടിറങ്ങി. മുട്ടിടിച്ചാന്മലയും ഏഴുമടക്കം തേരിയും ഇറങ്ങി ഏകദേശം പത്ത് മണിയോടെ അട്ടയാറിലെത്തി. മലമുകളിൽ നിന്നും താഴേക്ക് പതിക്കുന്ന ചെറിയ വെള്ളച്ചാട്ടത്തിന്റെ ഭംഗിയാസ്വദിച്ച് കൊണ്ട് ഞങ്ങൾ പ്രഭാതഭക്ഷണം കഴിച്ചു. അരമണിക്കൂർ വിശ്രമിച്ച് അരുവിയിൽ കുളിയും കഴിഞ്ഞ് ഞങ്ങൾ സാവധാനം യാത്രയാരംഭിച്ചു.\nവൃക്ഷങ്ങളെക്കുറിച്ച് കൂടുതൽ അറിയാവുന്ന ശ്രീ.അരുളപ്പൻ അവയെക്കുറിച്ച് വിവരിച്ച് തന്നു. അപൂർവ്വമായ സസ്യസമ്പത്തുള്ള നെയ്യാർ-പേപ്പാറ വന്യജീവിസങ്കേതത്തിലുൾപ്പെടുന്ന ഈ പ്രദേശത്ത് വിവിധ തരത്തിലുള്ള ഇരുനൂറോളം വൃക്ഷങ്ങൾ ഉണ്ടെന്നാണ് വനംവകുപ്പ് അവകാശപ്പെടുന്നത്. നെയ്യാർ വന്യജീവിസങ്കേതത്തിന് 128 ച.കി. മീറ്റർ വിസ്തൃതിയും പേപ്പാറ വന്യജീവിസങ്കേതത്തിന് 5300-ഹെക്റ്റർ വിസ്തീർണ്ണവും ഉണ്ട്. ആന, മ്ലാവ്, കാട്ടുപോത്ത്, പുലി, സിംഹവാലൻ കുരങ്ങ്, തുടങ്ങിയ വന്യമൃഗങ്ങളുടെ ആവാസസ്ഥാനമാണിവിടം.\nസുഖകരമായ കാലാവസ്ഥയായിരുന്നതിനാൽ നടത്തം ആയാസരഹിതമായി. വേനലിന്റെ കാഠിന്യം അറിയാതെ കാടിന്റെ നിറസാന്നിദ്ധ്യം ആസ്വദിച്ച് കൊണ്ട് ഞങ്ങൾ നടന്ന് കൊണ്ടേയിരുന്നു. ഏകദേശം ഒരു മണിയോടെ അവസാനക്യാമ്പായ ലാത്തിമൊട്ടയും കടന്ന് ഞങ്ങൾ ബേസ് ക്യാമ്പായ ബോണക്കാട് എത്തി.വനം വകുപ്പ് ഉദ്യോഗസ്ഥരുടെ പരിശോധനയും കഴിഞ്ഞ് ഒന്നരയോടെ അരുളപ്പന്റെ കാറിൽ മടക്കയാത്ര ആരംഭിച്ചു. രണ്ട് മണിയോടെ വിതുരയിലെത്തി ഒരു നാടൻ ഹോട്ടലിൽ നിന്നും ഊണും കഴിച്ച്4മണിയോടെ വീടുകളിലെത്തി.


കത്‌വ ബലാത്സംഗ കൊലപാതകം ഞെട്ടിക്കുന്നത്; പ്രതികരണവുമായി ഐക്യരാഷ്ട്രസഭയും\nWednesday, March 20, 2019 19:21:03 PM\nHome → Breaking News →\tകത്‌വ ബലാത്സംഗ കൊലപാതകം ഞെട്ടിക്കുന്നത്; പ്രതികരണവുമായി ഐക്യരാഷ്ട്രസഭയും\nPosted By: Nri Malayalee April 16, 2018\nസ്വന്തം ലേഖകന്: കത്‌വ ബലാത്സംഗ കൊലപാതകം ഞെട്ടിക്കുന്നത്; പ്രതികരണവുമായി ഐക്യരാഷ്ട്രസഭയും. ജമ്മുകശ്മീരിലെ കത്‌വയില് എട്ട് വയസ്സുകാരി കൂട്ട ബലാംത്സംഗത്തിനിരയായി കൊല്ലപ്പെട്ട സംഭവം ഞെട്ടിക്കുന്നതാണെന്നാണ് യുഎന് സെക്രട്ടറി ജനറല് അന്റോണിയോ ഗുട്ടറെസ് പ്രതികരിച്ചത്. സംഭവത്തെ ഭയാനകം എന്ന് വിശേഷിപ്പിച്ച ഗുട്ടറെസ് ഇതിന് പിന്നിലെ പ്രതികളെ അധികൃതര് എത്രയും പെട്ടെന്ന് നീതിപീഠത്തിന് മുന്നിലെത്തിക്കുമെന്നാണ് പ്രതീക്ഷിക്കുന്നതെന്നും പറഞ്ഞു. വാര്‍ത്താസമ്മേളനത്തിലാണ് അദ്ദേഹത്തിന്റെ പ്രതികരണം.\nകഴിഞ്ഞ ജനുവരി പത്തിനാണ് ജമ്മു പട്ടണത്തിന് അടുത്ത് കത്തുവ ജില്ലയിലെ രസാനയില്‍നിന്ന് എട്ട് വയസ്സുകാരിയെ കാണാതാകുന്നത്. ബക്കര്‍വാല് വിഭാഗത്തില്‍പ്പെട്ട പെണ്‍കുട്ടി വീടിനടുത്ത് കുതിരയെ തീറ്റാന്‍പോവുകയും കാണാതാവുകയുമായിരുന്നു. ദിവസങ്ങള്‍ക്ക് ശേഷം പ്രദേശത്തെ ക്ഷേത്രത്തില്‍നിന്നും കുട്ടിയുടെ മൃതദേഹം ഭീകരമായ മുറിവുകളോടെ കണ്ടെത്തുകയായിരുന്നു. കുട്ടി ക്രൂരമായ ബലാംത്സംഗത്തിന് ഇരയാകുകയും തല കല്ലുകൊണ്ട് ഇടിയേറ്റ് തകര്‍ന്ന നിലയിലുമായിരുന്നു.\nഅതേസമയം ദിവസങ്ങളോളം ആ കുഞ്ഞ് നേരിടേണ്ടിവന്ന വേദനയുടെ ഞെട്ടിക്കുന്ന വിവരങ്ങളാണ് കഴിഞ്ഞദിവസം പുറത്തുവന്ന കുറ്റപത്രത്തിലുള്ളത്. തന്റെ അവസാന നിമിഷങ്ങളില് അവള് അനുഭവിക്കേണ്ടിവന്ന വേദനയ്ക്ക് മുന്നില് ഒരു കണ്ണീരുകൊണ്ടും പകരം വീട്ടാനാകില്ലെന്നത് കുറ്റപത്രത്തിലെ വിവരങ്ങളില് നിന്നും വ്യക്തം.\nകൊല്ലപ്പെടുന്നതിന് മുന്‍പ് പെണ്‍കുട്ടി മൂന്ന് തവണയാണ് കൂട്ടബലാംത്സംഗത്തിനിരയായത്. രണ്ട്പൊലീസുകാരടങ്ങുന്ന ആറ് പേരുടെ സംഘമാണ് കുഞ്ഞിനെ മൂന്ന് വട്ടം ബലാംത്സംഗത്തിനിര യാക്കുന്നത്. കുട്ടിയെ കഴുത്ത് ഞെരിച്ച് കൊന്നതിന് ശേഷം മരിച്ചെന്ന് ഉറപ്പുവരുത്തുന്നതിനായി വലിയ കല്ലുകൊണ്ട് രണ്ട് വട്ടം തലയ്ക്കടിച്ചതും ഉള്‍പ്പെടെ ഞെട്ടിക്കുന്ന വിവരങ്ങളാണ് 18 പേജുള്ള കുറ്റപത്രത്തിലുള്ളത്.\nബ്രെക്‌സിറ്റ് കരാര് പാര്‍ലമെന്റില് വീണ്ടും കലമുടച്ചു; ഇത്തവണ പരാജയം 242 നെതിരേ 391 വോട്ടുകള്‍ക്ക്; തെരേസാ മേയ് രാജിവെച്ച് പൊതുതെരഞ്ഞെടുപ്പ് നടത്തണമെന്ന ആവശ്യം ശക്തമാകുന്നു\n‘എല്ലാ ബോയിങ് 737 മാക്‌സ് വിമാനങ്ങളും നാല് മണിക്ക് മുമ്പായി നിലത്തിറക്കണം,’ വിമാന കമ്പനികള്‍ക്ക് ഡി.ജി.സി.എയുടെ അന്ത്യശാസനം; തീരുമാനം എത്യോപ്യന് വിമാന ദുരന്തത്തിന്റെ പശ്ചാത്തലത്തില്\nഉത്തര കൊറിയയിലെ തെരഞ്ഞെടുപ്പ്; ഒരൊറ്റ സ്ഥാനാര്‍ഥി മാത്രം മത്സരിക്കുന്ന പൊതുതിരഞ്ഞെടുപ്പില് വോട്ടിങ് ശതമാനം 99.99%; 100% തികയ്ക്കാമായിരുന്നു എന്ന് ലോകം!\nഇന്ത്യന് വ്യോമാക്രമണത്തിന് ശേഷം 200 മൃതദേഹങ്ങള് ബാലകോട്ടില് നിന്ന് മാറ്റിയെന്ന വെളിപ്പെടുത്തലുമായി മനുഷ്യാവകാശ പ്രവര്‍ത്തകന്\nഅമേരിക്കന് നയതന്ത്രജ്ഞര് മൂന്ന് ദിവസത്തിനകം രാജ്യം വിടണം; അന്ത്യ ശാസനവുമായി വെനസ്വേല; വൈദ്യുതി പുനസ്ഥാപിക്കാനാകാതെ രാജ്യം മുഴുവന് ഇരുട്ടില്\nആദ്യം കുത്തി, പിന്നെ കൊളുത്തി; ജീവനോടെ കത്തിച്ച പെണ്‍കുട്ടിയുടെ നില അതീവ ഗുരുതരം; കണ്മുന്നില് കണ്ട ഞെട്ടിക്കുന്ന കാഴ്ചകള് വിശ്വസിക്കാനാകാതെ നാട്ടുകാര്\nഫേസ്ബുക്ക് സ്ഥാപകന് സുക്കര്‍ബര്‍ഗിന് സുരക്ഷ ഒരുക്കാന് ഒരു വര്‍ഷം ചെലവ് 69 കോടി!\n‘ഞാന് ബിക്കിനി ധരിക്കുന്നത് തടയാന് സെയ്ഫ് ആരാണ്?’ സമൂഹ മാധ്യമങ്ങളിലെ സദാചാര പോലീസുകാര്‍ക്കെതിരെ ആഞ്ഞടിച്ച് കരീന\nചാമ്പ്യന്‍സ് ലീഗില് സിമിയോണിയുടെ അശ്‌ളീല ആംഗ്യത്തിന് ക്രിസ്റ്റ്യാനോയുടെ ചുട്ട മറുപടി ഇങ്ങനെ!\n‘ഇത് മമത സ്‌റ്റൈല്!’ ലോക്‌സഭാ തെരഞ്ഞെടുപ്പില് 41 ശതമാനം വനിതാ സ്ഥാനാര്‍ത്ഥികളെ ഉള്‍പ്പെടുത്തി തൃണമൂല് കോണ്‍ഗ്രസ്\nയൂറോപ്യന് യൂണിയന്റെ പിന്തുണയോടെ പുതുക്കിയ ബ്രെക്‌സിറ്റ് ബില് ഇന്ന് ബ്രിട്ടീഷ് പാര്‍ലമെന്റില്; പ്രധാനമന്ത്രി തെരേസാ മേയ്ക്ക് നിര്‍ണായക ദിനം\nതാലിബാന് നേതാവ് മുല്ലാ ഉമര് ഒളിച്ചുതാമസിച്ചിരുന്നത് അമേരിക്കന് സൈന്യത്തിന്റെ മൂക്കിന് താഴെയെന്ന് വെളിപ്പെടുത്തല്\nഅഞ്ച് മാസത്തിനിടെ രണ്ട് വന് വിമാനദുരന്തങ്ങള്! ബോയിങിന്റെ 737 മാക്‌സ് 8 ജെറ്റ് വിമാനങ്ങള് സംശയത്തിന്റെ നിഴലില്; വിമാനങ്ങള് നിലത്തിറക്കി ചൈനയും എത്യോപ്യന് എയര്‍ലൈന്‍സും\nഇന്ത്യന് പാര്‍ലമെന്റ് തെരഞ്ഞെടുപ്പ് ലോകത്തിലെ ഏറ്റവും ചെലവേറിയ ഇലക്ഷന് മാമാങ്കം; മൊത്തം പൊടിക്കുന്നത് 50,000 കോടി; ഒരു വോട്ടര്‍ക്കായി ശരാശരി 550 രൂപ ചെലവ്!c\nകേരളാ കോണ്‍ഗ്രസ് എമ്മില് പൊട്ടിത്തെറി; കോഴിക്കോട്ട് ജില്ലാ ജനറല് സെക്രട്ടറി രാജിവെച്ചു; പി.ജെ.ജോസഫ് വിമതനായി മല്‍സരിക്കുമെന്ന് സൂചന; തോമസ് ചാഴിക്കാടനെ സ്ഥാനാര്‍ഥിയാക്കിയത് സി.പി.ഐ.എമ്മിനെ സഹായിക്കാനാണെന്ന് പി.എം ജോര്‍ജ്\n‘ചില സിനിമകള് ഞാന് പണത്തിന് വേണ്ടിയാണ് ചെയ്യുന്നത്, ചിലത് അഭിനിവേശത്തിന്റെ പുറത്തും,’ വിജയ് സേതുപതി ചിത്രത്തില് പോണ് നടയായി രമ്യാ കൃഷ്ണന്\nപ്രധാനമന്ത്രി മോദിയായി മഞ്ഞിലൂടെ ചെരുപ്പില്ലാതെ നടന്നു; നടന് വിവേക് ഒബ്‌റോയിയ്ക്ക് പരിക്ക്\nതമിഴ് നടന് വിമലും കൂട്ടുകാരും കന്നട നടനെ ആക്രമിച്ചതായി കേസ്; തെളിവായി സിസിടിവി ദൃശ്യങ്ങള്\n‘വൈകിയത് വെറും രണ്ട് മിനിറ്റ്! രക്ഷപ്പെട്ടത് സ്വന്തം ജീവന്, മൈ ലക്കി ഡേ!,’ എതോപ്യന് വിമാനദുരന്തത്തില് നിന്ന് അത്ഭുതകരമായി രക്ഷപ്പെട്ട യാത്രക്കാരന്റെ കുറിപ്പ് വൈറല്\nഅക്രമി പുറത്തുവിട്ട ന്യൂസിലാന്‍ഡ് ഭീകരാക്രമണത്തിന്റെ ലൈവ് വീഡിയോ 4000 ത്തോളം പേര് കണ്ടതായി ഫേസ്ബുക്ക്; മൂന്നു ലക്ഷത്തോളം പകര്‍പ്പുകള് നീക്കം ചെയ്തതായും വെളിപ്പെടുത്തല്\nബ്രിട്ടനില് ജനിച്ച് വളര്‍ന്ന വെള്ളക്കാരി പെണ്‍കുട്ടി കറുപ്പിനോട് ഇഷ്ടം കൂടി സ്വന്തം തൊലി കറുപ്പിക്കാന് ചെയ്ത കാര്യങ്ങള്!\nആര്യയുമായുള്ള വിവാഹത്തിനു ശേഷം അഭിനയം തുടരുമോയെന്ന് ആരാധകര്; അഭിനയം അവസാനിപ്പിക്കുന്നതും തുടരുന്നതും എന്റെ സ്വാതന്ത്ര്യമെന്ന് നടി സയേഷ\nഇതുവരെ പിന്തുണച്ച എല്ലാവരുടേയും അനുഗ്രഹം വേണം; നടന് ശ്രീനിഷുമായുള്ള വിവാഹ തിയതി പുറത്ത് വിട്ട് പേളി മാണി